
Toltecii 


C u mii de ani în urmă, toltecii erau cunoscuţi in 
sudul Mexicului ca „oameni ai cunoaşterii“. 
Antropologii îi descriu ca pe-o naţiune sau o rasă, dar în 
realitate toltecii erau oameni. de ştiinţă si artişti care au 
alcătuit o societate în scopul de a explora şi de a conserva 
cunoaşterea şi practicile spirituale ale strămoşilor lor. Se 
adunau împreună, maeştri (naguali) si adepti, la Teotihuacan, 
oraşul antic alcătuit din piramide şi situat lângă Mexico 
City, cunoscut şi sub numele de locul în care „omul devine 
Dumnezeu. 

De-a lungul mileniilor, nagualii au fost siliți să ascundă 
înțelepciunea ancestrală şi să o transmită pe cale ocultă. 
Cucerirea lor de către europeni, la care s-a adăugat 
folosirea greşită a puterii personale de către o parte din 
discipoli, i-a silit să ascundă cunoaşterea de cei care nu 
erau pregătiţi să o aplice cu înțelepciune sau care ar fi 
putut-o folosi în scopuri personale şi egoiste. 


lI 


Al Cincilea Legământ 


Din fericire, cunoaşterea ezoterică toltecă nu s-a 
pierdut, ci s-a transmis din generaţie în generaţie prin mai 
multe linii de naguali. Deşi a rămas învăluită în mister timp 
de sute de ani, profetiile străvechi au prezis sosirea unei 
epoci în care oamenii se vor întoarce la înțelepciune. L.a 
ora actuală, don Miguel Ruiz, un nagual din ordinul 
Cavalerilor Vulturului, a fost ghidat de inspiraţie să 
împărtăşească împreună cu noi marile învățături ale 
toltecilor. 

Cunoaşterea toltecilor s-a născut din aceeaşi unitate 
esenţială a adevărului care caracterizează toate marile 
tradiţii ezoterice de pe acest pământ. Deşi nu este o religie, 
ea pune la loc de cinste toți maeştrii spirituali care şi-au 
răspândit vreodată învățăturile pe planeta noastră. Deşi 
vorbeşte despre spirit, cel mai bine poate fi caracterizată 
ca o cale a vieții, a fericirii şi a iubirii. 

Introducere 
de don Miguel Ruiz 


artea Cele Patru Legăminte a fost publicată cu 

mulți ani în urmă. Dacă ai citit această carte, 
înseamnă că ştii deja care sunt aceste legăminte. Ele au 
capacitatea de a-ţi transforma viața prin transcenderea 
miilor de legăminte limitatoare pe care le-ai făcut, cu tine 
însuţi, cu alti oameni şi cu viaţa însăşi. 

Prima dată când citeşti Cele Patru Legăminte, acestea 
încep să se activeze în tine. Efectele lor magice sunt mult 
mai profunde decât cuvintele pe care le citeşti. Multor 
cititori li se pare că ştiau deja aceste lucruri, că le intuiau, 
chiar dacă nu erau capabili să le transpună în cuvinte. 
Prima lectură a cărţii îți zdrunciná din temelii vechile 
convingeri şi te conduce la limita înțelegerii. Cartea te ajută 
să renunti la multe din legáminte limitatoare pe care le-ai 
făcut cu tine însuţi sau cu ceilalți oameni şi să depásesti 

astfel numeroase provocări. Acestea din urmă sunt 
înlocuite însă cu alte provocări. Atunci când citeşti cartea 
a doua oară, ti se pare că citeşti o altă carte, complet diferită 
de prima, întrucât limitele capacităţii tale de înțelegere sunt 
altele. Orizontul tău s-a extins. Noua lectură te conduce 
către o cunoaştere mai profundă de sine, în funcție de 
noile limite atinse. Atunci când citeşti cartea a treia oară, 
se petrece acelaşi fenomen. 

Ca prin magie (întrucât chiar sunt magice), Cele Patru 
Legáminte te ajută să iti descoperi gradat sinele autentic. 
Odată cu practica, aceste legăminte simple te conduc către 
revelarea adevăratei tale esențe, care este diferită de 
imaginea pe care ţi-ai construit-o, şi exact acesta este 
scopul: să devii cel care eşti cu adevărat. 

Principiile descrise de Cele Patru Legăminte se 
adresează tuturor oamenilor, de la cei mai tineri şi până 
la cei mai bătrâni. Ele nu pot fi înţelese însă decât la nivelul 
inimii. Aceste principii se adresează în egală măsură 
oamenilor care aparţin celor mai variate culturi ale lumii, 
care vorbesc limbi diferite şi care au convingeri filozofice 
şi religioase diferite. Ele pot fi predate inclusiv în şcoli, de 
la clasele elementare şi până la licee şi universități. 
Principiile din Cele Patru Legăminte pot fi înțelese cu 
uşurinţă de orice om, pentru simplul motiv că se adresează 
înainte de toate bunului simt. 

Considerăm cá a sosit timpul să îți facem un nou 
cadou: Al Cincilea Legământ. Nu am inclus acest al 

Cincilea Legământ în prima mea carte pentru simplul 
motiv că primele patru legăminte erau suficiente pentru a 
produce în tine o schimbare. La fel ca primele legăminte, 
al Cincilea Legământ este alcătuit din cuvinte, dar 
adevărata lui semnificaţie transcende cu mult aceste 
cuvinte. În ultimă instanţă, el se referă la perceperea 
realității din jur prin ochii adevărului, dincolo de cuvinte. 
Rezultatul practicării celui de-al Cincilea Legământ este 
deplina acceptare de sine, exact aşa cum eşti, dar şi deplina 
acceptare a tuturor celorlalţi, exact aşa cum sunt. Răsplata 
la care conduce această practică este fericirea eternă. 

Cu mulți ani în urmă, am început să le predau 
ucenicilor mei o parte din conceptele descrise în această 
carte. Am fost nevoit însă să renunţ destul de repede, 
întrucât nimeni nu părea să înțeleagă ce le spuneam. Deşi 
le-am împărtăşit adepților mei cel de-al Cincilea Legământ, 
am descoperit că aceştia nu erau pregătiţi să accepte 
învățăturile care stăteau la baza acestuia. Mulţi ani mai 
târziu, fiul meu, don Jose, le-a împărtăşit aceleaşi învățături 
adepților săi, şi a reuşit acolo unde eu am dat greş. Unul 
din motivele succesului său ar putea fi credința sa 
desăvârşită în capacitatea de a transmite acest mesaj. 
Simpla sa prezenţă era suficientă pentru a transmite 
adevărul şi pentru a transforma convingerile participanţilor 
la seminarele sale, şi implicit vieţile lor. 

Don Jose Ruiz a fost adeptul meu încă din copilărie, 
de când a învăţat să vorbească. De aceea, sunt onorat să 

il prezint in aceastá carte pe fiul meu. Împreună, vom 
prezenta esenta invátáturilor pe care le-am predat in ultimii 
sapte ani. 

Pentru ca mesajul să fie cât mai personalizat şi pentru 
a păstra folosirea persoanei întâi care a caracterizat 
primele cărţi din seria Íntelepciunii Toltece, am decis 
împreună să scriem şi această carte, al Cincilea Legământ, 
tot la persoana întâi. De fapt, ne adresăm cititorilor noştri 
pe aceeaşi voce, izvorâtă din aceeaşi inimă. 

PUTEREA SIMBOLURILOR 

DE UNDE ÎNCEPEM 


Programul explică totul 


D in momentul in care se naste, omul ii prezintá 
acestei lumi un mesaj. În ce constă acest mesaj? 
Chiar în el însuşi, în copilul care s-a născut. Orice om este 
un înger, un mesager al infinitului născut într-un corp 
uman. Infinitul sau puterea absolută creează un program 
pentru fiecare om, iar acest program include toate 
elementele care îi sunt necesare omului pentru a fi el însuşi. 
Omul se naște, creşte, îşi alcătuieşte o familie, imbátráneste, 
iar în final se întoarce la sânul infinitului. Fiecare celulă 
din corpul său reprezintă un univers în sine. Ea este 
inteligentă, completă şi este programată să fie ceea ce este. 

Tu eşti programat să fii tu însuţi, indiferent cine eşti, 
iar pentru program nu contează ce crede mintea ta că 

eşti. Programul nu are nimic de-a face cu mintea 
gânditoare. El este integrat în corpul fizic, mai exact in 
ceea ce noi numim ADN. La început, orice om urmează 
instinctiv înțelepciunea acestui program. Copiii mici ştiu 
perfect ce anume le place şi ce anume le displace. Ei 
încearcă în mod natural să facă numai ce le place şi să 
evite ceea ce le displace. Îşi urmează instinctele, iar acestea 
îi conduc către fericire, către savurarea vieţii, către joc, 
către iubire şi către îndeplinirea nevoilor lor fireşti. Ce se 
întâmplă însă în continuare? 

Când corpul copilului începe să se dezvolte, mintea 
lui se maturizează, iar el începe să folosească simbolurile 
pentru a-şi transmite mesajele. Aşa cum păsările din 
aceeaşi specie sau pisicile îşi înțeleg reciproc limbajul, şi 
oamenii se înțeleg reciproc prin folosirea anumitor 
simboluri. Chiar dacă s-ar naşte pe o insulă izolată şi ar 
creşte singur, omul ar ajunge mai devreme sau mai târziu 
să dea nume tuturor lucrurilor din jurul sáu. El s-ar folosi 
de acest limbaj pentru a-şi comunica mesajul, cel puţin 
sieşi, dacă nu mai are alti oameni în jur. De ce procedám 
noi astfel? Răspunsul este uşor de înțeles, şi asta nu doar 
din cauza inteligenței noastre înnăscute, ci pur şi simplu 
pentru cá noi suntem programati să ne creăm un limbaj 
şi să inventăm o întreagă simbolistică, cu ajutorul căreia 
să comunicăm unii cu ceilalți. 

Oamenii din întreaga lume vorbesc şi scriu în mii de 
limbi diferite. Ei au inventat tot felul de simboluri, nu doar 

pentru a comunica cu alți oameni, dar si pentru a comu- 
nica cu ei înşişi (lucru chiar mai important). Simbolurile 
pot fi sunetele pe care le rostim atunci când vorbim, 
mişcările pe care le facem sau anumite semne grafice de 
care ne folosim pentru a scrie. Există simboluri pentru 
obiecte, idei, muzică şi matematică, dar primul pas îl 
reprezintă întotdeauna simbolurile sonore pe care le învaţă 
copilul pentru a putea vorbi. | 

Copilul învaţă aceste cuvinte de la adulţii din jurul 
său, care au dat deja nume tuturor lucrurilor din realitatea 
lor. De pildă, copilul află că acest obiect este o masă, iar 
celălalt este un scaun. Oamenii au dat nume inclusiv unor 
obiecte care nu există decât în imaginaţia lor, cum ar fi 
sirenele şi unicornii. Orice cuvânt pe care il învăţăm este 
un simbol al unui concept real sau imaginar. Copilul învață 
astfel de mic mii de cuvinte. Este suficient să observăm 
copiii cu vârste cuprinse între un an şi patru ani pentru a 
vedea cât de mare este efortul lor de a învăța toată această 
simbolistică. Cu toţii am depus cândva acest efort, chiar 
dacă nu ne mai aducem aminte de el, întrucât mintea 
noastră nu era suficient de matură atunci când l-am făcut. 
Prin repetiție şi practică, copilul învață în cele din urmă să 
vorbească. 

După ce copilul a învățat să vorbească, adulții care 
au grijă de el il învaţă tot ceea ce ştiu, transferándu-i astfel 
o cunoaştere programată, care include toate regulile 
sociale, religioase şi morale ale culturii în care trăiesc. Ei 

captează atenţia copilului şi îi transmit diferite informaţii, 
invátàndu-l să devină la fel ca ei. Altfel spus, copilul învaţă 
cum să se integreze în societatea în care s-a născut, cum 
să se comporte „corect“ în această societate, respectiv cum 
să fie un om „bun“. 

Pe scurt, copilul este dresat la fel ca un câine, ca o 
pisică sau ca un alt animal de casă, printr-un sistem 
educativ în care răsplata alternează cu pedeapsa. El află 
că este un băiețel cuminte sau o fetiță cuminte dacă face 
ceea ce îi spun adulţii să facă, respectiv cá este un băiețel 
rău sau o fetiță rea dacă nu face aceste lucruri. Uneori, 
copilul este pedepsit chiar dacă nu face nimic rău, iar 
alteori este răsplătit chiar dacă nu face nimic bun (conform 
criteriilor adulţilor). Din cauza fricii de a nu fi pedepsit sau 
de a nu rata răsplata, copilul începe să le facă pe plac 
adulților din jurul sáu. El încearcă să fie bun, pornind de 
la premisa că oamenii răi nu primesc nicio răsplată; 
dimpotrivă, sunt pedepsiţi. 

Prin acest proces de dresare, copilul învață toate 
regulile şi valorile familiei sale şi ale societăţii în care trăieşte 
aceasta. El nu are nici cea mai mică şansă de a-și alege 
propriile convingeri. Dimpotrivă, i se spune ce trebuie să 
creadă si ce nu trebuie să creadă. Adulții din jurul lui îi 
transmit opiniile lor: ce este bun şi ce este rău, ce este 
corect şi ce este greşit, ce este frumos şi ce este urât. Ei 
descarcă toate aceste informaţii în mintea copilului, care 
funcționează la fel ca un computer. În inocenta lui, copilul 

crede tot ce îi spun părinții săi sau ceilalți adulți. El este de 
acord cu aceste informaţii, pe care le depozitează în 
memoria sa. În acest fel, informaţiile se cristalizează în 
mintea sa printr-un proces de acceptare, a cărui primă 
etapă este captarea atenției. 

Atenţia este extrem de importantă, întrucât reprezintă 
acea parte a minţii care ne permite să ne concentrăm 
asupra unui obiect sau a unui gând singular dintr-o gamă 
infinită de posibilități. Prin intermediul atenției, informaţiile 
primite din exterior sunt integrate în minte, şi invers. 
Atenţia reprezintă canalul prin care primim şi transmitem 
mesaje de la unul la celălalt. Ea reprezintă puntea de 
legătură dintre minţile umane, pe care călătoresc tot felul 
de sunete, semne, simboluri şi alte informaţii ale simțurilor, 
respectiv toate evenimentele care ne captează atenţia. 
Acesta este mecanismul prin care învăţăm, dar şi prin care 
le predăm altora anumite informaţii. Noi nu putem învăța 
pe altcineva ceva dacă nu îi captăm mai întâi atenţia. La 
fel, nu putem învăţa noi înşine ceva dacă nu suntem atenți. 

Prin folosirea acestui mecanism, adulții îi învață pe 
copii cum să îşi creeze o întreagă realitate în mintea lor, 
cu ajutorul simbolurilor. După ce a învăţat limbajul 
sunetelor, copilul învaţă limbajul semnelor grafice, care 
redau în scris limbajul oral. Imaginaţia şi curiozitatea sa 
încep să se dezvolte, iar el începe să pună întrebări, 
acumulând informaţii din toate părţile. Copilul ajunge să 
stăpânească cu adevărat limbajul numai după ce devine 

capabil să folosească aceste simboluri pentru a vorbi cu el 
însuşi, în mintea sa. Altfel spus, el învață astfel să 
gândească. Înainte de acest lucru el nu gândea, ci doar 
imita sunetele şi se folosea de simboluri pentru a comunica. 
Viaţa lui era extrem de simplă, întrucât copilul nu ataşa 
încă semnificaţii şi emoţii acestor simboluri. 

După ce învaţă să acorde semnificații simbolurilor, 
copilul începe să se folosească de ele pentru a-şi explica 
tot ceea ce se întâmplă în viaţa lui. El se foloseşte de aceste 
simboluri pentru a se gândi la lucrurile reale, dar şi la cele 
ireale, pe care şi le imaginează ca fiind reale. De pildă, el 
începe să se gândească la concepte precum frumos sau 
urât, gras sau slab, deştept sau prost. Aşa cum probabil ai 
remarcat, noi nu putem gândi decât în limba pe care am 
invátat-o perfect. Spre exemplu, multă vreme eu nu am 
vorbit decât limba spaniolă. De aceea, mi-a luat foarte mult 
timp ca să pot gândi în limba engleză. Controlul unei limbi 
nu este deloc uşor, iar măiestria nu este atinsă decât atunci 
când începe să gândim în limba respectivă. 

Când începe să meargă la şcoală, la vârsta de cinci 
sau de şase ani, copilul înțelege semnificaţia unor concepte 
abstracte precum bine şi rău, corect şi greşit, succes şi 
eşec, perfect şi imperfect. La şcoală, el continuă să înveţe 
cum să citească şi să scrie simbolurile pe care deja le 
cunoaște, iar limbajul scris îi permite să acumuleze din ce 
în ce mai multă cunoaştere. El continuă astfel să acorde 

din ce în ce mai multe semnificaţii simbolurilor, iar procesul 
de gândire din mintea lui devine automat şi lipsit de efort. 

În această etapă, atenţia copilului nu mai trebuie 
captată neapărat de adulţii din jurul lui; simbolurile învățate 
pot face acest lucru pe cont propriu. Cunoaşterea acu- 
mulată îi vorbeşte copilului, iar acesta devine capabil să o 
asculte. Eu numesc acest mecanism vocea cunoaşterii, 
întrucât descrie perfect maniera în care ni se adresează 
cunoașterea în mintea noastră. Această voce ne vorbeşte 
în tonalități diferite. Uneori auzim vocea mamei, alteori 
vocea tatălui, sau a fraților şi surorilor noastre. Cert este 
că această voce nu mai conteneste niciodată cu vorbitul. 
Aceastá voce nu este realá, ci este creatá de noi. Din pácate, 
noi credem cá este realá, intrucàt i-am dat viatá prin 
puterea credintei noastre, ceea ce inseamná cá noi credem 
fără nicio îndoială tot ceea ce ne spune ea. Prin acest 
mecanism, opiniile oamenilor din jurul nostru pun 
stăpânire pe mintea noastră. 

Toţi cei din jur au o anumită opinie legată de noi, pe 
care adeseori ne-o transmit. Atunci când sunt foarte mici, 
copiii nu ştiu cine sunt. Ei nu se pot cunoaşte pe ei înşişi 
decât prin intermediul unei oglinzi, iar oamenii din jurul 
lor acţionează exact ca o oglindă. De pildă, mama îi spune 
copilului cine este, iar copilul o crede. Tatăl şi fraţii copilului 
îi spun cu totul altceva, şi el îi crede de asemenea. Adulții 
îi-spun copilului cum arată: „Uite, ai ochii mamei tale si 
nasul bunicului tău.“ Copilul ascultă opiniile membrilor 

familiei sale, ale profesorilor si ale celorlalți copii de la 
şcoală. El îşi percepe propria imagine prin intermediul 
acestor opinii şi este de acord cu ea. De indatá ce îşi 
exprimă acest acord, opiniile celorlalţi devin parte 
integrantă din sistemul său de convingeri. Încetul cu 
încetul, ele încep să îi modifice comportamentul, iar mintea 
sa îşi formează o imagine de sine în funcţie de opiniile 
celorlalți: „Sunt frumos; nu sunt foarte frumos. Sunt 
deştept; nu sunt foarte deştept. Mă îndrept către succes; 
mă îndrept către eşec. Sunt bun la această activitate; nu 
sunt bun la acea activitate.“ 

La un moment dat, totalitatea opiniilor părinților, 
profesorilor, religiei şi societăţii îl face pe copil să creadă 
că trebuie să se comporte într-un anumit fel pentru a fi 
acceptat. Cei din jur îi spun cum ar trebui să fie, cum ar 
trebui să arate, cum ar trebui să se poarte. El trebuie să 
facă cutare lucru, dar nu trebuie să facă cutare lucru. Dacă 
aceste opinii primite din exterior nu corespund 
adevăratului său fel de a fi, copilul începe să pretindă că 
este ceea ce nu este. În acest fel, teama de a fi respins se 
transformă în teama de a nu fi suficient de bun. Copilul 
începe astfel să caute perfecțiunea. El îşi formează o 
imagine a acestei perfectiuni cu care şi-ar dori să se 
identifice. E] stie cá nu este una cu această imagine, dar 
şi-ar dori să devină. De aceea, copilul începe să se judece 
singur în funcţie de ea. El ajunge astfel să se deteste singur, 
spunându-şi lucruri de genul: „Ce prost eşti! Ce urât eşti! 

Eşti gras, eşti scund, esti slab, eşti prost...". Aşa începe 
drama existenţei sale. Pentru prima dată, simbolurile 
învăţate se întorc împotriva lui. Din păcate, copilul nu 
înțelege acest mecanism, prin care a învățat singur să se 
folosească de simboluri pentru a se respinge pe el însuşi. 

Înainte de procesul de dresare, copilului nu-i pasă 
cine este şi cum arată. El are tendința înnăscută de a 
explora, de a-şi exprima creativitatea, de a căuta plăcerea 
şi de a evita durerea. Atunci când sunt foarte mici, copiii 
sunt liberi şi greu de controlat. Ei aleargă fără nicio jenă 
în pielea goală, fără să fie conştienţi de acest lucru şi fără 
să se judece singuri. Ei rostesc adevărul curat, deoarece 
cred în el. Atenţia lor este- întotdeauna captată de 
momentul prezent. Ei nu se tem de viitor şi nu se ruşinează 
de trecutul lor. După ce au fost dresați, ei încearcă din 
răsputeri să fie suficient de buni pentru cei din jur şi ajung 
să nu se mai considere niciodată suficient de buni pentru 
ei înşişi, întrucât nu se pot ridica la înălțimea imaginii 
despre perfecţiune pe care şi-au creat-o singuri. 

Noi ne-am pierdut tendințele naturale în decursul 
. procesului de dresare la care am fost supuşi în copilărie. 
La ora actuală, noi încercăm să redescoperim ceea ce am 
pierdut atunci. Ne căutăm libertatea pierdută, întrucât nu 
ne mai simțim liberi să fim cei care suntem cu adevărat. 
Căutăm starea de fericire, întrucât nu ne mai simţim fericiţi. 
Căutăm frumusețea, întrucât nu mai credem de mult că 
suntem frumoşi. 

Când copilul ajunge la adolescenţă, corpul său este 
programat să secrete o serie de substanțe noi, numite 
hormoni. Corpul său fizic nu mai este cel al unui copil şi 
nu mai corespunde modului de viață de până atunci. 
Adolescentul nu mai este dispus să îşi asculte părinții 
spunându-i ce trebuie şi ce nu trebuie să facă. El doreşte 
să devină liber, să fie el însuşi, dar se teme de acest lucru. 
Cei din jur îi spun: „Nu mai eşti copil“, dar el nu se simte 
încă un adult. De aceea, această perioadă este foarte 
dificilă. La această vârstă, cei din jur nu mai trebuie să îi 
spună tânărului ce să facă, întrucât el a învăţat deja să se 
judece singur, să se autopedepsească şi să se răsplătească 
singur în funcţie de sistemul de convingeri pe care l-a 
învățat de mic. Acest proces de dresare este facilitat de 
anumite culturi din această lume şi îngreunat de altele, 
dar în general nimeni nu scapă de el. Nimeni. 

După ieşirea din adolescenţă, corpul tânărului se 
maturizează şi totul se schimbă din nou pentru el. El începe 
să caute din nou, dar de data aceasta lucrul pe care doreşte 
să îl găsească este propriul său sine. El caută iubirea, 
întrucât a fost învăţat de mic că aceasta există în afara lui. 
Caută dreptatea, întrucât aceasta nu există în sistemul de 
convingeri pe care l-a adoptat prin învăţare. Caută 
adevărul, întrucât nu este capabil să creadă decât în 
cunoaşterea depozitată în mintea sa. Şi peste toate, 
continuă să caute perfecțiunea, întrucât a ajuns să creadă, 
la fel ca toti ceilalţi oameni, că „nimeni nu este perfect“. 

Arta oamenilor 


D e-a lungul anilor in care am crescut, noi am fácut 
nenumărate legáminte cu noi înşine, cu socie- 
tatea si cu toți cei din jurul nostru. Cele mai importante 
dintre acestea sunt legámintele pe care le-am fácut cu noi 
insine atunci cànd am inceput sá intelegem simbolurile 
care ne-au fost predate. Aceste simboluri ne spun ce trebuie 
să credem în legătură cu noi înşine, ce suntem si ce nu 
suntem, ce este şi ce nu este posibil. Vocea cunoaşterii ne 
spune tot ce trebuie să ştim, dar nimeni nu ne poate spune 
dacă ceea ce cunoaştem noi este adevărat sau nu. 
Trecând prin şcoala elementară, liceu şi colegiu, noi 
acumulăm foarte multă cunoaştere, dar ce ajungem să 

cunoaştem de fapt? Ajungem noi să cunoaştem adevărul? 
Nu, ajungem să cunoaştem doar un limbaj, o simbolistică 
ce devine adevărată pentru noi numai pentru că suntem 
de acord cu ea, nu pentru că reprezintă adevărul curat. 
Indiferent de limbajul pe care l-am învăţat şi de locul în 
care ne-am născut, tot ceea ce cunoaştem noi depinde de 
legămintele pe care le-am făcut, începând cu simbolurile 
pe care le-am învăţat. 

De pildă, dacă ne-am născut în Anglia, noi am învățat 
simbolurile englezeşti. Dacă ne-am născut în China, le-am 
învățat pe cele chinezeşti. Înainte de a învăţa însă limba 
engleză, chineză, spaniolă, germană sau rusă (sau oricare 
alta), aceste simboluri au valoare pentru noi numai pentru 
că noi înşine le-am acordat această valoare, fiind de acord 
cu semnificaţia lor. Fără acceptul nostru, aceste simboluri 
nu ar avea nicio semnificaţie. Spre exemplu, cuvântul tree! 
nu are semnificație decât pentru vorbitorii de limbă 
engleză. Nici chiar pentru aceştia el nu înseamnă nimic 
până când nu au ajuns să creadă că înseamnă ceva, 
respectiv până când ei nu şi-au exprimat acceptul față de 
semnificația lui. Oamenii acordă cuvântului „copac“ 
aceeaşi semnificaţie, pentru că altfel nu ar putea comunica 
intre ei. Tot ceea ce afirm eu în această carte poate fi înțeles 
de tine numai pentru că noi acordăm aceeaşi semnificaţie 


en re BP a da! 
' Copac in limba engleză. (n. tr.) 

cuvintelor cu care ne-am programat mintea. Desigur, asta 
nu înseamnă automat că trebuie să fim de acord unul cu 
celălalt. Semnificaţia pe care o acordăm noi cuvintelor nu 
este chiar identică. 

Oamenii acordă o semnificaţie subiectivă cuvintelor, 
adeseori fără niciun motiv. Ei inventează cuvinte noi, 
uneori prin asocierea altor cuvinte. Oamenii sunt cei care 
au inventat sunetele, literele şi simbolurile grafice. De pildă, 
dacă auzim sunetul „A“, noi ne spunem: „Acesta este 
simbolul care corespunde acestui sunet“. Îi ataşăm apoi 
un semn grafic, iar simbolul devine pentru noi una cu 
sunetul. Altfel spus, el capătă o anumită semnificaţie. Toate 
cuvintele din mintea noastră au o anumită semnificaţie, 
dar nu pentru că ar fi reală, ci pentru noi suntem de acord 
cu ea. Ea reprezintă un legământ pe care îl facem cu noi 
înşine, dar şi cu ceilalți oameni care învață aceeași limbă 
(aceeaşi simbolistică). 

Importanța şi puterea legămintelor devine foarte 
evidentă atunci când cálátorim într-o altă țară, in care 
oamenii vorbesc o limbă diferită de a noastră. Un arbol es 
solo un arbol, el sol es solo el sol, la tierra es solo la tierra 
si estamos de acuerdo’. Ein Baum ist nur ein Baum, die 
Sonne ist nur die Sonne, die Erde ist nur die Erde, wenn 
wir uns darauf verstandigt haben. Un copac este doar un 


2 Un copac este doar un copac, soarele este doar soare, pământul este 
doar pământ, dacă suntem cu toții de acord în această privinţă. (n. tr.) 

copac, soarele este doar un soare, pământul este doar 
pământ, dacă suntem de acord în această privinţă. Aceste 
simboluri nu au nicio semnificație în Franţa, în Rusia, în 
Turcia, în Suedia sau în alte țări ale lumii, în care consensul 
referitor la limbajul comun este diferit. 

Dacă am învăţat limba engleză, iar apoi ne ducem în 
China, îi auzim pe oameni vorbind, dar nu înțelegem o 
iotă din ceea ce spun aceştia. Sunetele pe care le auzim 
nu înseamnă nimic pentru noi, deoarece nu corespund 
simbolisticii pe care am inváfat-o. De altfel, nu doar limbajul 
diferă. Parcă am fi într-o altă lume. De pildă, dacă vizităm 
lăcaşurile lor de cult, constatăm că aceşti oameni au o 
credință complet diferită de a noastră. Ritualurile lor sunt 
diferite, iar mitologiile lor nu au nimic de-a face cu cele pe 
care le-am învăţat noi. Pentru a înţelege cultura lor, noi 
trebuie să învăţăm mai întâi simbolurile pe care le folosesc, 
începând cu limba lor. Putem afla astfel un nou mod de 
viaţă, o nouă religie şi o nouă filozofie de a trăi, care vor 
intra însă în conflict cu cele învățate anterior. Noile 
convingeri se vor ciocni de cele vechi şi vor da naştere 
îndoielii: „Ce anume este corect şi ce este greşit? Este oare 
adevărat ce am învățat înainte, sau este adevărat ceea ce 
învăţ acum? Care este adevărul?“ 

Adevărul este că întreaga noastră cunoaştere nu 
reprezintă altceva decât o simbolistică, respectiv cuvinte 
inventate de noi pentru a înțelege şi pentru a exprima 
ceea ce percepem în jurul nostru. Fiecare cuvânt din 

mintea noastră sau de pe această pagină reprezintă doar 
un simbol învestit cu puterea credinţei noastre. Altfel spus, 
noi credem în semnificaţia lui şi nu ne îndoim nicio clipă 
de ea. Oamenii îşi construiesc un întreg sistem de 
convingeri alcătuit din simboluri. În acest fel, ei îşi 
construiesc un întreg edificiu al cunoaşterii, după care se 
folosesc de ceea ce ştiu, dar ceea ce ştiu nu este altceva 
decât o simbolistică prin care îşi justifică singuri lucrurile 
în care cred. Altfel spus, ei îşi explică la început lor înşine, 
iar apoi şi celor din jurul lor, felul în care se percep pe ei 
înşişi şi felul în care percep universul în care trăiesc. 

Dacă suntem conştienţi de acest proces, noi putem 
înțelege cu uşurinţă că mitologiile, religiile şi filozofiile lumii, 
respectiv convingerile şi modurile diferite de a gândi nu 
sunt altceva decât legăminte pe care oamenii le fac cu ei 
înşişi şi cu semenii lor. Ce-i drept, ele reprezintă creaţia 
noastră, dar sunt ele adevărate? Tot ceea ce există este 
adevărat: Pământul este adevărat, stelele sunt adevărate, 
întregul Univers este adevărat. Simbolurile pe care le 
folosim noi pentru a descrie ceea ce cunoaştem nu sunt 
însă adevărate decât pentru cá aşa susţinem noi. 


XE 


În Biblie există o poveste foarte frumoasă care 
ilustrează perfect relația dintre Dumnezeu şi oameni. În 
această legendă, Adam se plimbă împreună cu Dumnezeu, 
iar acesta din urmă îl întreabă ce nume doreşte să dea 

lucrurilor pe care le vede. Încetul cu încetul, Adam dă nume 
tuturor lucrurilor. „Haide să numim acest lucru un copac. 
Haide să numim acest lucru o pasăre. Haide să numim 
acest lucru o floare...” De fiecare dată, Dumnezeu este de 
acord cu Adam. Povestea descrie perfect procesul de 
creare a simbolurilor, respectiv a limbajului, iar mecanismul 
care stă la baza lui este acceptarea (legământul). 

Avem de-a face cu cele două fete ale aceleiaşi monede: 
una din fete este percepția pură (ceea ce percepe Adam), 
iar cealaltă este semnificația pe care o acordă Adam 
lucrului perceput. Altfel spus, avem de-a face cu un obiect 
al percepţiei, care reprezintă adevărul curat, şi cu 
interpretarea pe care o acordăm noi adevărului, care 
reprezintă doar un punct de vedere subiectiv. Adevărul 
este obiectiv, iar noi îl numim ştiinţific. Interpretarea pe 
care i-o acordăm noi este subiectivă, iar noi o numim artă. 
Avem astfel de face cu știința si cu arta, cu adevărul şi cu 
semnificaţia pe care i-o acordăm noi. Adevărul real este 
creaţia vieţii. El reprezintă un adevăr absolut, întrucât este 
acelaşi pentru toți oamenii. Interpretarea pe care o 
acordăm noi adevărului este propria noastră creație şi ea 
reprezintă un adevăr relativ, întrucât nu rămâne adevărat 
decât prin acceptul nostru. Dacă înțelegem acest 
mecanism, noi putem înțelege cum funcționează mintea 
umană, 

Toti oamenii sunt programati sá perceapá adevárul. 
Ei nu au nevoie de un limbaj in acest scop. Pentru a putea 

exprima însă acest adevăr, ei trebuie să folosească un 
limbaj, iar această expresie reprezintă o artă individuală. 
Lucrurile pe care le exprimăm noi prin această artă nu 
mai reprezintă adevărul, întrucât cuvintele sunt simboluri, 
iar simbolurile nu pot decât să reprezinte sau să 
„simbolizeze“ adevărul. Spre exemplu, noi putem vedea 
un copac chiar dacă nu cunoaştem cuvântul „copac“. 
Dacă nu filtrăm realitatea prin intermediul simbolurilor, 
ceea ce vedem noi sunt obiectele în sine. Acestea sunt 
reale, adică adevărate, iar noi le putem percepe cu ajutorul 
simțurilor noastre. Atunci când îi dăm copacului numele 
său, noi ne folosim de arta noastră individuală pentru a 
ne exprima un punct de vedere. Dacă folosim şi alte 
simboluri, noi putem descrie copacul, cu crengile, frunzele 
şi culorile sale. Putem spune despre el că este un copac 
mare sau mic, frumos sau urât etc., dar reprezintă aceste 
cuvinte adevărul? Nu. Copacul este exact cel care este, nu 
felul în care îl descriem noi. 

Interpretarea pe care o acordăm noi copacului 
depinde de reacţia noastră emoțională faţă de el. La rândul 
ei, aceasta depinde de simbolurile de care ne folosim 
pentru a recrea copacul în mintea noastră. În acest fel, 
este din ce în ce mai evident că interpretarea pe care o 
acordăm noi copacului nu este totuna cu adevărul acestuia. 
Ea reprezintă o reflectare a adevărului, iar această 
reflectare este ceea ce noi numim mintea umană. Mintea 
umană nu este altceva decât o realitate virtuală. Ea nu 

este reală. Numai adevărul este real, iar el este adevărat 
pentru toată lumea. Realitatea virtuală este propria noastră 
creaţie. Este arta noastră, care nu este „adevărată“ decât 
pentru noi, cei care am creat-o. 

Din acest punct de vedere, absolut toti oamenii sunt 
artişti. Fiecare simbol şi fiecare cuvânt pe care îl gândesc 
sau pe care îl rostesc reprezintă o mică operă de artă. Din 
punctul meu de vedere, cea mai mare capodoperă dintre 
toate este folosirea limbajului pentru a crea o întreagă 
realitate virtuală în mintea noastră. Această realitate 
virtuală poate să reflecte corect adevărul, dar îl poate 
inclusiv distorsiona. Indiferent cât de mult reflectă adevărul, 
ea nu reprezintă altceva decât o artă. Creaţia noastră se 
poate transforma într-un rai sau într-un iad, în funcţie de 
interpretarea pe care i-o acordăm noi. Indiferent ce turnură 
ia, ea nu reprezintă altceva decât o formă de artă. Dacă 
devenim conştienţi de realitatea adevărată şi de cea 
virtuală, viața noastră se poate schimba fundamental. 
Adevărul conduce la măiestrie, la cunoaşterea de sine şi 
la o viaţă foarte uşoară, în timp ce distorsionarea lui 
conduce de multe ori la conflicte între oameni şi la o 
suferință inutilă. Singura diferență este dată de conştiinţă 
(luciditate). 

Toti oamenii se nasc înzestrați cu luciditate. Cu 
ajutorul acesteia, ei pot percepe adevărul. Din păcate, cel 
mai adesea ei preferă să acumuleze cunoaştere, învățând 
să conteste ceea ce percep. Oamenii practică multă vreme 

arta de a nu fi conştienţi, şi în timp ajung să o stăpânească 
la perfectie. Cuvintele reprezintă o magie curată, iar ei 
învaţă să folosească această magie împotriva lor, împotriva 
realităţii şi împotriva semenilor lor. A fi lucid înseamnă a 
deschide ochii pentru a percepe adevărul curat. Atunci 
când ajungem să vedem acest adevăr, noi percepem 
întreaga realitate exact aşa cum este, nu aşa cum credem 
noi că este sau aşa cum ne-am dori să fie. Luciditatea 
deschide porţile unor milioane de noi posibilități. Dacă 
eşti conştient de faptul că tu eşti artistul care îşi creează 
propria viață, poti alege dintre aceste posibilităţi pe cele 
pe care le doreşti cu adevărat. 

Cunoaşterea pe care ţi-o impărtăşesc acum face parte 
integrantă din Înţelepciunea Toltecă, în care am fost 
educat. În limba nahuatl, cuvântul toltec înseamnă artist. 
Din punctul meu de vedere, a fi toltec nu are nimic de-a 
face cu o anumită cultură sau cu o anumită regiune de pe 
glob. A fi toltec înseamnă a fi un artist. Toltecul este un 
artist al spiritului. Tuturor artiştilor le place frumusețea. Ei 
detestă urátenia. Cu cât devenim nişte artisti mai buni, cu 
atât mai bine începe să reflecte realitatea noastră virtuală 
adevărul curat. Prin arta noastră, noi putem crea o 
veritabilă capodoperă din viața noastră, un veritabil rai. 

Cu mii de ani în urmă, toltecii au creat trei măiestrii 
artistice: măiestria lucidităţii, măiestria transformării si 
măiestria iubirii, intenţiei sau a credinței. În realitate, cele 
trei forme supreme de artă sunt una singură. Aparentele 

distincții dintre ele au mai degrabă un scop metodologic, 
servind pentru mai buna noastră înțelegere. Adevărul este 
întotdeauna unul singur, iar noi vorbim despre el. Cele 
trei forme supreme de artă ne pot ajuta să transcendem 
orice suferință şi să ne întoarcem la adevărata noastră 
natură, care reprezintă starea de fericire, de libertate şi de 
iubire. 

Toltecii au înţeles că noi ne creăm propria realitate 
virtuală indiferent dacă suntem sau nu conştienţi de acest 
lucru. Dacă o vom face în mod conştient, noi ne vom 
bucura de creaţia noastră. Această realitate virtuală se află 
într-un proces constant de transformare, indiferent dacă 
noi o facilităm sau ne opunem acestei transformări. Dacă 
vom practica arta transformării, noi o vom facilita, şi în 
loc să ne folosim de magia cuvintelor împotriva noastră, 
ne vom folosi de ea pentru a ne exprima fericirea şi iubirea. 
Atunci când vom ajunge să controlăm perfect iubirea, 
intenția sau credința, noi vom ajunge să controlăm întregul 
vis al vieții noastre. Prin atingerea celor trei măiestrii, noi 
căpătăm dreptul de a ne reclama propria divinitate şi 
putem deveni una cu Dumnezeu. Acesta este scopul 
suprem al oricărui toltec. 

Toltecii nu dispuneau de tehnologia de care dispune 
umanitatea modernă. Ei nu cunoşteau nimic despre 
realitatea virtuală a computerelor, dar ştiau foarte multe 
lucruri despre realitatea virtuală a minții umane. Controlul 
„minţii umane presupune controlul absolut al atenţiei, al 

felului in care interpretám şi în care reactionám față de 
informaţiile pe care le percepem din interiorul şi din 
exteriorul nostru. Toltecii au înțeles cu mii de ani în urmă 
cá toti oamenii sunt la fel ca Dumnezeu, dar in loc să 
creeze, ei re-creează. Ce anume recreează ei? Ceea ce 
percep. Aşa se naşte mintea umană. 

Dacă vom înțelege ce este şi cum funcţionează mintea 
umană, noi vom putea separa realitatea autentică de cea 
virtuală, respectiv percepția pură (care este una cu ade- 
vărul) de simbolistică (respectiv de arta noastră subiectivă). 
Cunoaşterea de sine începe cu luciditatea, şi mai exact cu 
conştiinţa de sine. Ea începe cu conştientizarea realității 
aşa cum este ea şi continuă cu conştientizarea realității 
noastre virtuale, respectiv a celei pe care noi o considerăm 
reală, dar nu este. De îndată ce vom deveni conştienţi de 
aceste mecanisme, noi vom putea schimba realitatea 
noastră virtuală prin schimbarea convingerilor noastre. 
Ceea ce este real nu poate fi schimbat; de aceea, nu 
contează ce credem noi despre realitate. 

Primul Legământ: 
Fii impecabil în tot ceea ce spui 


D e-a lungul miilor de ani, oamenii au incercat sá 
inteleagá universul in care tráiesc, natura, si 
îndeosebi natura umană. Este uimitor să îi vezi pe oameni 
acționând în diferitele părţi ale lumii, în diferitele culturi 
care există pe această frumoasă planetă. Oamenii fac 
eforturi foarte mari pentru a înţelege, scop în care se ajută 
inclusiv de presupunerile lor. În calitatea noastră de artişti, 
noi distorsionăm adevărul şi creăm cele mai uimitoare 
teorii; creăm întregi filozofii şi cele mai uimitoare religii; 
ne creăm legende şi superstiții legate de tot ceea ce există, 
inclusiv de noi înşine. Noi suntem însă cei care le creăm. 

Oamenii se nasc cu puterea uimitoare de a crea, de 
care se folosesc pentru a-şi crea în permanență poveşti cu 
ajutorul cuvintelor pe care le-au învăţat. Noi ne folosim de 
aceste cuvinte pentru a ne exprima opiniile şi punctele de 
vedere. În jurul nostru se petrec tot felul de evenimente, 
iar noi avem capacitatea de a ne folosi de atenția noastră 
pentru a pune cap la cap aceste evenimente, alcătuindu-ne 
diferite poveşti. Ne creăm astfel povestea vieții noastre, 
povestea familiei noastre, povestea comunității noastre, 
povestea țării în care trăim, a umanității şi a întregii lumi. 
Fiecare om are o poveste de împărtăşit, un mesaj pe care 
şi-l transmite sieşi, dar şi celor din jurul lui. 

Noi suntem programati să transmitem acest mesaj, 
iar crearea lui reprezintă arta noastră supremă. În ce 
constă acest mesaj? Chiar în viața noastră. Mesajul constă 
în povestea noastră, dar şi în povestea lucrurilor pe care 
le percepem. Noi ne creăm în minte o întreagă realitate 
virtuală, iar apoi trăim în ea. Atunci când gândim, noi ne 
exprimăm în limba pe care o cunoaştem. Altfel spus, noi 
repetám mental acele simboluri care înseamnă ceva pentru 
noi. Cu ajutorul lor, ne transmitem singuri un mesaj, care 
reprezintă pentru noi adevărul curat, pentru că noi optăm 
pentru a crede în el. 

Povestea noastrá include tot ceea ce ştim în legătură 
cu noi, şi mă refer aici la ceea ce credem noi că suntem, 
nu la cei care suntem cu adevărat. Eu fac o distincție între 
eu şi eu, respectiv între acel sine care este adevărat şi acel 


42 


Povestea ta 


ego care nu este adevărat. Există în fiecare dintre noi un 
om fizic care este real şi care reprezintă adevărul, dar si o 
cunoaştere care nu este reală, ci virtuală. Ea nu există 
decât datorită legămintelor pe care le-am făcut cu noi 
înşine şi cu ceilalți oameni din jurul nostru. Cunoaşterea 
se naşte din simbolurile pe care le auzim în mintea noastră, 
din opiniile semenilor noştri, deopotrivă ale celor care ne 
iubesc şi ale celor care nu ne iubesc, ale celor pe care îi 
cunoaştem şi ale celor pe care nu îi vom cunoaşte niciodată 
(cum ar fi cei pe care îi vedem la televizor, sau ale căror 
cărţi le citim). 

Cine este cel care vorbeşte în mintea noastră? Noi 
pornim de la premisa că vocea pe care o auzim este cea a 
eului nostru real, dar dacă acest lucru ar fi adevărat, atunci 
cine este cel care ascultă această voce? În realitate, 
cunoaşterea este cea care ne vorbeşte în mintea noastră, 
spunându-ne cine suntem, şi adevăratul nostru eu este 
cel care o ascultă. Acest eu a existat cu mult timp înainte 
de apariţia cunoaşterii. Noi am existat cu mult timp înainte 
de a înțelege toate aceste simboluri, de a învăţa să vorbim. 
La acea vreme, noi am fost în totalitate autentici, la fel 
cum sunt toți copiii înainte de a învăța să vorbească. Atunci 
nu pretindeam că suntem ceea ce nu eram. Aveam o 
încredere deplină în noi înşine, chiar dacă nu ştiam acest 
lucru, şi ne iubeam necondiționat. Înainte de a învăța 
cunoaşterea, noi ne simțeam în totalitate liberi să fim cei 

care eram cu adevărat, deoarece în mintea noastră nu 
existau încă toate opiniile şi poveştile celorlalți oameni. 

Mintea noastră este plină de cunoştinţe, dar cum ne 
folosim noi de ele? Cum ne folosim noi de cuvinte pentru 
a ne descrie pe noi înşine? Atunci când te priveşti în 
oglindă, iti place ceea ce vezi, sau îți judeci corpul, 
folosindu-te de aceste simboluri pentru a-ți spune singur 
tot felul de minciuni? Este oare adevárat cá eşti prea scund 
sau prea înalt, prea gras sau prea slab? Este oare adevărat 
că nu eşti frumos? Este oare adevărat că nu eşti absolut 
perfect aşa cum eşti? 

Îți dai tu seama de toate judecăţile la care te supui 
singur? O judecată critică nu este altceva decât o opinie, 
un punct de vedere pe care nu îl aveai atunci când te-ai 
născut. Tot ceea ce gândeşti şi ce crezi despre tine 
reprezintă o cunoaştere învățată. Tu ai învățat o sumedenie 
de opinii de la părinţii şi frații tăi, de la ceilalți prieteni şi 
de la societate. Toţi aceştia fi-au transmis nenumărate 
imagini legate de felul în care ar trebui să arate corpul tău, 
despre ceea ce ar trebui să faci sau să nu faci, despre cel 
care ar trebui să fii. La ora actuală, ai ajuns să crezi o 
sumedenie de lucruri despre cel care eşti, dar sunt oare 
acestea adevărate? | 

Problema nu este legată de cunoaştere, ci de credința 
într-o cunoaştere distorsionată, respectiv într-o minciună. 
În ce constă adevărul şi care este minciuna? Ce este real 
şi ce este virtual? Poţi face diferența între aceste lucruri, 

sau crezi vocea din mintea ta de fiecare dată când aceasta 
iti vorbeşte şi distorsionează adevărul, asiqurándu-te cá 
ceea ce crezi este adevărat? Este oare adevărat că nu eşti 
un om bun, sau că nu vei fi niciodată suficient de bun? 
Este oare adevărat cá nu meriti să fii fericit? Este oare 
adevărat cá nu meriti să te bucuri de iubire? 

Îți mai amintesti de mecanismul prin care copacul a 
ajuns să nu mai fie doar un simplu copac? După ce ai 
învăţat limbajul, tu ai început să interpretezi şi să evaluezi 
copacul în funcţie de informaţiile acumulate. El a devenit 
astfel un copac frumos sau urât, minunat sau hidos. Exact 
acelaşi mecanism îl aplici şi în ceea ce te priveşte. Tu îţi 
interpretezi propria ființă si te judeci singur, în funcţie de 
cunoştinţele acumulate. Astfel, te consideri un om bun 
sau rău, vinovat, nebun, puternic, slab, frumos sau urât. 
Ajungi astfel să te identifici cu ceea ce crezi despre tine. 
De aceea, prima întrebare pe care ar trebui să ţi-o pui 
este: „Cine crezi că esti?" 

Dacă te vei folosi de luciditate, iti vei putea constientiza 
toate convingerile care stau la baza vieţii tale actuale. Viaţa 
ta este în totalitate dominată de sistemul convingerilor 
acumulate în timp. Acestea creează povestea pe care o 
trăieşti, inclusiv emoţiile pe care le experimentezi. Poate 
chiar iti doreşti să crezi că esti una cu convingerile tale, 
dar această imagine este complet falsă. Convingerile tale 
nu sunt totuna cu tine. 

Adevăratul tău eu este unic şi transcende tot ceea ce 
ştii despre tine. El reprezintă adevărul tău interior. Tu eşti 
real doar în calitatea ta de om, de prezenţă fizică. Tot ceea 
ce crezi despre tine nu este real şi nu devine cu adevărat 
important decât dacă doreşti să iti creezi o poveste diferită 
de viaţă, mai bună decât cea actuală. Indiferent în ce constă 
ea, povestea pe care ţi-o creezi este o operă de artă. Poate 
fi frumoasă şi minunată, dar nu este altceva decât o 
poveste, şi în cel mai bun caz nu face decât să reflecte 
adevărul prin intermediul simbolurilor. 

Un artist creează o operă de artă. Aceasta nu poate 
fi considerată bună sau rea, corectă sau incorectă, dar 
poate reflecta într-o măsură mai mare sau mai mică 
frumuseţea şi fericirea. Dacă vei începe să te consideri un 
artist, totul va deveni posibil în viaţa ta. Cuvintele vor deveni 
pensula ta, iar viața ta va deveni pânza pe care pictezi. Tu 
poti picta orice iti doreşti. Dacă preferi, poti copia chiar 
opera unui alt artist. Pensula cu care pictezi va exprima 
întotdeauna felul în care te priveşti pe tine însuți, dar si in 
care priveşti realitatea din jurul tău. Altfel spus, tu iti pictezi 
propria viață, iar felul în care arată aceasta depinde de 
maniera în care te foloseşti de cuvinte. Dacă vei reflecta 
asupra acestui mecanism, vei înțelege cât de puternic este 
cuvântul, privit ca instrument al creației. Dacă vei învăța 
să te foloseşti în mod conştient de acest instrument, vei putea 
schimba chiar istoria cu ajutorul lui. A cui istorie? A vieții 
tale, desigur. Pe scurt, vei putea schimba povestea ta. 

PRIMUL LEGĂMÂNT: 
FII IMPECABIL ÎN TOT CEEA CE SPUI 


Am ajuns astfel la primul şi cel mai important dintre 
Cele Patru Legăminte: fii impecabil în tot ceea ce spui. 
Cuvântul reprezintă principalul tău instrument creator, iar 
puterea lui poate fi folosită în cele mai variate scopuri sau 
direcții. Una din aceste direcţii este impecabilitatea. În acest 
caz, cuvântul creează o poveste minunată, un paradis pe 
Pământ. La fel de bine, el poate fi folosit însă în mod greşit, 
distrugând totul în jur şi dând naştere unui iad personal. 

Privit ca simbol, cuvântul are puterea magică de a 
crea, întrucât poate reproduce orice imagine, orice idee, 
orice sentiment, sau chiar o întreagă poveste creată de 
imaginaţie. Simpla ascultare a cuvântului cal poate crea 
imaginea acestui animal în mintea ta, atât de mare este 
puterea simbolului. De fapt, această putere este chiar mai 
mare. Dacă rosteşti cuvintele Dumnezeu Tatăl, în mintea 
ta se poate naşte un întreg film. Toţi oamenii dispun de 
această putere magică de a crea, la baza căreia stă 
cuvântul. 

Poate că acum înţelegi mai bine de ce se spune în 
Biblie că: „La început a fost Cuvântul, iar Cuvântul era la 
Dumnezeu, şi Dumnezeu era Cuvântul“. Foarte multe 
religii afirmă că la început nu exista nimic, iar primul lucru 
pe care l-a creat Dumnezeu a fost mesagerul, îngerul care 
transmite mesaje. Altfel spus, primul lucru pe care l-a creat 

Dumnezeu a fost un instrument de transfer al informaţiilor 
dintr-un loc în altul. Desigur, este greu de înţeles cum poti 
transfera aceste informaţii de nicăieri către nicăieri, dar 
lucrurile sunt totuşi cât se poate de simple. La început, 
Dumnezeu a creat cuvântul pentru a putea transmite un 
mesaj. Dacă privim cuvântul ca pe un mesager sau ca pe 
un înger, înseamnă că şi tu eşti un astfel de mesager sau 
un astfel de înger. 

Cuvântul există datorită unei forte pe care noi o 
numim viață, intenție sau Dumnezeu. Cuvântul este una 
cu această forţă sau cu această intenţie. Aşa se explică de 
ce intenţiile noastre devin manifeste prin intermediul 
cuvintelor noastre, indiferent de limba terestră pe care o 
vorbim. Cuvântul joacă un rol creator decisiv. De îndată 
ce mesagerul divin a început să îşi transmită mesajele sale, 
întreaga creaţie a apărut din nimic. 

Îţi mai aduci aminte de povestea lui Adam care se 
plimba alături de Dumnezeu? Dumnezeu este cel care 
creează realitatea, iar noi suntem cei care recreăm această 
realitate prin intermediul cuvintelor noastre. Realitatea 
virtuală pe care o creăm noi este o reflectare a realităţii 
originale; este interpretarea pe care i-o dăm noi prin 
intermediul cuvintelor noastre. Nimic nu poate exista în 
afara cuvântului, pentru că noi creăm tot ceea ce cunoas- 
tem prin intermediul cuvintelor noastre. 

Probabil că ai observat că am exprimat acelaşi lucru 
folosind cuvinte diferite. Am făcut în mod deliberat acest 

lucru, ca să-ți dai seama că acelaşi adevăr poate fi exprimat 
în maniere diferite. Simbolurile se pot schimba, dar 
semnificaţia lor este aceeaşi în toate tradiţiile lumii. Dacă 
vei încerca să sesizezi intenţia din spatele lor, vei înţelege 
mai bine ce doresc să afirm. Impecabilitatea cuvântului 
este atât de importantă tocmai pentru că în spatele lui te 
ascunzi tu, respectiv mesagerul. Cuvântul se referă la 
mesajul pe care îl transmiti celor din jurul tău şi lumii 
întregi, dar mai presus de toate ție însuți. 

Tu iti spui o poveste, dar este aceasta adevărată? Dacă 
te foloseşti de cuvinte pentru a crea o poveste în care te 
judeci şi te condamni singur, înseamnă că te foloseşti de 
ele împotriva ta, caz în care nu putem vorbi de impeca- 
bilitate. Dacă încerci să fii impecabil, nu îţi vei spune 
niciodată: „Sunt bătrân. Sunt urât. Sunt gras. Nu sunt 
suficient de bun. Nu sunt suficient de puternic. Nu voi 
reuşi niciodată.“ Dacă încerci să fii impecabil, nu îţi vei 
folosi niciodată cunoaşterea împotriva fiinţei tale. Altfel 
spus, vocea cunoaşterii nu se va folosi niciodată de cuvinte 
pentru a te judeca, pentru a te condamna şi pentru a te 
pedepsi. Mintea ta este suficient de puternică pentru a 
percepe povestea pe care ţi-o creezi singur. Atât timp cât 
te vei folosi de cuvinte pentru a te judeca singur, tu vei 
crea un conflict interior care se va dovedi un coşmar. 

Fericirea ta depinde numai de tine şi de maniera în 
care ştii să te foloseşti de cuvinte. Dacă te înfurii şi te 
foloseşti de cuvinte pentru a-i transmite unei alte persoane 

emoțiile tale otrăvite, la prima vedere pare că aplici acest 
instrument atât de puternic împotriva persoanei în cauză, 
dar în realitate tu îl aplici împotriva propriei tale ființe. 
Acţiunea ta va da naştere unei reacții similare din partea 
persoanei, care ifi va deveni duşman. Dacă insulti pe 
cineva, este posibil ca acesta sá iti riposteze cu aceeasi 
monedá, sau chiar sá te loveascá, ránindu-ti corpul. Cred 
că iti este clar acum cá te-ai folosit de această armă 
împotriva propriei tale fiinţe. 

A fi impecabil în tot ceea ce spui înseamnă a nu te 
folosi niciodată de puterea cuvântului împotriva ta. Atunci 
când eşti impecabil în tot ceea ce spui, tu nu te trădezi 
niciodată pe tine însuţi; nu te foloseşti niciodată de cuvinte 
pentru a te bárfi singur sau pentru a te umple cu emoții 
otrăvite bârfindu-i pe ceilalți oameni. Din păcate, bârfa a 
ajuns principala formă de comunicare în societatea 
modernă, iar oamenii învață să bârfească printr-un 
legământ interior, respectiv dându-şi acceptul față de 


ese a. 


nici măcar nu îi cunosc personal), iar apoi îi copiază. Cred 
că ai înțeles deja că opiniile noastre nu sunt sinonime cu 
adevărul; ele nu reprezintă altceva decât un punct de 
vedere. 

Reţine: tu eşti creatorul povestii tale de viață. Dacă 
doreşti să te foloseşti de cuvinte într-o manieră impecabilă, 

imagineazá-ti povestea pe care doreşti să ţi-o creezi pentru 
viaţa ta. Foloseste-te de cuvinte exclusiv în spiritul iubirii şi 
al adevărului. Foloseşte-te de ele pentru a exprima acest 
adevăr prin toate gândurile tale, prin acţiuni şi prin tot 
ceea ce spui pentru a te descrie pe tine însuţi şi povestea 
vieţii tale. Dacă vei proceda astfel, îţi vei crea o viață de o 
frumuseţe uluitoare şi vei fi fericit. 

După cum poti vedea, impecabilitatea cuvântului 
merge mult mai departe decât părea la prima vedere. 
Cuvântul este magie pură, iar atunci când adopti primul 
legământ, miracolele încep să apară în viața ta. Intentiile 
şi dorinţele tale tind să se transforme în realitate, întrucât 
nu mai întâmpină nicio rezistență şi nicio temere. 
Dimpotrivă, ele cresc în mediul fertil al iubirii. Te simţi 
împăcat si iti creezi o viaţă trăită în libertate şi împlinire, 
pe toate planurile. Acest prim legământ este suficient 
pentru a-ți transforma în totalitate viaţa într-un paradis 
personal. De aceea, fii întotdeauna conştient de maniera 
în care te foloseşti de cuvinte. Altfel spus, fii impecabil în 
tot ceea ce spui. 

FIECARE MINTE ESTE O LUME ÎN SINE 


Al Doilea Legământ: 
Nu lua nimic în nume personal 


AA când ne naştem, în mintea noastră nu 
există simboluri. Avem în schimb un creier şi 
ochi, iar creierul nostru surprinde în permanenţă imaginile 
născute din lumină. Noi începem să percepem lumina, 
ne familiarizám cu ea, iar reacţia creierului nostru in fata 
luminii este jocul infinit al imaginilor născute din imagi- 
nație. Aşa se nasc visele. Din perspectiva toltecă, întreaga 
noastră viață reprezintă un vis, întrucât creierul nostru 
este programat să viseze 24 de ore din 24. 

Atunci când creierul este trezit, el percepe realitatea 
într-o manieră liniară, din cauza cadrului material solid. 

Atunci când visează, acest cadru dispare, aşa că visele au 
tendinţa să se schimbe în permanenţă. Noi avem tendinţa 
de a visa chiar şi atunci când creierul este trezit (aşa- 
numitele reverii diurne), iar visele noastre sunt la fel de 
efemere. Imaginaţia noastră este atât de puternică încât 
ne poate conduce în cele mai variate locuri. Astfel, noi 
vedem realități imaginare pe care ceilalți oameni nu le 
pot vedea şi auzim lucruri pe care ei nu le pot auzi. 
Imaginaţia ne permite să percepem imagini în mişcare, 
chiar dacă acestea nu există decât în mintea noastră. 

Lumină, imagini, imaginație, vise... Tu visezi chiar 
acum, lucru pe care îl poti verifica cu uşurinţă. Poate cá 
nu ţi-ai dat seama că mintea ta visează în permanenţă, 
dar dacă iti vei folosi imaginaţia pentru câteva clipe, vei 
înțelege imediat ce doresc să afirm. Imagineazá-ti că 
priveşti o oglindă. Aceasta reflectă o sumedenie de obiecte, 
dar tu ştii foarte bine că acestea nu sunt reale, ci doar 
nişte reflectări ale realităţii. Ele par reale, dar nu sunt. Dacă 
vei încerca să atingi obiectele din interiorul oglinzii, nu vei 
reuşi să simţi decât suprafața rece a acesteia. 

-Ceea ce vezi în interiorul oglinzii nu este decât o 
imagine a realității, adică o realitate virtuală; un vis. Acelaşi 
lucru se întâmplă atunci când oamenii visează cu ochii 
deschişi. De ce? Deoarece ceea ce văd ei în interiorul minții 
lor este doar o copie a realităţii pe care o creează creierul 
lor. Este o imagine a lumii exterioare pe care şi-o 
construiesc singuri în mintea lor. Altfel spus, este o manieră 

personală de a interpreta lumea exterioară. Un câine sau 
un vultur vor percepe aceeaşi realitate, dar într-o manieră 
diferită, în funcţie de felul în care este descifrată ea de 
creierul lor. 

Încearcă acum să priveşti în interiorul ochilor tăi. 
Aceştia percep lumina reflectată de milioanele de obiecte 
din lumea exterioară. Soarele îşi trimite lumina pretu- 
tindeni, iar obiectele o reflectă. Razele luminoase pătrund 
în ochii tăi şi proiectează imaginile obiectelor care le-au 
reflectat. Tu crezi că vezi aceste obiecte, dar singurul lucru 
pe care îl vezi cu adevărat este lumina reflectată de ele. 

Tot ceea ce percepi este o reflectare a realității, 
similară cu cea dintr-o oglindă, cu o singură diferenţă, 
extrem de importantă: în spatele oglinzii nu se află nimic, 
dar în spatele ochilor tái se află creierul, care încearcă să 
descifreze informaţiile primite. Creierul tău interpretează 
tot ceea ce percepi în funcţie de semnificaţia pe care o 
acorzi simbolurilor, de structura limbajului tău şi de 
cunoaşterea programată în mintea ta. Întreaga realitate 
pe care o percepi este filtrată prin lentila convingerilor 
tale. Rezultatul acestui proces de interpretare a realităţii 
percepute în funcție de convingerile tale este visul tău 
personal. Acesta este mecanismul prin care tu ifi creezi în 
minte o realitate virtuală. 

Nu este greu să iti dai seama cât de uşor le este 
oamenilor să distorsioneze ceea ce percep. Lumina 
reproduce o imagine perfectă a realității, dar noi 

distorsionám aceastá imagine prin povestea pe care o 
creám cu ajutorul simbolurilor si al opiniilor pe care le-am 
învățat. Imaginaţia ne ajută să visăm această realitate, pe 
care o considerăm apoi un adevăr absolut. De fapt, visul 
„nostru reprezintă un adevăr relativ, o reflectare a ade- 
vărului, care ne apare întotdeauna distorsionat din cauza 
cunoaşterii acumulate în memoria noastră. 

Foarte mulți maestri au afirmat de-a lungul timpului 
că mintea reprezintă o lume în sine, iar acest lucru este 
foarte adevărat. Lumea pe care credem că o vedem în 
exterior se află de fapt în interiorul nostru. Ea nu reprezintă 
decât o suită de imagini proiectate în mintea noastră, un 
vis. Noi visăm în permanenţă, iar inteleptii au ştiut 
dintotdeauna acest lucru, nu doar în Mexic, ci şi în Grecia, 
în Roma antică, în India sau în Egipt. Ínteleptii din intreaga 
lume au afirmat intotdeauna cá „viața este un vis". Din 
pácate, foarte putini oameni sunt conştienţi de acest lucru. 

Atunci când nu suntem conştienţi că visăm, este foarte 
uşor să dăm vina pe altceva sau pe altcineva din exterior 
pentru distorsiunile din visul nostru, respectiv pentru tot 
ceea ce ne face să suferim. Dacă am deveni conştienţi de 
faptul că trăim într-un vis şi că noi suntem artiştii care îşi 
creează propria viață, noi am face un mare pas înainte în 
evoluţia noastră, întrucât ne-am asuma responsabilitatea 
pentru această creaţie. Înțelegerea faptului că mintea 
visează în permanență ne oferă cheia care ne permite 
schimbarea visului, în cazul în care acesta nu ne este pe plac. 

Cine visează povestea vieţii tale? Tu. Dacă nu iti place 
viața pe care o ai sau dacă detesti ceea ce crezi despre 
tine, tu eşti singurul om care poate schimba această 
realitate. La urma urmelor, este visul tău. Dacă iti place 
acest vis, foarte bine; continuă să te bucuri de el şi să 
savurezi fiecare moment. În schimb, dacă visul tău se 
dovedeşte un coşmar, dacă ai parte numai de drame şi de 
suferință şi dacă nu îţi place viaţa pe care o trăieşti, schimb-o. 
Există milioane de cărţi scrise de milioane de visători din 
această lume, şi toate contin puncte de vedere diferite. 
Povestea vieţii tale este la fel de interesantă ca oricare din 
aceste cărţi, ba este chiar mai interesantă, întrucât continuă 
să se schimbe. Visul pe care l-ai trăit la vârsta de 10 ani nu 
a fost identic cu cel pe care l-ai trăit la vârsta de 15 ani, la 
20 de ani, la 30, 40 sau 50 de ani, respectiv cu cel pe care 
il tráiesti la ora actualá. 

Povestea pe care o visezi astázi nu este identicá cu 
cea pe care ai visat-o ieri, şi nici măcar cu cea pe care ai 
visat-o acum o jumátate de orá. Ori de cáte ori iti descrii 
in cuvinte aceastá poveste, ea se schimbá in functie de cel 
căruia i-o povestesti, de starea ta fizică şi emoţională de la 
momentul respectiv sau de convingerile tale. Chiar dacă 
încerci să spui aceeaşi poveste, în realitate aceasta se 
schimbă. La un moment dat, iti dai seama că ea nu este 
altceva decât o poveste. Ea nu reprezintă realitatea în sine, 
ci doar o realitate virtuală. Altfel spus, nu este altceva decât 
un vis. Ce-i drept, este un vis colectiv, întrucât toti oamenii 

îl împărtăşesc în acelaşi timp. Visul colectiv al umanităţii 
sau visul planetei a existat înainte ca tu să te naşti în această 
lume. Dacă nu ar fi fost aşa, tu nu i-ai fi putut crea propria 
poveste, propria operă artistică. 


AL DOILEA LEGĂMÂNT: 
NU LUA NIMIC ÎN NUME PERSONAL 


Haide să ne folosim de puterea imaginaţiei noastre 
pentru a crea un vis colectiv, ştiind însă că acesta nu 
reprezintă altceva decât un simplu vis, Imagineazá-ti cá te 
afli într-un mall uriaş in care există sute de cinematografe. 
Te uiti în jur ca să vezi ce filme rulează şi constati că unul 
dintre ele are numele tău. Uimitor! Intri în cinematograf 
şi constati cá sala este goală. O singură persoană se află 
în ea. Te aşezi în spatele ei, încercând să nu o deranjezi, 
dar ea nu te bagă în seamă. Întreaga ei atenţie este 
focalizată asupra filmului. 

Te uiti la ecran, şi surpriză! Recunosti toti eroii care 
apar pe el: părinţii tău, fraţii şi surorile tale, iubitul sau 
iubita, copiii şi prietenii tăi. Constati apoi că eroul principal : 
al filmului esti chiar tu! Tu esti vedeta acestui film, iar 
scenariul lui iti prezintá povestea vieţii tale. Mai mult, 
persoana din fata ta esti tot tu. Tu esti cel care isi contemplá 
povestea propriei vieti. Desigur, eroul principal al filmului 
nu reprezintă decât interpretarea ta legată de tine, la fel 
cum ceielalte personaje din el reprezintă interpretarea ta 

legată de ele. După o vreme te simţi coplesit de cele văzute, 
aşa că te decizi să intri într-o altă sală de cinematograf. 

Şi de această dată întâlneşti în sală o singură persoană 
care se uită la film, iar aceasta nu te bagă în seamă, întrucât 
este prea concentrată. Privind ecranul, constați că priveşti 
aparent acelaşi film, dar de data aceasta nu mai eşti 
personajul principal, ci unul secundar. De fapt, filmul nu 
mai prezintă povestea vieţii tale, ci povestea vieții mamei 
tale. Într-adevăr, persoana din faţa ta-este mama ta, care 
îşi priveşte concentrată filmul propriei sale vieţi. Privind 
imaginile, iti dai seama cá mama ta nu este exact persoana 
care apărea în filmul tău. Felul in care se proiectează mama 
ta pe sine diferă de maniera în care o percepi tu. Aşa ar 
dori ea să fie percepută de cei din jur. Tu ştii însă că aceste 
imagini nu corespund realității. Mama ta nu face altceva 
decât să joace un rol, dar acest rol corespunde manierei 
în care se percepe ea pe sine, şi acest lucru te şochează. 

Observi apoi că personajul care are fata ta nu 
corespunde nici el celui din filmul tău. Fără să vrei, iti spui: 
„Bine, dar acesta nu sunt eu!“ Într-adevăr, nu ești tu, dar 
aşa te percepe mama ta. Asta crede ea despre tine, iar 
imaginea rezultată diferă fundamental de cea care există 
în mintea ta. Observi apoi eroul care îl reprezintă pe tatăl 
tău, respectiv maniera în care este perceput acesta de 
mama ta, si constati din nou că el nu corespunde cu cel 
din filmul tău. Tu il percepi altfel pe tatăl tău decât îl percepe 
mama ta. Din acest punct de vedere, percepțiile mamei 

tale ti se par complet distorsionate, inclusiv cele referitoare 
la ceilalţi eroi ai filmului. De pildá, observi felul in care 
mama ta o percepe pe iubita ta (sau il percepe pe iubitul 
táu). De data aceasta, imaginea ti se pare atàt de distor- 
sionatá încât chiar te simți puţin supărat pe ea. „Cum 
indrázneste!?" Enervat, te ridici şi ieşi din sala de cinema- 
tograf. 

Intri apoi în următoarea sală şi constati cá pe ecran 
rulează povestea vieţii iubitei tale. Observi felul în care te 
percepe aceasta, iar eroul care iti poartă numele este la 
fel de diferit, nu doar de eroul din filmul tău, dar şi de cel 
din filmul mamei tale. Observi felul în care îți percepe iubita 
ta copiii, familia şi prietenii, dar şi cel in care se percepe 
ea pe sine. Şi de această dată, constati că aceste percepții 
nu corespund cu ale tale. În continuare, ieşi din sală şi 
intri în sala în care rulează filmul vieţii copiilor tái. Observi 
cu uimire felul în care aceştia te percep pe tine, dar şi pe 
ceilalţi eroi din viaţa ta: bunicul şi bunica etc. Nu-ţi vine să 
crezi ce vezi. Descoperi astfel că toți oamenii percep în 
mod distorsionat realitatea. 

După ce ai văzut toate aceste filme, te decizi să intri 
din nou în prima sală, pentru a-ţi revedea filmul propriei 
vieți. Îl priveşti pe eroul care iti joacă rolul, dar acum nu 
mai crezi nimic din ceea ce vezi. Ai înțeles în sfârşit că 
povestea vieţii tale nu este altceva decât o simplă poveste. 
Întreaga viaţă ai jucat un anumit rol, dar acesta nu ti-a 
folosit la nimic, întrucât nimeni din afara ta nu te-a 

perceput aşa cum ţi-ai fi dorit tu. Realizezi acum cá drama 
din filmul vieţii tale nu este percepută ca atare de cei din 
jurul tău, a căror atenţie este mult prea focalizată asupra 
filmului care se derulează în propria lor minte. La urma 
urmelor, ei nu te-au observat nici măcar când te-ai aşezat 
în spatele lor, în sălile de cinematograf în care rulau filmele 
vieților lor! Toti actorii îşi focalizează atenţia exclusiv asupra 
poveștii lor, care reprezintă pentru ei singura realitate pe 
care o cunosc. Ei sunt atât de concentrați asupra realităţii 
pe care şi-au creat-o încât nu îşi observă nici măcar propria 
lor prezenţă, respectiv pe cel care se uită la filmul vieții lor. 

În clipa în care vei înțelege acest lucru, totul se va 
schimba pentru tine. Nimic nu va mai rămâne la fel, 
întrucât acum îţi vei da seama ce se întâmplă de fapt. 
Oamenii trăiesc în propria lor lume, în propriul lor film, 
în propria lor poveste. Ei îşi investesc întreaga credinţă în 
această poveste, care devine pentru ei adevărul absolut. 
De fapt, este un adevăr relativ, întrucât nu este acceptat 
pe deplin decât de ei. Îţi vei da astfel seama că opiniile lor 
legate de tine nu au nimic de-a face cu tine cel real, ci 
doar cu personajul care trăieşte în filmul lor, şi care nu 
este identic cu personajul din filmul tău. De pildă, 
personajul pe care îl critică sau îl condamnă este eroul 
din filmul lor, care nu are nimic de-a face cu tine. Tot ceea 
ce cred oamenii despre tine se referă de fapt la imaginea 
pe care o au ei în legătură cu tine, care nu este totuna cu 
tine. 

Cred că iti este clar în acest moment că oamenii care 
te iubesc cel mai mult nu te cunosc aproape deloc, la fel 
cum nici tu nu îi cunoşti. Singurul lucru pe care îl ştii despre 
ei este ceea ce crezi despre ei. Tu nu cunoşti decât imaginea 
pe care ţi-ai creat-o în legătură cu ei, iar această imagine 
nu are nimic de-a face cu adevărul lor lăuntric. Credeai cá 
iti cunoşti foarte bine părinții, soția, copiii şi prietenii, dar 
adevărul este că nu ai nici cea mai mică idee ce se petrece 
în universul lor subiectiv, ce gândesc ei, ce simt şi ce visează. 
Încă si mai surprinzător este faptul că până acum credeai 
că te cunoşti pe tine însuți. Adevărul este cá nu te cunosti 
nici măcar pe tine însuți, întrucât ai jucat atât de multă 
vreme diferite roluri încât ai ajuns să le stăpâneşti perfect, 
uitând de cel care esti cu adevărat. 

Îţi dai astfel seama cât de ridicol este să spui că: „lubita 
mea nu mă înțelege. Nimeni nu mă înţelege.“ Sigur că nu 
te înțeleg. La urma urmelor, nici măcar tu însuţi nu te 
înţelegi. Personalitatea ta se schimbă tot timpul, în fiecare 
clipă, în funcție de rolul pe care il joci, de ceilalţi eroi din 
povestea ta sau de maniera în care se derulează visul tău 
in momentul respectiv. Atunci când eşti acasă, iti asumi o 
anumită personalitate. Atunci când eşti la serviciu, iti asumi 
o cu totul altă personalitate. În mijlocul prietenilor tăi, iti 
pui o anumită mască. În mijlocul prietenelor tale, iti pui o 
altá mascá. Cu toate acestea, intreaga viatá ai pornit de la 
premisa cá ceilalti oameni te cunosc foarte bine. De aceea, 
ori de câte ori nu au făcut ceea ai fi dorit tu să facă, ai 

interpretat reacţia lor la modul personal, ai reacţionat cu 
mânie şi te-ai folosit de cuvinte pentru a crea o întreagă 
dramă fără niciun rost. 

În acest context, este uşor de înțeles de ce există atâtea 
conflicte între oameni. Această planetă este populată cu 
miliarde de visători care nu sunt conştienţi de faptul că 
ceilalți oameni trăiesc în propria lor lume subiectivă şi îşi 
visează propriile vise. Ei nu cunosc decât un singur punct 
de vedere, cel al eroului principal din filmul lor, în care 
totul se referă la ei. Atunci când eroii din rolurile secundare 
afirmă ceva care nu corespunde punctului lor de vedere, 
ei se înfurie şi încearcă să îşi apere poziţia. Îşi doresc ca 
ceilalți eroi să joace rolurile pe care li le atribuie ei, iar 
atunci când nu o fac, se simt rániti. Altfel spus, ei iau totul 
in nume personal. Dacă ai înțeles acest lucru, ţi-ai dat cu 
siguranță seama şi care este soluţia, care este pe cât de 
simplă, pe atât de logică: nu interpreta nimic la modul 
personal. 

Cred că acum ai înțeles care este semnificaţia pro- 
fundă a celui de-al doilea legământ. Acesta iti conferă o 
imunitate deplină în cadrul interacțiunilor pe care le ai cu 
ceilalți eroi din povestea ta. Punctele lor de vedere nu 
trebuie să te intereseze. Dacă ai înţeles că nimic din ceea 
ce spun sau din ceea ce fac ceilalți nu are vreo legătură cu 
tine (cel adevărat), nu mai contează cine te bârfeşte, cine 
te condamnă, cine te respinge sau cine refuză să accepte 
punctul tău de vedere. Criticile celor din jur nu te mai 

afectează. Nu merită nici măcar să iti dai osteneala de a-ți 
apăra propriul punct de vedere. Lasă câinii să latre, căci 
asta este menirea lor. Şi ce dacă latră? Nimic din ceea ce 
spun despre tine ceilalţi oameni nu te poate afecta, întrucât 
tu eşti imun la opiniile şi la emoțiile lor otrăvite. Eşti absolut 
imun față de prădători, față de toti cei care se folosesc de 
bârfe şi de critici pentru a-i face pe cei din jurul lor să 
sufere, atrăgând astfel inclusiv asupra lor această suferinţă. 

„Nu interpreta nimic la modul personal“ este 
instrumentul perfect pentru orice interacțiune cu semenii 
tái. El te poate ajuta să atingi starea de libertate personală, 
întrucât nu mai trebuie să iti quvernezi viața în funcție de 
opiniile celorlalți oameni. Această perspectivă este profund 
eliberatoare! Tu poti face orice doreşti, ştiind că ceea ce 
faci nu are nimic de-a face cu ceilalți, ci numai cu tine. 
Singura persoană din povestea ta care trebuie să te 
intereseze eşti tu. Această perspectivă schimbă dintr-odată 
totul. Reţine: conştientizarea adevărului reprezintă primul 
pas către autocontrol şi către cunoașterea de sine, şi exact 
asta faci acum. Acest legământ descrie un mare adevăr. 

Dacă ai înțeles acest adevăr, este imposibil să mai iei 
ceva la modul personal. Dacă ai înțeles că toti oamenii 
trăiesc în propria lor lume subiectivă, în propriul lor film, 
cel de-al doilea legământ devine un adevăr implicit, o 
afirmaţie de bun simt. Nu interpreta nimic la modul 
personal. 

Al Treilea Legământ: 
Nu face presupuneri inutile 


M ilenii la rànd, oamenii au crezut cá in mintea 
umaná existá un conflict intre bine si ráu. Acest 
lucru este complet fals. Binele si răul nu sunt decât 
rezultatul adevăratului conflict, iar acesta se referă la 
discrepanţa dintre adevăr şi minciună. Practic, toate 
conflictele sunt consecinţa unor minciuni. Adevărul nu 
poate genera niciodată conflicte. El nu simte nevoia să 
demonstreze că are dreptate, ci există în sine, indiferent 
dacă noi îl credem sau nu. Pe de altă parte, minciunile nu 
există decât dacă le creăm şi nu pot supravieţui decât dacă 
credem în ele. Ele reprezintă o distorsionare a mesajelor 

transmise prin cuvinte, a semnificației lor, care se reflectă 
apoi în mintea umană. Minciunile nu sunt niciodată reale. 
Ele sunt propria noastră creaţie. Noi suntem cei care le 
dăm viaţă şi care le facem să pară reale în realitatea virtuală 
a minţii noastre. 

Când eram adolescent, bunicul mi-a spus acest adevăr 
simplu, dar mi-au trebuit mulți ani ca să îl înțeleg cu 
adevărat, întrucât întotdeauna m-am întrebat: „Cum putem 
cunoaşte noi adevărul?“ De fapt, mă foloseam de simboluri 
pentru a încerca să înțeleg adevărul, desi realitatea este 
că simbolurile nu pot afecta în niciun fel adevărul. Acesta 
a existat cu mult timp înainte ca oamenii să inventeze 
simbolurile. 

În calitatea noastră de artişti, noi distorsionăm 
adeseori adevărul cu ajutorul simbolurilor noastre, dar nu 
aceasta este adevărata problemă. Aşa cum spuneam mai 
devreme, problema nu apare decât atunci când credem 
că această distorsionare ne face rău (există şi minciuni 
inocente). Să luăm un exemplu. Să vedem cum ne putem 
folosi de cuvinte pentru a crea o poveste (ca să nu zic o 
superstiție) despre un scaun. Ce ştim noi în legătură cu 
scaunul? Putem spune despre el că este făcut din lemn, 
din metal sau din pânză, dar acestea nu reprezintă decât 
simboluri care exprimă un punct de vedere. Adevărul este 
că noi nu ştim ce reprezintă în realitate acest obiect. În 
schimb, ne folosim de cuvinte cu toată autoritatea pentru 
a ne transmite nouă înşine, dar şi pentru a le transmite 

celorlalți, un mesaj: „Acest scaun este urât. Detest acest 
scaun." 

Mesajul este deja distorsionat, dar acesta nu este decât 
începutul. Noi putem adăuga: „Ce scaun stupid. Cred că 
orice om care se pune pe el devine la fel de stupid. Am 
convingerea că ar trebui să fie distrus, căci dacă cineva se 
pune pe el şi cade, îşi poate rupe oasele. Da, acest scaun 
este malefic! Haide să dăm o lege împotriva scaunului, 
pentru ca toată lumea să ştie că reprezintă un pericol 
pentru societate. De acum înainte, este absolut interzis ca 
cineva să se apropie de acest scaun malefic!“ 

Dacă le vom transmite celor din jur acest mesaj, toti 
cei care vor fi de acord cu el vor începe să se teamă de 
scaunul cel rău. În scurt timp, vor exista oameni care se 
vor teme atât de tare de el încât vor avea chiar coşmaruri 
legate de el. Ei vor deveni obsedati de scaunul cel rău si îşi 
vor propune să îl distrugă înainte ca el să îi distrugă pe ei. 

iti dai seama páná unde putem ajunge noi prin 
puterea cuvintelor noastre? De fapt, scaunul nu este altceva 
decât un simplu obiect. El există, şi acesta este singurul lui 
adevăr. Povestea pe care o creăm noi în legătură cu 
scaunul nu are nimic de-a face cu adevărul. Ea nu este 
altceva decât o superstiție, un mesaj distorsionat, adică o 
minciună, Dacă nu credem în această minciună, nu apare 
nicio problemă, dar dacă credem în ea şi încercăm să le-o 
transmitem şi altora, ea poate conduce la ceea ce noi am 
ajuns să numim rău. Desigur, acest rău are numeroase 

nivele, în funcţie de puterea noastră personală. Există 
oameni care dețin atât de multă putere încât pot declanşa 
un război mondial, în urma căruia mor milioane de 
oameni. Lumea în care trăim este plină de tirani care 
invadează alte țări şi care distrug popoare întregi, în 
numele unor minciuni. 

Cred că ai înțeles acum cum apare conflictul în mintea 
umană, dar numai în mintea umană, adică în realitatea 
virtuală. În restul naturii conflictul nu există. Există miliarde 
de oameni care distorsionează simbolurile din mintea lor 
şi care le transmit semenilor lor mesaje false. Din păcate, 
această maladie afectează întreaga umanitate. Aşa se nasc 
războaiele, nedreptátile şi abuzurile. Asa se naşte iadul. 
ladul nu este altceva decât un vis mincinos. 

Reţine: visul nostru depinde în totalitate de con- 
vingerile pe care le avem, iar acestea pot fi adevărate, dar 
pot fi la fel de bine şi false. Adevărul conduce întotdeauna 
la autenticitate şi la fericire, în timp ce minciunile conduc. 
inevitabil la limitare, la suferință şi la dramă. Cei care cred 
în adevăr, trăiesc practic în rai. Cei care cred în minciuni, 
sfârşesc mai devreme sau mai târziu prin a trăi în iad. 
Nimeni nu trebuie să moară pentru a ajunge în rai sau în 
iad. Raiul se află pretutindeni în jurul nostru, la fel ca şi 
iadul. Ambele reprezintă un punct de vedere, o stare de 
spirit. Din păcate, marea majoritate a oamenilor se lasă 
conduşi de minciuni. Ei sunt cei care le creează, după care 

minciunile ajung să îi controleze. Mai devreme sau mai 
târziu, adevărul iese însă întotdeauna la suprafaţă, iar 
minciunile nu mai pot supravieţui în prezenţa luminii sale. 

Cu secole în urmă, oamenii credeau că Pământul 
este plat. Cineva a spus nici mai mult nici mai puţin decât 
că Pământul este susţinut de nişte elefanți, întrucât această 
afirmaţie l-a făcut să se simtă mai în siguranță. Foarte mulți 
oameni au aderat la această convingere. La ora actuală 
se ştie că Pământul este rotund, nu plat! Convingerea că 
Pământul este plat a existat multă vreme, şi foarte mulți 
oameni au crezut în ea, dar asta nu înseamnă că a fost 
vreodată adevărată. 

Una dintre cele mai mari minciuni care circulă la ora 
actuală în lume este aceea că: „Nimeni nu este perfect.“ 
Ea justifică perfect comportamentul unora, iar majoritatea 
oamenilor sunt de acord cu ea, dar acest lucru nu o face 
cu nimic mai adevărată. Dimpotrivă, absolut toti oamenii 
sunt perfecţi. Din păcate, noi am auzit această minciună 
încă din copilărie şi am ajuns să ne judecăm singuri, 
raportându-ne la o imagine a perfecțiunii. Noi căutăm în 
permanenţă această perfecţiune şi constatăm că tot ceea 
ce există în Univers este perfect, mai puţin oamenii! 
Soarele este perfect, stelele sunt perfecte, planetele sunt 
perfecte, dar nu şi oamenii, care cred că „Nimeni nu este 
perfect“! Adevărul este că tot ceea ce există în creație este 
perfect, inclusiv oamenii. 

Dacă nu reuşim să fim suficient de lucizi pentru a 
realiza acest adevăr, acest lucru se datorează faptului că 
suntem orbiti de minciună. De pildă, unii ar putea spune: 
„Bine, dar ce poti spune despre cei care sunt handicapati 
fizic? Sunt si acestia perfecţi?“ În raport cu imaginea 
noastră despre perfecțiune, aceştia pot părea imperfecti, 
dar nimeni nu cunoaşte adevărul ascuns. La urma urmelor, 
cine poate spune că o boală sau un handicap nu sunt 
perfecte? 

Tot ceea ce ne caracterizează este perfect, inclusiv 
bolile sau handicapurile de care suferim. Un om care are 
dificultăţi în a învăţa este perfect, La fel şi cel care s-a născut 
fără un braţ sau fără un deget, ori un om bolnav. De fapt, 
nu există nimic altceva decât perfecțiunea, iar înțelegerea 
acestui adevăr reprezintă un mare pas înainte în evoluţia 
noastră. Afirmația contrară echivalează cu neintelegerea 
adevăratei noastre esențe. De fapt, nu este suficient să 
susţinem că suntem perfecti; trebuie să şi credem acest 
lucru. Dacă pornim de la premisa că suntem imperfecti, 
aceastá minciuná conduce la alte minciuni, care sá o 
sprijine. Împreună, toate aceste minciuni ajung să oculteze 
adevărul şi să guverneze visul pe care ni-l creăm. Minciunile 
nu sunt altceva decât nişte superstiții, iar noi am ajuns să 
trăim într-o lume a tuturor superstitiilor. Din păcate, foarte 
puțini oameni sunt conştienţi de acest lucru. 

Imagineazá-ti că mâine dimineaţă te vei trezi în 
Europa secolului al XIV-lea, ştiind tot ce ştii acum şi având 

aceleaşi convingeri. Imagineazá-ti ce ar gândi ceilalți 
oameni despre tine şi cum te-ar judeca ei. De pildă, ei te-ar 
condamna dacă ai face baie în fiecare zi. Practic, toate 
convingerile tale ar părea nişte ameninţări pentru 
convingerile lor. Cât timp crezi că le-ar lua pentru a te 
condamna pentru vrăjitorie? Cu siguranţă, te-ar tortura 
şi te-ar convinge să mărturiseşti că eşti un vrăjitor, iar în 
cele din urmă te-ar ucide, întrucât convingerile tale le-ar 
provoca o teamă prea mare. Oamenii din secolul XIV 
trăiau o viață bazată pe superstiții crase. Aproape nimic 
din ceea ce credeau ei nu era adevărat. Dacă ai ajunge 
astăzi în lumea lor, tu ţi-ai da seama cu uşurinţă de acest 
lucru, ca urmare a convingerilor tale actuale. Acei oameni 
nu erau însă conştienţi de superstitiile lor. Din punctul lor 
de vedere, modul lor de viață era absolut normal. Ei nu 
cunoşteau un alt mod de viață, întrucât nu au învăţat 
niciodată altceva. 

În mod similar, este posibil ca ceea ce crezi tu în ceea 
ce te priveşte să fie o superstiție la fel de crasá ca şi cele in 
care credeau oamenii de acum câteva secole. Imaginea- 
ză-ţi ce s-ar întâmpla dacă oamenii care vor trăi pe Pământ 
peste şapte sau opt secole ar putea vedea ce credem noi 
la ora actuală. Felul în care ne tratăm propriul corp este 
încă barbar, chiar dacă nu la fel de mult ca acum câteva 
secole. Corpul nostru ne este profund loial, dar noi îl 
judecám tot timpul şi adeseori abuzám de el. Î tratăm de 
parcă ar fi duşmanul nostru, deşi este cel mai bun prieten 

pe care îl avem. Societatea în care trăim acordă e) 
importanță excesivă frumuseții fizice aşa cum ne este 
prezentată aceasta în reclame, în filme şi în revistele de 
modă. Dacă pornim de la premisa că nu suntem suficient 
de atrăgători ținând cont de aceste imagini, noi perpetuăm 
practic o minciună şi ne folosim de cuvinte împotriva 
propriei noastre ființe şi a adevărului nostru lăuntric. 

Oamenii care controlează mass-media ne spun ce ar 
trebui să credem, cum ar trebui să ne îmbrăcăm, ce ar 
trebui să mâncăm etc., şi ne manipulează cum doresc, de 
parcă am fi nişte păpuşi. Dacă doresc să urâm pe cineva, 
ei îşi răspândesc minciunile în întreaga lume, iar acestea 
acţionează ca şi cum ar fi magice. Imagineazá-ti ce ar crede 
oamenii din viitor despre superstițiile noastre actuale. Dacă 
un astfel de om ar apărea în lumea noastră şi ne-ar spune 
că el crede în perfecțiunea întregii creaţii, inclusiv a tuturor 
oamenilor, oare nu l-am crucifica? 

Ce este adevărat şi ce este o minciună? Adevărul nu 
poate fi deosebit de minciună decât cu ajutorul luciditátii, 
întrucât nu are nimic de-a face cu cuvintele sau cu 
cunoaşterea. În schimb, minciunile depind în mod decisiv 
de acestea, iar în lume predomină miliarde de minciuni. 
Oamenii le cred tocmai pentru că nu sunt lucizi. Ei ignoră 
adevărul deoarece nu îl văd. Prin procesul de dresare, noi 
acumulăm foarte multă cunoaştere, iar aceasta acționează 
ca o perdea de fum care nu ne permite să sesizăm adevărul, 
adică realitatea așa cum este ea. Noi nu vedem decât ceea 

ce dorim să vedem şi nu auzim decât ceea ce dorim să 
auzim. Sistemul nostru de convingeri este precum o 
oglindă care nu ne arată decât lucrurile în care credem. 

De-a lungul vieţii, noi învăţăm atât de multe minciuni 
încât acestea sfârşesc prin a crea un eşafodaj extrem de 
complicat. Lucrurile devin încă şi mai complicate din cauza 
faptului că noi gândim, iar apoi credem în gândurile 
noastre. Noi pornim de la premisa că ceea ce credem este 
un adevăr absolut şi nu ne amintim niciodată că acesta 
este de fapt un adevăr relativ sau virtual. De cele mai multe 
ori, el nu are mai nimic de-a face cu adevărul absolut, dar 
reprezintă singura noastră realitate, atât timp cât nu ne 
cultivăm luciditatea. 


AL TREILEA LEGĂMÂNT: 
NU FACE PRESUPUNERI 


Ajungem astfel la cel de-al treilea legământ: Nu face 
presupuneri. Prezumtiile înseamnă să cauti necazul cu 
lumânarea, întrucât cele mai multe dintre ele nu sunt 
adevărate. Ele sunt pură ficţiune. De pildă, una dintre cele 
mai false prezumtii de la care pornim este aceea cá tot 
ceea ce există în realitatea noastră virtuală reprezintă 
adevărul curat, la fel ca şi ceea ce există în realitatea virtuală 
a celorlalți oameni. Ei bine, tocmai am aflat în capitolele 
anterioare că aceste realităţi virtuale nu au nimic de-a face 
cu adevărul! 

„Dacă ne-am cultiva luciditatea, noi am putea vedea 
cu uşurinţă prezumtiile pe care le facem. Oamenii sunt 
înzestrați cu o imaginație extrem de bogată. Ei îşi 
imaginează tot timpul câte ceva, o idee sau un gând, ori o 
poveste întreagă. Pornind de la simbolurile pe care le 
percep în mintea lor, ei îşi imaginează ce fac, ce gândesc 
şi ce spun ceilalți oameni despre ei, făcând din tàntar 
armăsar şi creând adevărate drame. Astfel, ei inventează 
poveşti care nu sunt adevărate decât pentru ei, fapt care 
nu îi împiedică să creadă în ele. Orice prezumție conduce 
la o alta. Adeseori, noi tragem concluzii pripite, după care 
interpretăm propria poveste la modul cel mai personal cu 
putință. În final, îi condamnăm pe ceilalți, nu doar în sinea 
noastră, ci şi față de alți oameni, astfel încât să ne justificăm 
prezumțiile făcute. În mod evident, prin răspândirea unei 
minciuni nu facem decât să o amplificám si mai mult. 

Datul cu presupusul şi interpretarea extrem de 
personală a propriilor prezumtii reprezintă începutul 
oricărui iad. Marea majoritate a conflictelor noastre au la 
bază acest mecanism, şi nu este greu de înțeles de ce. 
Prezumtiile nu sunt altceva decât minciuni pe care ni le 
spunem singuri şi care conduc la adevărate drame, care 
nu au niciun temei, întrucât noi nu ştim care este adevărul 
real. De cele mai multe ori, datul cu presupusul echivalează 
cu inventarea unei drame acolo unde aceasta nu există. 
Toţi oamenii inventează astfel de drame, dar nouă nu ar 
trebui să ne pese de ei, căci povestea lor nu are nimic de-a 
face cu povestea noastră. 

Constientizeazá faptul că aproape tot ceea ce iti spui 
în mintea ta reprezintă o prezumție. De pildă, dacă esti 
părinte, ştii foarte bine cât de uşor este să faci astfel de 
prezumtii legate de copiii tăi. Dacă este miezul nopții si 
fata ta adolescentă nu s-a întors încă acasă de la petrecerea 
la care s-a dus, mintea ta o ia razna. Începi să te gândeşti 
la tot ce poate fi mai rău: „Dacă i s-a întâmplat ceva? Poate 
că artrebui să sun la poliție!“ Există atât de multe posibilități 
pe care ţi le imaginezi, toate neplăcute, desigur, încât capul 
începe să ti se învârtească din cauza dramei pe care ţi-o 
creezi singur. Zece minute mai târziu, fata ta ajunge acasă, 
cu un zâmbet mare întipărit pe faţă. Când adevărul ti se 
revelează si toate minciunile de dinainte dispar ca prin 
farmec, iti dai seama că te-ai torturat singur fără niciun 
temei. Aşadar, nu face presupuneri inutile. 

Dacă al doilea legământ („Nu interpreta nimic la 
modul personal") ţi-a conferit imunitate în interacțiunea 
cu ceilalți oameni, cel de-al treilea („Nu face presupuneri 
inutile") îți va conferi imunitate față de interacțiunea cu 
tine însuți, cu vocea cunoaşterii din mintea ta sau cu 
procesul pe care îl numim în mod curent gândire. Toate 
prezumtiile reprezintă gânduri. Noi gândim prea mult, iar 
gândurile noastre ne fac să emitem presupuneri. Simpla 
întrebare: „Ce s-ar întâmpla dacă?“ poate conduce la cele 
mai cumplite drame. Oamenii se gândesc prea mult, iar 
gândurile lor îi fac să se teamă. Din păcate, noi nu deținem 
controlul asupra procesului de gândire, asupra 

simbolurilor pe care le distorsionăm în mintea noastră. 
Dacă ne-am bloca procesul de gândire, noi nu am mai 
încerca să ne explicăm nimic, şi implicit nu am mai face 
presupuneri inutile. 

Oamenii simt nevoia să explice şi să justifice totul, Ei 
simt nevoia să cunoască, şi întrucât adevărul nu poate fi 
cunoscut decât prin luciditate (nu prin gândire), ei au 
inventat prezumtiile, ca să umple acest gol. Lor nu le pasă 
în ce măsură este adevărată sau nu cunoaşterea lor. Ei 
cred 100% in ea, întrucât cunoaşterea îi face să se simtă - 
în siguranţă. Mintea umană nu îşi poate explica o sume- 
denie de lucruri. Ea este plină de întrebări la care caută 
răspunsuri. Din păcate, în loc să ne punem aceste întrebări, 
noi începem întotdeauna prin a ne da cu presupusul. Dacă 
ne-am pune întrebările corecte, nu ar mai trebui să facem 
prezumtii. De aceea, este întotdeauna de preferat să 
punem întrebări şi să fim cât mai specifici. 

Dacă nu ne dăm cu presupusul, noi ne putem focaliza 
întreaga atenţie asupra adevărului, nu asupra gândurilor 
noastre pe care le confundăm cu el. În acest caz, putem 
vedea viaţa exact aşa cum este, nu aşa cum ne-am dori 
noi să o vedem. Aşa cum vom descoperi în continuare, 
renunțarea la presupunerile inutile conduce la redobân- 
direa puterii personale pe care am investit-o în ele. Prin 
redobândirea acestei energii extrem de preţioase, noi ne 
putem folosi de ea pentru a ne crea un alt vis: visul raiului 
personal. De aceea, nu mai face presupuneri inutile. 

A existat cândva o perioadă în viaţa noastră când 
eram stăpânii absoluti ai credinţei noastre. 
După ce am trecut însă prin procesul de educaţie, puterea 
credinței noastre s-a divizat între simbolurile pe care le-am 
învăţat, iar la un moment dat acestea au început să ne 
guverneze viața. De fapt, puterea credinţei noastre s-a 
transformat în tot ceea ce cunoaştem, iar de atunci 
cunoaşterea a ajuns să capete controlul asupra noastră. 
În mod firesc, copiii mici sunt coplesiti de convingerile 
celor din jurul lor. Simbolurile reprezintă o invenţie 
minunată, dar copiii află de ele numai învățând opiniile şi 
convingerile deja existente ale adulţilor. Ei acceptă cu 

uşurinţă aceste opinii, fără să se întrebe vreodată dacă 
sunt adevărate sau nu. Când ajung să stăpânească limbajul 
pe care l-au asimilat odată cu toate opiniile oamenilor mari, 
simbolurile capătă deja puterea credinţei lor. 

Acest lucru nu este bun sau rău în sine, corect sau 
greşit. Pur şi simplu, aşa se petrec lucrurile pe această 
planetă, iar mecanismul este universal. Prin intermediul 
lui, oamenii învaţă să se integreze în societate. Ei învaţă o 
limbă, o religie sau o filozofie, un mod de a trăi, şi îşi structu- 
rează întregul sistem al convingerilor pe opiniile pe care 
le-au auzit de mici. Copiii nu au niciun motiv să pună la 
îndoială ce le spun adulţii, până când suferinţa îi învaţă că 
nu tot ce au auzit în copilărie a fost adevărat. 

De pildă, ei se duc la şcoală şi îi aud vorbind pe copiii 
mai mari. Aceştia îi arată cu degetul şi râd: „Îl vezi pe puştiul 
acela? Încă mai crede în Moş Crăciun.“ Mai devreme sau 
mai târziu, ei descoperă că Moş Crăciun nu există. Tu iti 
mai aduci aminte cum ai reacționat, cum te-ai simțit atunci 
când ai aflat că Moş Crăciun nu există? Desigur, părinții 
tái nu au avut intenții rele atunci când ti-au spus că Moş 
Crăciun există. Această credință reprezintă o tradiție 
minunată în care cred milioane de oameni. Există chiar 
un colind care descrie perfect ceea ce li se spune copiilor 
despre Moş Crăciun: „Fii cu ochii în patru; nu mai plânge 
şi nu te bosumfla. Am să îţi spun de ce: Moş Crăciun vine 
in oraş!“ Copiilor li se spune că Moş Crăciun ştie tot ce 

fac, dacă au fost cuminţi sau nu, dacă s-au spălat sau nu 
pe dinţi înainte de culcare. Si ei cred în ceea ce li se spune. 

Când vine Crăciunul, copilul primeşte cadouri, dar 
nu pe cele pe care şi le dorea. Să spunem că îşi dorea o 
bicicletă şi că a fost cuminte întregul an, dar familia lui 
este foarte săracă şi nu îşi poate permite o bicicletă. Când 
copilul îşi deschide cadourile, el se simte dezamăgit, 
întrucât nu a primit bicicleta pe care a cerut-o. În schimb, 
copilul vecinilor, care a fost foarte rău tot anul, primeşte o 
bicicletă (întrucât părinții lui şi-au permis să i-o cumpere). 
Copilul îşi spune în sinea lui: „Eu am fost cuminte, iar acel 
copil nu a fost. Atunci, cum se face că el a primit o bicicletă, 
iar eu nu!? Dacă este adevărat că Moş Crăciun ştie tot ce 
fac eu, înseamnă că ştie şi ce face celălalt copil. De ce lui 
i-a adus o bicicletă, şi mie nu?" 

Pur si simplu nu este drept, iar copilul nu intelege de 
ce. Reacţia lui emoţională este una de mânie, de deza- 
mágire si de tristete. El il vede pe copilul vecinilor cálárind 
fericit bicicleta, mai rău ca oricând, si îşi doreşte să se ducă 
şi să îi tragă una, sau să îi strice bicicleta. Copilul percepe 
astfel lumea ca fiind nedreaptă, iar acest lucru se datorează 
faptului cá- a crezut intr-o minciuná. Desigur, este o 
minciuná nevinovatá, fárá intentii rele, dar copilul crede 
in ea, asa cá el face un nou legământ cu el însuşi si isi 
spune: „De acum înainte nu voi mai fi cuminte. O să fiu 
rău, ca vecinul meu.“ Mai târziu, el descoperă că Moş 
Crăciun nu există deloc, dar acum este prea târziu. El nu 

mai poate inversa cursul mâniei, invidiei şi tristetii pe care 
le-a simțit şi care l-au făcut să facă un nou legământ cu 
conştiinţa sa. 

Acesta este doar un exemplu de investire a credinţei 
noastre într-un simbol. Pe lângă simbolul lui Moş Crăciun 
există însă alte sute şi mii de simboluri, poveşti şi superstiții 
în care oamenii cred. Simbolul lui Moş Crăciun ilustrează 
cum până şi o minciună inocentă poate declanşa emoții 
otrăvitoare în interiorul conştiinţei noastre. Aceste emoții 
ne fac rău, ne rănesc corpul şi ne provoacă o mare 
suferință. Şi totul din cauza unei poveşti care nu este 
adevărată. Emotiile sunt însă cât se poate de adevărate. 
Ele fac parte din adevărul fiinţei noastre, dar motivul care 
le-a declanşat nu este adevărat. El reprezintă o simplă 
ficțiune. 

Dacă te întrebi de ce te simți atât de deprimat in 
anumite ocazii, poti fii convins cá acest lucru se datorează 
unei poveşti neadevărate pe care ţi-o spui şi pe care o 
crezi. Visul tău a devenit profund distorsionat, iar acest 
lucru trebuie luat ca atare. El nu este rău sau bun, corect 
sau greşit. Pur şi simplu, este ceva care se întâmplă cu . 
miliarde de oameni. Tu nu esti singurul aflat în această 
situație. 

Lumea simbolurilor este extrem de puternică, întrucât 
aceste simboluri sunt încărcate cu o forță care provine din 
adâncurile fiinţei noastre şi pe care noi o numim viață, 
credință sau intenţie. De cele mai multe ori, noi nici măcar 

nu ne dăm seama ce se întâmplă, dar totalitatea acestor 
simboluri alcătuiesc o platoşă foarte puternică, alcătuită 
din legămintele pe care le facem, şi pe care noi o numim 
sistemul convingerilor. De la o simplă literă şi până la un 
cuvânt, de la o simplă poveste şi până la o întreagă filozofie, 
toate aceste simboluri în care ajungem să credem fac parte 
integrantă din această structură. 

Sistemul convingerilor structurează întreaga noastră 
realitate virtuală şi cu fiecare legământ nou pe care îl facem, 
el devine din ce în ce mai puternic şi dobândeşte din ce în 
ce mai multă putere, până când ajunge aproape la fel de 
solid ca o clădire din cărămizi. Dacă ne imaginăm că 
fiecare simbol, fiecare concept şi fiecare legământ 
reprezintă o cărămidă, credinţa noastră reprezintă - 
metaforic vorbind - mortarul care uneşte aceste cărămizi. 
Cu cât avansám mai mult în viață, cu atât mai mult şi mai 
variat amestecăm între ele aceste simboluri, până când 
conceptele în care credem ajung să interacționeze între 
ele şi să dea naştere unor noi concepte, mai complexe. 
Mintea abstractă devine din ce în ce mai bine organizată 
şi din ce în ce mai complicată, iar structura continuă să 
crească, incluzând întreaga noastră cunoaştere. 

Toltecii numesc această structură: forma umană. 
Această formă nu se referă la forma corpului nostru fizic, 
ci la forma minţii noastre. Ea reprezintă totalitatea 
convingerilor noastre legate de sine şi de toate celelalte 
lucruri care ne ajută să dăm sens visului nostru. Forma 

umană este cea care ne conferă identitate, dar nu este 
totuna cu cadrul exterior al visului. Acest cadru estelumea 
materială, care reprezintă un adevăr. Forma umană este 
sistemul de convingeri cu toate elementele sale critice. Tot 
ceea ce există în acest sistem de convingeri reprezintă 
adevărul nostru personal. Noi judecăm totul în funcție de 
aceste convingeri, chiar dacă ele se împotrivesc uneori 
adevăratei noastre naturi. 

În urma procesului de dresare, sistemul convingerilor 
devine Cartea Legii care ne guvernează viața. Atunci când 
urmăm regulile din această carte, noi ne răsplătim singuri; 
atunci când le încălcăm, noi ne pedepsim. Sistemul 
convingerilor devine astfel Marele Judecător din mintea 
noastră, dar şi Victima Supremă. Mai întâi ne judecă, şi 
apoi ne pedepseşte. Marele judecător este alcătuit din 
simboluri şi operează cu simboluri, în funcţie de care 
judecă tot ceea ce percepe, inclusiv simbolurile! Victima 
este acea parte a ființei noastre care este condamnată Si 
care primeşte pedeapsa. Atunci când interactionám cu 
lumea exterioară, noi îi judecăm şi îi pedepsim pe ceilalți 
oameni în funcţie de aceeaşi Carte a Legii. 

Marele judecător isi joacă perfect rolul, întrucât noi 
suntem de acord cu legile de care tine cont. Din păcate, 
sistemul convingerilor noastre prinde viață în mintea 
noastră şi se foloseşte de cunoaşterea noastră împotriva 
propriei noastre ființe. El se foloseşte de tot ceea ce ştim, 
de toate regulile în funcţie de care considerăm că ar trebui 

să ne trăim viața, pe care le aplică pentru a pedepsi victima, 
adică pe noi înşine. El se foloseşte de limbajul nostru pentru 
„a ne critica, pentru a ne condamna, pentru a ne face să 
ne simțim vinovați şi rusinati. Ne abuzează verbal şi ne 
face să ne simțim mizerabil, creând în mintea noastră tot 
felul de demoni, şi implicit un vis al iadului personal. Există 
nenumărate alte simboluri prin care putem exprima acelaşi 
adevăr. 

De pildă, putem spune că sistemul convingerilor ne 
guvernează viața asemeni unui tiran. El ne privează de 
libertate şi ne transformă în nişte sclavi. Ne privează de 
întreaga noastră putere, deşi noi suntem reali, iar el nu! 
Adevăratul nostru eu rămâne ascuns undeva în interiorul 
minţii, dar cel care controlează mintea este acest sistem al 
convingerilor noastre, al cunoştinţelor pe care le-am 
acumulat şi cu care am fost de acord. Sărmanul nostru 
corp, care este minunat de frumos şi absolut perfect, devine 
victima judecăților şi pedepselor sale. El devine un simplu 
vehicul manevrat de mintea noastră aşa cum doreşte 
aceasta, fără scrupule şi fără discernământ. 

Sistemul convingerilor există în regatul minţii. De 
aceea, nu îlputem vedea sau măsura, dar ştim cu siguranță 
că există. Ceea ce nu ştim este că această structură nu 
există decât pentru că am creat-o noi înşine. Fiind creația 
noastră, ne urmează oriunde ne-am duce. Am trăit atât 
de multă vreme în acest fel încât nici măcar nu ne mai 

dăm seama de el. Deşi nu este reală, ci virtuală, mintea 
umană are o putere totală, întrucât este creată de viață. 

De aceea, cine doreşte să evolueze pe calea luciditátii 
şi a cunoaşterii de sine trebuie să devină conştient de 
propria sa creaţie şi să înțeleagă că aceasta este vie. Toate 
convingerile noastre, de la cea mai mică dintre ele (cum 
ar fi sunetul unei litere) şi până la cea mai mare (cum ar fi 
o filozofie de viaţă), se folosesc de forța noastră vitală pentru 
a supravieţui. Dacă ne-am putea vedea mintea în acțiune, 
am percepe milioane de forme vii, a căror viaţă depinde 
în totalitate de credința pe care o investim în ele şi de atenţia 
noastră. Noi ne folosim de forța noastră vitală pentru a 
sustine acest edificiu. Fără noi, aceste idei nu ar putea 
exista, şi întreaga construcție s-ar prábusi. 

Noi putem vedea cu ajutorul imaginaţiei procesul de 
creație a „mitologiei noastre personale“, a sistemului 
nostru de convingeri, inclusiv felul în care ne investim 
credința în minciuni. În decursul acestui proces de învăţare : 
apar numeroase concepte care le contrazic pe celelalte. 
Noi ne construim atât de multe vise diferite şi ne creăm 
atât de multe structuri încât acestea ajung să se ciocnească 
unele de altele, anulând puterea cuvântului nostru. Când 
ajungem în această situaţie, cuvântul nostru nu mai 
valorează nimic, întrucât atunci când două forțe acţionează 
în direcţii opuse, ele se anulează reciproc. Atunci când nu 
există decât o singură forţă, care acționează în aceeaşi 
direcţie, puterea ei este imensă, iar intenţiile noastre se 

manifestă pentru simplul motiv că aşa spunem noi. Într-un 
astfel de caz, cuvintele noastre sunt încărcate cu întreaga 
putere a credinţei noastre. 

Copiii îşi investesc credinţa în toate lucrurile pe care 
le învaţă. Din păcate, în decursul acestui proces, ei îşi pierd 
puterea personală pe care o au asupra propriei lor vieți. 
Atunci când cresc şi devin adulti, credința lor este investită 
în atât de multe minciuni încât cei mai multi dintre ei nu 
mai au puterea de a-şi crea visul dorit. Sistemul convin- 
gerilor lor a înghiţit întreaga putere a credinţei lor, astfel 
încât lor nu le mai rămâne aproape niciun pic de putere. 
În cazul anumitor simboluri, cum este cel al lui Moş 
Crăciun, este uşor să ne dăm seama cum ne investim 
credința în ele, dar nu este la fel de uşor să facem acest 
lucru cu toate simbolurile, cu toate poveştile şi cu toate 
opiniile pe care le-am acceptat de-a lungul timpului în 
legătură cu noi şi cu lumea înconjurătoare. 

Este foarte important să înțelegem acest mecanism, 
iar singura manieră prin care îl putem înțelege constă în 
a fi conştienţi. Dacă suntem atenți şi ne convingem singuri 
că ne investim puterea personală în toate lucrurile în care 
credem, noi putem inversa acest proces, luându-ne înapoi 
puterea investită în simboluri, care nu vor mai avea astfel 
putere asupra noastră. Dacă le luăm puterea pe care am 
investit-o în ele, simbolurile rămân nişte simple simboluri, 
care îşi vor asculta creatorul, respectiv adevăratul nostru 
sine, şi care îşi vor îndeplini adevărata menire, aceea de 
instrumente de comunicare. 

Atunci când ne dăm seama că Moş Crăciun nu există, 
noi nu mai credem în el, iar puterea pe care am investit-o 
în acest simbol se întoarce la noi. Ne dăm astfel seama că 
noi am fost cei care am acceptat să credem în Moş Crăciun. 
Prin cultivarea luciditátii, noi ajungem să înțelegem că noi 
am fost cei care am acceptat să credem în toată simbolistica 
pe care am acceptat-o. De vreme ce noi am fost cei care 
ne-am investit puterea personală în toate aceste simboluri, 
noi suntem singurii care ne-o putem lua înapoi. 

Pornind de la această premisă şi de la luciditatea astfel 
câştigată, noi ne putem recupera puterea personală pe 
care am investit-o de-a lungul timpului în toate convingerile 
noastre, fără a o mai pierde vreodată. Dacă ne putem da 
seama că noi singuri ne-am creat structura convingerilor 
noastre, noi ne putem recupera credința în noi înşine. 
Căpătând încredere în noi înşine, şi nu în sistemul convin- 
gerilor noastre, noi ajungem să înțelegem de unde vine 
adevărata noastră putere şi începem să dezmembrăm 
această structură. 

Când structura convingerilor noastre este complet 
anihilată, noi devenim extrem de flexibili. Putem crea orice 
ne propunem şi putem face orice dorim. Ne putem investi 
credința în orice convingere nouă. Depinde numai de noi. 
Dacă ajungem să nu mai credem în lucrurile care ne fac 
să suferim, suferința dispare ca prin magie din viaţa noastră. 
În acest scop, noi nu avem nevoie de noi gânduri, ci de 
acțiune. Numai în acest fel ne vom putea transforma viaţa. 

Al Patrulea Legământ: 
Fă întotdeauna tot ce îţi stă în puteri 


D acá te simţi pregătit să iti schimbi viața (adică 
vechile legăminte), cel mai important lucru 
dintre toate devine luciditatea. Nu iti vei putea schimba 
niciodată vechile legăminte dacă nu vei deveni conştient 
de ceea ce iti place si de ceea ce îţi displace cu adevărat. 
Cum ai putea schimba ceva în viaţa ta dacă nici măcar nu 
ştii ce anume iti doreşti să schimbi? Numai luciditatea nu 
este însă suficientă. Ea trebuie susținută şi de acţiune. Dacă 
eşti conştient de necesitatea unei schimbări, dar nu faci 
nimic pentru a o implementa, ea nu se va produce de la 

sine. Orice schimbare este rezultatul acţiunii, al practicii. 
După cum spune proverbul: „Practica îl transformă pe ` 
discipol într-un maestru.“ 

Tu ai învăţat tot ce ai învăţat până acum prin repetiție 
şi prin practică. Aşa ai învăţat să vorbeşti, să mergi, să 
citeşti şi să scrii. Dacă ai ajuns să controlezi perfect limba 
pe care o vorbeşti, acest lucru se datorează practicii. Prin 
acelaşi procedeu ai învățat toate convingerile care iti 
guverneazá astázi viata. Viata ta actualá este rezultatul 
numerosilor ani de practică. 

De-a lungul întregii tale vieți, tu ai practicat incon- 
tinuu, astfel încât ai devenit cel care eşti acum. Ai practicat 
diferitele tale convingeri actuale până când acestea au 
devenit automate. În mod similar, dacă vei continua să 
practici alte convingeri, viața ta se va schimba, mulàndu-se 
după acestea. De pildă, dacă vei practica impecabilitatea 
cuvântului, dacă vei refuza să mai interpretezi ceva în nume 
personal şi dacă nu vei mai face presupuneri inutile, vei 
rupe automat zeci de legăminte care te ţineau captiv în 
visul iadului tău personal. În scurt timp, noile tale convin- 
geri vor deveni o opțiune a sinelui tău real, nu a imaginii 
de sine pe care ai cultivat-o atât de multă vreme. 

Primul legământ, „Fii impecabil în tot ceea ce spui“, 
este suficient în sine pentru a-ţi crea o viață cu adevărat 
frumoasă. El te poate conduce până la poarta raiului, dar 
uneori este greu de aplicat fără ajutorul celorlalte legă- 
minte, Dacă nu vei mai interpreta nimic la modul personal 

şi dacă nu vei mai face presupuneri inutile, iti va fi infinit 
mai uşor să fii impecabil în ceea ce spui. Atunci când nu 
mai faci presupuneri inutile, este mult mai uşor să nu mai 
interpretezi nimic la modul personal, şi invers. Împreună, 
legămintele doi şi trei te ajută să respecţi mult mai uşor 
primul legámànt. . 

La prima vedere, primele trei legáminte pot párea 
dificil de aplicat. Unora li se pot párea chiar imposibile. 
Crede-má insá pe mine: nu sunt imposibile. Sunt insá de 
acord că sunt dificil de aplicat, pentru cá noi ne-am obişnuit 
să practicăm exact opusul lor. Toată viața noastră am 
practicat exclusiv credinţa în vocea din mintea noastră. 
Din fericire, pe lângă ele mai există şi al patrulea legământ, 
care este foarte uşor de aplicat. El este cel care face ca 
totul să devină cu putință: fă întotdeauna tot ce ifi stă în 
puteri. Dacă faci acest lucru, este suficient. Nu trebuie să 
faci nici mai mult şi nici mai puţin. Doar ceea ce îţi stă în 
puteri. Acţionează. Treci la fapte. Cum ai putea face tot ce 
iti stă în puteri dacă nu faci nimic? 

„Fă întotdeauna tot ceea ce ifi stă în puteri“ este 
legământul pe care orice om îl poate aplica. De fapt, acesta 
este singurul lucru pe care îl putem face cu toții. A face tot 
ce iti stă în puteri nu înseamnă să actionezi uneori la 80%, 
iar alteori la 20% din capacitatea ta optimă. Înseamnă să 
actionezi întotdeauna la 100% din potenţialul tău. Aceasta 
trebuie să fie intenţia ta. Desigur, acest potenţial nu rămâne 
constant, ci se modifică în funcţie de diferiţi factori. Tu nu 

eşti niciodată acelaşi, căci eşti viu şi te schimbi tot timpul. 
De aceea, potenţialul tău maxim se modifică la rândul lui 
de la o clipă la alta. 

De pildă, el depinde de starea ta de oboseală sau de 
revigorare fizică, dar şi de starea ta emoțională din 
momentul respectiv. Potenţialul tău se va modifica în 
permanență în timp, dar pe măsură ce te vei deprinde să 
practici Cele Patru Legăminte, el va avea tendinţa să se 
îmbunătăţească constant. 

Al patrulea legământ le permite primelor trei legă- 
minte să devină nişte obisnuinte adânc gravate in 
subconștient. Repetitia si practica te vor transforma intr-un 
maestru. Nu trebuie sá te astepti insá sá stăpâneşti aceste 
legăminte din prima clipă. Nu trebuie să crezi că vei reuşi 
să fii intotdeauna impecabil în ceea ce spui, că nu vei mai 
interpreta niciodată lucrurile într-o manieră personală sau 
că nu vei mai face niciodată presupuneri inutile. Obisnu- 
intele tale sunt mult prea puternic inrádácinate in mintea 
ta. De aceea, actioneazá atàt cát iti stá in puteri. 

Dacă ti se întâmplă să iti incalci un legământ, fă-l din 
nou. la-o de la început a doua zi, şi în cea următoare. 
Continuă să practici, orice s-ar întâmpla. Vei constata că 
cu fiecare nouă zi iti va fi tot mai uşor. Dacă vei face tot ce 
iti va.sta în puteri, obisnuinta de a te folosi in mod greşit 
de cuvinte, de a interpreta lucrurile la modul personal şi 
de a face presupuneri inutile va deveni din ce în ce mai 
slabă sau mai puţin frecventă. Dacă vei continua să 

actionezi în sensul schimbării acestei obisnuinte, mai 
devreme sau mai târziu vei reuşi. 

Va veni astfel cu siguranță un moment în care Cele 
Patru Legáminte se vor transforma într-o obişnuinţă 
pentru tine. Ele vor deveni automate. Altfel spus, nu va 
mai trebui să faci niciun efort pentru a le practica. Va veni 
o zi în care vei descoperi că întreaga ta viaţă este guvernată 
de Cele Patru Legáminte. Îți poti imagina'viafa ta trăită in 
acest fel? În loc să te mai chinuiesti cu conflictele şi cu 
dramele personale, viaţa ta va deveni extrem de uşoară. 

Dacă tot iti creezi visul personal, proces care nu poate 
fi evitat, de ce nu ti-ai crea unvisminunat? Tu eşti înzestrat 
cu o minte care percepe lumina si esti pe punctul de a 
visa. Dacá ti-ai propune sá nu creezi nimic cu mintea ta, 
te-ai plictisi in scurt timp, iar marele judecátor din mintea 
ta s-ar opune acestei stări, după care te-ar judeca în funcţie 
de convingerile tale: „O, ce leneş eşti! Ar trebui să faci 
ceva cu viaţa ta!“ În acest caz, de ce nu ai visa ceva frumos, - 
bucurându-te sincer de visul tău? Dacă eşti capabil să crezi 
în limitările tale, de ce nu ai crede în frumuseţea şi în 
puterea ta interioară, a vieții care se manifestă prin tine? 

Viaţa ne dăruieşte totul şi poate fi o adevărată plăcere. 
De ce nu ai crede în generozitatea vieții? De ce nu ai învăța 
să fii generos şi bun cu tine însuţi? Dacă acest lucru te 
face fericit şi nu te împiedică să fii la fel de bun şi cu cei din 
jur, de ce nu ai face-o? Dacă tot te afli în plin proces de 

transformare (visele se schimbă întotdeauna, chiar dacă 
nu-ți doreşti acest lucru), de ce nu ai încerca să controlezi 
acest proces, astfel încât să iti creezi propriul paradis 
personal? 

Visul vieţii tale este alcătuit din miriade de vise mai 
mici, care sunt extrem de dinamice. Ele se nasc, cresc şi 
apoi mor, fiind supuse unui proces continuu de trans- 
formare. De cele mai multe ori, ele se transformă însă 
fără ca tu să fii conştient. Dacă vei deveni conştient de 
faptul că visezi, tu ifi vei redobândi puterea de a-ţi schimba 
visul oricând vei dori acest lucru. Când vei descoperi că ai 
puterea de a-ţi crea un vis paradisiac, iti vei dori instantaneu 
să iti schimbi visul actual, iar Cele Patru Legáminte 
reprezintă instrumentul perfect în acest scop. Ele pun la 
îndoială puterea tiranului interior, a marelui judecător şi a 
victimei din mintea ta, inclusiv toate legámintele care ti-au 
făcut viaţa atât de dificilă până în prezent. 

Dacă îţi vei pune la îndoială convingerile prin simpla 
ridicare a acestei probleme, vei descoperi un lucru extrem 
de interesant: până acum, întreaga ta viață te-ai străduit 
să fii suficient de bun de dragul celorlalți, dar niciodată de 
dragul tău. Ţi-ai sacrificat astfel libertatea individuală 
pentru a-ți trăi viața în funcţie de criteriile celorlalți. Ai 
încercat să fii suficient de bun pentru mama ta, pentru 
tatăl tău, pentru profesorii tăi, pentru iubitul sau iubita ta, 
pentru copiii tăi, pentru religie şi pentru societate în 

ansamblul ei. După ce ai încercat acest lucru timp de foarte 
mulți ani, merită să încerci să fii suficient de bun şi pentru 
tine însuţi. La început, vei constata însă că nu este deloc 
uşor. 

De ce nu te-ai pune pe tine pe primul loc, poate 
pentru prima dată în viața ta? Învață din nou să te iubeşti 
pe tine însuți prin acceptarea necondiționată de sine. 
Începe prin a-ți proiecta iubirea necondiționată față de 
sinele tău autentic. Practică apoi această iubire din ce în 
ce mai mult. Atunci când te iubeşti necondiţionat pe tine 
însuţi, nu mai poti cădea cu uşurinţă victimă prădătorilor 
din exterior care încearcă să iti controleze viaţa. Nu mai 
eşti dispus să te sacrifici pentru nimeni. Dacă vei practica 
iubirea de sine, vei ajunge să obţii măiestria asupra ei. 

„Fă întotdeauna tot ce îţi stă în puteri“ reprezintă 
legământul care te poate ajuta să devii un mare artist. 
Primele trei legăminte acţionează doar în sfera realităţii 
virtuale, în timp ce cel de-al patrulea acționează în sfera 
lumii fizice. El se referă la acţiune şi practică, cele două 
criterii care te pot transforma într-un maestru visător. Dacă 
vei face întotdeauna tot ce îţi va sta în puteri, mai devreme 
sau mai târziu vei ajunge să stăpâneşti arta transformării. 
Aceasta este cea de-a doua putere a artistului şi este 
ilustrată perfect de cel de-al patrulea legământ. Dacă vei 
face întotdeauna tot ce iti va sta în puteri, tu vei acţiona, te 
vei transforma şi iti vei schimba astfel visul vieţii tale. 


93 


T——— Áusáeriiveineileacbessmánins s 


Scopul celei de-a doua arte este de a-ți privi in față 
convingerile şi de a le transforma. Máiestria este dobândită 
prin schimbarea legámintelor $i prin reprogramarea mintii 
tale asa cum doresti. Rezultatul este libertatea de a-ti trái 
propria viatá, nu viata impusá de sistemul convingerilor 
tale. Când Cartea Legii dispare din mintea ta, odată cu ea 
dispar inclusiv tiranul, judecătorul si victima. 

Transformarea a inceput deja, si ea nu poate incepe 
decât prin tine. Ai curajul de a fi în totalitate sincer cu tine 
însuţi, de a privi în față adevărul şi de a vedea ce scenariu 
scrii pentru visul vieții tale? Ai curajul de a-ţi recunoaşte 
propriile minciuni şi superstitiile în care crezi? Ai curajul 
de a trece în revistă convingerile legate de propria ta ființă, 
sau te simţi speriat, întrucât rănile sunt prea multe? Poate 
că răspunsul la întrebările de mai sus este: „Nu ştiu.“ 
Important este să accepti această provocare şi să iti 
transformi visul. De altfel, acest lucru se întâmplă chiar 
acum, căci lectura acestei cărți te învață să pui capăt 
minciunilor din viaţa ta. 

Cele Patru Legăminte reprezintă o sinteză a artei 
transformării, respectiv a procesului de dezvátare a 
cunoaşterii deja învăţate. Învăţarea este echivalentă cu 
asumarea anumitor legăminte, iar dezvátarea presupune 
ruperea acestora. Ori de câte ori vei rupe un legământ, 
puterea personală pe care ai investit-o în el se va întoarce 
la tine, căci nu va mai trebui să cheltuieşti energie pentru 
a susține respectivul legământ. 

Începe mai întâi prin ruperea unor legăminte minore, 
care nu necesită o putere foarte mare din partea ta. Pe 
măsură ce procesul de dezvátare va continua, structura 
cunoaşterii tale va fi dezmembrată cărămidă cu cărămidă, 
iar credinţa ta va fi eliberată. În acest fel, puterea ta 
personală va creşte, iar voinţa ta va deveni din ce în ce 
mai puternică. Vei căpăta astfel forța de a rupe un nou 
legământ, apoi un altul şi un altul. Puterea ta personală 
va continua să crească exponential, permiţându-ţi să 
realizezi aproape orice vei dori. În scurt timp vei începe 
să iti asumi noi legáminte, care te vor conduce către fericire, 
bucurie şi iubire. Acestea vor deveni vii în fiinţa ta şi vor 
începe să interacționeze cu lumea exterioară, şi astfel, 
întregul tău vis se va schimba. 

Procesul de dezvátare începe prin a-ți privi în față 
convingerile actuale. Cum poate fi realizat acest lucru? 
Există un singur instrument care iti permite să îţi evaluezi 
convingerile actuale: îndoiala. Desigur, şi el reprezintă tot 
un simbol, dar este unul foarte puternic. Prin puterea 
îndoielii, tu poti evalua toate mesajele pe care le primeşti 
si pe care le transmiti. Toate convingerile din Cartea Legii 
pot fi profund zdruncinate prin puterea îndoielii. Acelaşi 
lucru este valabil şi pentru convingerile care guvernează 
societatea. În final, vei rupe astfel vraja minciunilor şi 
superstitiilor care ti-au controlat până acum lumea 
personală. Aşa cum vei afla în Partea a Il-a a cestei cărți, 
cel de-al cincilea legământ iti va conferi puterea îndoielii. 

Capitolul 8 


PUTEREA ÎNDOIELII 


Al Cincilea Legământ: 
Fii sceptic, dar învață să ascul(i 


| cincilea legământ sună astfel: „Fii sceptic, dar 

învaţă să „asculți.“ Prima parte a legământului 
te învaţă să iti cultivi scepticismul pentru un motiv cât se 
poate de simplu: marea majoritate a lucrurilor pe care le 
auzi nu sunt adevărate. Tu ştii deja că oamenii comunică 
prin simboluri şi că aceste simboluri nu sunt adevărate. 
Simbolurile par adevărate doar atât timp cât suntem de 
acord cu ele, dar nu reprezintă în sine adevărul. A doua 
parte a legământului spune: „Învață să asculti." Motivul 
este la fel de simplu: atunci când asculţi cu adevărat, tu 
poti înţelege cu uşurinţă semnificaţia simbolurilor folosite 

de oameni. Le poti înțelege astfel povestea, iar comu- 
nicarea cu ei devine mult mai uşoară. Dacă toti oamenii 
ar practica acest legământ, în locul confuziei actuale ar 
domni pacea şi claritatea. 

Dacă ai înțeles cá marea majoritate a mesajelor 
transmise prin simboluri nu sunt adevărate, semnificaţia 
primei părţi a legământului, cea referitoare la scepticism, 
devine mult mai profundă. În acest caz, scepticismul este 
legat de măiestrie, întrucât se foloseşte de puterea îndoielii 
pentru a discerne adevărul. Ori de câte ori iti auzi propria 
minte sau pe un alt artist spunándu-fi ceva, pune-ti această 
întrebare: „Este acest lucru adevărat, sau nu este? Este 
aceasta o realitate autentică, sau doar o realitate virtuală?“ 
Îndoiala te poate conduce dincolo de simboluri şi te face 
responsabil pentru toate mesajele pe care le primeşti sau 
pe care le transmiţi. De ce ţi-ai investi încrederea într-un 
mesaj care nu este adevărat? Cultivarea scepticismului te 
va ajuta să nu mai crezi orice mesaj, să nu-ți mai investesti 
increderea în mesajele neadevărate şi în simboluri, şi 
implicit să ţi-o păstrezi pentru tine. 

De vreme ce credinţa înseamnă să nu ai îndoieli, iar 
îndoielile presupun automat o lipsă de credinţă, fii sceptic. 
Nu crede tot ce auzi. Altfel spus, nu crede în toate poveştile 
pe care şi le creează artiştii visători prin cunoaşterea pe 
care au acumulat-o. Aşa cum ştii deja, cea mai mare parte 
a cunoaşterii acumulate nu este adevărată. Întreaga 
simbolistică este neadevărată. De aceea, nu mă crede pe 

mine, nu te crede pe tine şi nu crede pe nimeni altcineva. 
Adevărul nu are nevoie de credinţa ta pentru a fi 
recunoscut. El există pur şi simplu, şi supravieţuieşte 
indiferent dacă tu crezi sau nu în el. Numai minciunile au 
nevoie de credinţa ta. Ele ştiu că dacă nu vei crede în ele, 
nu vor supraviețui scepticismului tău şi vor dispărea. 

Pe de altă parte, scepticismul poate merge în două 
direcţii opuse. Una constă în a pretinde că eşti sceptic 
pentru că te consideri prea deştept pentru a te lăsa prostit. 
„lată cât de inteligent sunt. Nu cred în nimic.“ Acesta nu 
este un scepticism autentic. Adevăratul scepticism 
înseamnă să nu crezi din start în orice auzi şi să discerni 
adevărul de minciună. Atâta tot. El te ajută doar să devii 
conştient de faptul că marea majoritate a oamenilor trăiesc 
în minciună. Dacă ştii că oamenii visează şi distorsionează 
adevărul, este normal să fii sceptic atunci când îi ascul[i. 
Numai în acest fel poate deveni visul tău o reflectare a 
adevărului. 

Orice artist distorsionează adevărul, dar nu trebuie 
să il condamni sau să îl faci mincinos în față pentru acest 
lucru. La urma urmelor, cu toții mintim într-un fel sau altul, 
dar nu neapărat pentru că dorim acest lucru, ci pentru că 
suntem convinşi că avem dreptate. Aşa ne-au învăţat 
simbolurile pe care le-am acumulat. Dacă devii conştient 
de acest proces, cel de-al cincilea legământ capătă un nou 
sens şi iti poate schimba viața. 

Oamenii vor veni la tine şi ifi vor spune povestea lor 
personală. Ei ifi vor comunica punctul lor de vedere, pe 
care il considerá adevárat. Tu nu trebuie sá judeci acest 
punct de vedere pentru a stabili dacă este adevărat sau 
nu. Arată-le respect si nu ii critica niciodată. Ascultă ce au 
ei de spus prin simbolurile lor, pornind insá de la premisa 
că ceea ce ifi spun este distorsionat de convingerile lor. 
Povestea lor este doar atât: o poveste, iar tu ştii acest lucru, 
pentru că aşa simți. La fel de bine îţi poți da seama şi când 
cuvintele lor sunt adevărate. 

Indiferent dacă este adevărată sau fictivă, tu nu trebuie 
să crezi povestea nimănui. Nu trebuie să îţi formezi o opinie 
în legătură cu ea. Nu eşti nevoit să iti exprimi această 
opinie. Nu trebuie să fii de acord cu povestea ascultată, la 
fel cum nu trebuie să fii nici în dezacord cu ea. Este suficient 
să o ascul[i. Cu cât persoana pe care o asculți este mai 
impecabilă în ceea ce spune, cu atât mai clar va fi mesajul 
transmis de ea, dar tu trebuie să porneşti de la premisa că 
povestea unui alt artist visător nu are nimic de-a face cu 
tine. Indiferent dacă te include şi pe tine, ea nu te poate 
afecta în niciun fel din punct de vedere personal. O asculti 
şi înţelegi toate cuvintele, dar acestea nu te pot influența. 
Tu nu măi judeci ce spun ceilalți, pentru că înţelegi acest 
mecanism. De fapt, ei te informează doar în ceea ce 
priveşte lumea lor virtuală. 

Tu ştii deja cá toţi artiştii visători trăiesc în propriul 
lor vis, în lumea lor subiectivă. Tot ceea ce percep ei în 

această lume este adevărat pentru ei, dar pentru tine nu 
reprezintă un adevăr. Singurul adevăr pe care îl poti 
cunoaşte tu este cel din lumea ta subiectivă. De aceea, nu 
ai nimic de dovedit celorlalţi. De asemenea, nu-ţi pasă dacă 
au dreptate sau nu. Respecti opiniile tuturor, ştiind din 
start cá ele exprimă adevărul unui alt artist. Acest respect 
este extrem de important. Dacă vei învăţa să asculți, iti vei 
manifesta întotdeauna acest respect față de ceilalți artisti, 
față de arta sau de creaţia lor. 

Toti artiştii au dreptul de a-şi crea viaţa exact aşa cum 
doresc. Ei au dreptul de a crede absolut orice doresc şi de 
a spune orice doresc. Dacă nu vei învăţa să îi asculți, tu 
nu vei putea înţelege ce spun ei. Ascultarea este foarte 
importantă în procesul comunicării. Dacă vei învăţa să îi 
asculti, vei înțelege exact ce doresc să spună oamenii. În 
continuare, va depinde numai de tine ce vei face cu această 
informatie. Tu poti reacţiona sau nu, poti fi de acord sau 
nu cu ceea ce spun ei, în funcţie de ceea ce ifi doreşti tu. 

Simplul fapt că altcineva doreşte ceva nu înseamnă 
că trebuie neapărat să îi dai ceea ce îşi doreşte. Ceilalţi 
oameni încearcă întotdeauna să iti capteze atenţia, întrucât 
numai in acest fel iti pot transmite informaţiile lor. De multe 
ori, tu nu iti doreşti aceste informații. În astfel de cazuri, 
ascultă-i, apoi ignoră informaţiile primite si vezi-ti de treabă. 
Dacă informaţiile respective iti atrag cu adevărat atenţia, 
ascultă-le şi mai atent, pentru a afla dacă ele prezintă 
importanţă pentru tine. Împărtăşeşte-ţi apoi punctul de 

vedere (dar numai dacă doreşti), pornind de la premisa că 
nu este altceva decât un punct de vedere. Depinde numai 
de tine dacă doreşti sau nu să faci acest lucru, dar cheia 
întregului proces este ascultarea. 

Dacă nu vei învăţa să asculti, tu nu vei putea înțelege 
niciodată ceea ce doresc să îţi transmit eu. Te vei repezi 
imediat să tragi concluzii şi vei reacționa ca şi cum cuvintele 
mele ar face parte integrantă din visul tău. În realitate, ele 
nu fac. Ori de câte ori un alt artist ifi împărtăşeşte visul lui, 
fii conştient de acest lucru: că este visul lui. Tu ştii foarte 
bine care este visul tău, ce include şi ce nu include el. 

Prin această carte, eu iti împărtăşesc maniera în care 
percep eu lumea. Ceea ce spun este adevărat pentru mine, 
dar eu însumi ştiu că această poveste nu reprezintă 
adevărul absolut; de aceea, nu trebuie să mă crezi. Orice 
ti-as spune, este doar punctul meu de vedere. Desigur, din 
punctul meu de vedere, eu iti împărtăşesc adevărul curat. 
Fac tot ce îmi stă în puteri pentru a rosti aceste cuvinte în 
maniera cea mai impecabilă cu putință, astfel încât să 
înţelegi ce doresc să iti transmit, dar oricât de clar ar fi 
mesajul meu, eu ştiu foarte bine că tu îl vei distorsiona de 
îndată ce îl vei recepta. Vei asculta mesajul meu, dar ţi-l 
vei repeta într-o manieră complet diferită, în funcţie de 
punctul tău de vedere. 

Indiferent dacă ceea ce iti spun eu reprezintă sau nu 
adevărul absolut, ceea ce crezi tu poate să nu fie adevărat. 
Eu nu reprezint decât o jumătate a adevărului transmis; 

cealaltă jumătate eşti tu. Eu sunt responsabil pentru ceea 
ce spun eu, dar nu şi pentru ceea ce înţelegi tu. Tu esti 
singurul responsabil pentru ceea ce intelegi si pentru ceea 
ce faci in continuare cu mesajul meu, pentru cá tu esti cel 
care dá semnificatie cuvintelor pe care le asculti acum. 

Ín clipa de fatá, tu interpretezi mesajul meu in functie 
de cunoasterea ta personalá. Altfel spus, rearanjezi aceste 
simboluri si le transformi intr-o manierá care sá iti permitá 
sá mentii echilibrul cu celelalte convingeri din sistemul táu 
de valori. Odatá atins acest echilibru, este posibil sá imi 
accepti sau nu povestea, considerând-o adevărată. Poţi 
porni chiar de la premisa că ceea ce îţi spui singur în 
mintea ta este ceea ce am vrut eu să spun, dar acest lucru 
este relativ. La fel de bine, tu ai putea interpreta greşit 
cuvintele mele. Te-ai putea folosi de ele pentru a mă 
condamna, pentru a-i condamna pe alti oameni, pentru a 
te condamna pe tine însuţi, pentru a-ţi judeca religia sau 
filozofia de viaţă ori pentru a te infuria pe alti oameni, dar 
mai ales pe tine însuţi. Alternativ, ai putea folosi cuvintele 
mele pentru a descoperi adevărul, pentru a-ți descoperi 
esența, pentru a te împăca cu tine însuţi şi pentru a-ţi 
schimba mesajul pe care ţi-l transmiţi singur. 

Orice ai face cu cuvintele mele, acest lucru depinde 
exclusiv de tine. Este visul tău, iar eu ți-l respect. Nu trebuie 
să mă crezi neapărat, dar dacă vei învăţa să asculţi, vei 
înțelege ce doresc să spun, iar dacă aceste informaţii vor 
căpăta un sens în mintea ta, le-ai putea integra în visul 

tău, dar numai dacă vei dori acest lucru. La fel de bine, vei 
putea prelua numai o parte dintre ele, care iti convine, 
pentru a-ți modifica visul, ignorând partea cu care nu esti 
de acord. Din punctul meu de vedere nu va exista nicio 
diferenţă, dar din punctul tău de vedere ar putea exista o 
astfel de diferenţă, întrucât eu pornesc de la prezumția 
(ştiind că este o simplă prezumție) că tu îți doreşti să devii 
un artist mai bun, motiv pentru care esti dispus să iti pui 
la îndoială convingerile actuale. 

Aşadar, fii sceptic. Nu mă crede pe cuvânt. Nu crede 
pe nimeni pe cuvânt, dar mai presus de toate, nu te crede 
pe tine însuţi pe cuvânt. Íntelegi ce vreau sá spun atunci 
când afirm: nu te crede pe tine însuți pe cuvânt? Vreau să 
spun: nu crede automat în vocea cunoaşterii din mintea 
ta! Ea nu reprezintă altceva decât o sumă de cunoştinţe şi 
de opinii adunate de la alții. Atunci când refuzi să crezi în 
aceste cunoştinţe, tu poti evolua extrem de rapid, căci 
nimic din ceea ce ai învățat până în prezent nu reprezintă 
adevărul curat. Tot ceea ce ştii tu, întreaga ta lume 
subiectivă, reprezintă o sumă de simboluri. Esenţa ta reală 
nu are nimic de-a face cu simbolurile care îți vorbesc în 
mintea ta. Știind acest lucru, fii întotdeauna sceptic față 
de ele si nu le crede niciodată. 

De pildă, dacă vocea din mintea ta iti spune: „Sunt 
gras. Sunt urât. Sunt bătrân. Sunt un ratat. Nu sunt 
suficient de bun. Nu sunt suficient de puternic. Nu voi 
reuşi niciodată“, nu o crede, pentru că nu spune decât 

minciuni. Mesajul pe care ţi-l transmite este distorsionat. 
Nimeni nu te obligă să crezi aceste minciuni. Foloseşte-te 
de puterea îndoielii pentru a evalua fiecare mesaj pe care 
ti-l transmiti singur. „Este oare adevărat cá sunt urât? „Este 
oare adevárat cá nu sunt suficient de bun?" Cum este acest 
mesaj: real sau virtual? Este virtual, desigur. Niciunul din 
aceste mesaje nu provine de la viatá, adicá de la adevárul 
imuabil. Ele provin din cunoaşterea ta distorsionată. 
Adevărul este că nu există oameni urâţi, la fel cum nu. 
există oameni care nu sunt suficient de buni sau suficient 
de puternici. Nu există o Carte universală a Legii care să 
confirme aceste judecăţi. Ele nu sunt altceva decât 
legăminte pe care le fac oamenii cu ei înşişi. 

Investirea credinţei personale în vocea cunoaşterii 
din mintea ta este una dintre cele mai proaste investiţii pe 
care le poti face vreodată, căci tu ţi-ai spus numai minciuni 
de-a lungul întregii tale vieţi, iar motivul pentru care viața 
ta se dovedeşte adeseori un coşmar este tocmai acela că 
ai crezut în aceste minciuni. Tu te foloseşti de simbolurile 
învățate pentru a-ţi face singur rău. În acest context, visul 
tău personal se poate transforma într-un iad (minciunile 
conduc întotdeauna la crearea unui iad personal). Dacă 
suferi, acest lucru nu se datorează faptului că altcineva te 
face să suferi, ci faptului că îl asculti pe tiranul din mintea 
ta. Dacă vei reuşi să supui acest tiran, iar judecătorul şi 
victima din mintea ta vor dispărea, nu vei mai suferi 
niciodată. 

Tiranul din interiorul tău este nemilos. El nu ştie 
altceva decât să te abuzeze, folosindu-se de simbolurile pe 
care i le-ai pus la dispoziție. Tiranul se hrăneşte cu otrava 
generată de emoțiile tale negative, iar maniera în care îţi 
trezeşte aceste emoții constă în emiterea de judecăţi critice 
şi de opinii. Niciun alt om nu te va judeca vreodată atât de 
sever cum te judeci tu singur. Oricât de mult ai vrea să 
scapi de această judecată, de condamnare şi de pedeapsă, 
iti este imposibil, căci tu nu poti scăpa de gândurile tale. 
Dacă nu-ți place de cineva, te poti îndepărta de el, dar 
dacă nu-ţi place de tine însuţi, oriunde te-ai duce, tu vei fi 
acolo. Te poţi ascunde de oricine altcineva, dar nu şi de 
propria ta judecată. Practic, nu ai nicio scăpare. 

Asa se explică de ce atât de multi oameni se refugiază 
în excesul de mâncare, de droguri, de alcool, devenind 
dependenţi de diferite substanțe sau comportamente. Ei 
nu încearcă altceva decât să scape de propria lor poveste, 
de propria lor creaţie, care distorsionează toate simbolurile 
din mintea lor. Există chiar oameni care suferă atât de 
intens din cauza durerii emoționale provocate de această 
poveste încât se decid să se sinucidă. lată până unde pot 
merge minciunile. Vocea cunoașterii din mintea noastră 
poate deveni atât de distorsionată şi poate crea o ură de 
sine atât de intensă încât ne poate determina chiar să ne 
luăm viața. Şi totul se datorează faptului cá dăm crezare 
opiniilor pe care le-am învățat de-a lungul anilor. 

Imagineazá-(i că toate opiniile tale, la care se adaugă 
cele ale oamenilor din jurul tău, sunt precum un uragan 

uriaş care face ravagii în interiorul tău. Imagineazá-fi ce 
înseamnă să crezi în toate aceste opinii! Dacă iti vei 
manifesta scepticismul, refuzând să dai automat crezare 
acestor opinii, ele nu te vor putea tulbura, nu te vor putea 
clătina din centrul tău. Atunci când detii controlul asupra 
propriei simbolistici, tu eşti întotdeauna centrat, relaxat şi 
calm, ştiind că cel care face alegerile din viaţa ta este sinele 
tău real, nu simbolurile din mintea ta. Tu nu te foloseşti de 
simboluri decât atunci când doreşti să comunici ceva. 

Tu eşti artistul vieţii tale. De aceea, poti aranja aceste 
simboluri exact aşa cum doreşti, pentru că ele ascultă de 
tine. De pildă, te poti folosi de ele pentru a cere lucrurile 
de care ai nevoie, pentru a exprima ceea ce îţi doreşti sau 
ceea ce nu iti doreşti. Îţi poti exprima cu ajutorul lor 
gândurile, emoţiile, visele, dând naştere celor mai frumoase 
poeme sau proze. Simplul fapt că te foloseşti de limbaj 
pentru a comunica cu ceilalți oameni nu trebuie să 
însemne însă că îi şi dai crezare. La urma urmelor, de ce 
ar trebui să crezi ceea ce ştii deja? Este o prostie să vorbeşti 
cu tine însuţi atunci când eşti singur. Ce ţi-ai putea spune, 
care să nu ştii deja? 

Dacă vei înţelege în profunzime în ce constă al 
cincilea legământ, tu vei înţelege inclusiv motivul pentru 
care nu trebuie să dai crezare lucrurilor pe care le vezi, 
respectiv pe care le cunoşti dincolo de cuvinte. Adevărul 
nu. poate fi exprimat niciodată prin cuvinte. El este 
cunoscut pur şi simplu. Poate fi simţit dincolo de cuvinte, 

motiv pentru care mai este numit cunoaştere tăcută. 
Cunoașterea tăcută este acea cunoaştere care apare 
înainte de a-ți investi credința în simboluri. Dacă te vei 
deschide faţă de acest adevăr şi dacă vei învăţa să asculti, 
simbolurile îşi vor pierde valoarea pentru tine, şi singurul 
lucru care va mai rămâne va fi adevărul. Atunci, nu va 
mai rămâne nimic de cunoscut sau de justificat. 

Eu ştiu că ceea ce îţi spun acum nu este foarte uşor 
de înţeles, deşi este atât de simplu încât este de-a dreptul 
evident. Mai devreme sau mai târziu, tu vei înţelege că 
toate cuvintele sunt simboluri care nu sunt adevărate decât 
pentru că le dai crezare. Dacă ai renunţa la ele, ce ar mai 
rămâne? Adevărul. De pildă, dacă vezi un scaun, chiar 
dacă nu ştii care este numele lui, te poti aşeza pe el, iar 
adevărul va fi prezent. Materia face parte integrantă din 
adevăr. La fel şi viaţa, lumina sau iubirea. Visul uman nu 
face parte din adevăr, ceea ce nu înseamnă că este ceva 
rău. Conceptul de „rău“ este tot un simbol, deci nu este 
adevărat. 

Dacă vei înţelege că tu eşti cel care îşi creează întreaga 
simbolistică, cu scopul de a comunica cu ceilalți oameni, 
vei descoperi că aceste simboluri nu sunt în sine bune sau 
rele, corecte sau greşite. Ele devin corecte sau greşite numai 
în funcție de convingerile tale. Convingerile tale au această 
putere, dar adevărul imuabil transcende convingerile. Dacă 
vei transcende simbolurile, vei descoperi o lume a perfec- 
tiunii în care tot ceea ce există este desăvârşit. Chiar şi 

investirea credinţei tale în cuvinte este desăvârşită. Chiar 
şi mânia, dramele şi minciunile tale sunt perfecte în această 
lume. Chiar şi iadul în care te complaci uneori devine 
perfect, pentru că în această lume nu există altceva decât 
perfecțiunea. Imagineazá-ti cum ar fi fost dacă ţi-ai fi trăit 
întreaga viaţă fără a învăţa toate minciunile care alcătuiesc 
cunoaşterea ta actuală şi fără a suferi din cauza investirii 
credinţei tale in ele, în superstiții şi în opinii. Ţi-ai fi trăit 
atunci viaţa la fel ca celelalte animale, pástrándu-ti 
inocenta. 

Prin procesul de dresare, tu ţi-ai pierdut inocenta, 
după care ai început să o cauţi din nou. În decursul acestui 
proces, ai dobândit luciditatea. Atunci când conştiinţa ta 
se trezeşte din nou, tu devii complet responsabil pentru 
evoluția ta, respectiv pentru alegerile pe care le faci în viaţă. 

În decursul procesului de educaţie în vederea 
integrării în visul planetar, tu nu ai de ales. Singura ta 
opțiune este să înveți o sumedenie de minciuni. A sosit 
timpul să inversezi acest proces şi să înveţi cum să te 
integrezi în adevăr prin urmarea inimii tale. Procesul de 
dezváfare, pe care eu il numesc dez-dresare, este pe cât 
de lent, pe-atàt de puternic. Aşa cum spuneam mai 
devreme, ori de cáte ori iti redobàndesti credinta investitá 
intr-un simbol, puterea ta personalá se amplificá, iar acest 
proces continuá pàná cànd intreaga simbolisticá isi pierde 
puterea de seductie asupra ta. 

Atunci când iti asumi din nou puterea investită in 
simboluri, visul colectiv îşi pierde influenţa asupra ta. Când 
întreaga putere se întoarce la tine, tu devii practic invincibil. 
Nimeni şi nimic nu te va mai putea înfrânge de acum 
înainte. Sau poate ar trebui să spun că tu însuţi nu te mai 
poti învinge singur, căci practic despre asta vorbim. 

Atunci când iti recuperezi întreaga putere investită 
în simboluri, tu nu mai crezi automat în orice gând care îţi 
trece prin minte. Nu mai crezi nici măcar în propria ta 
poveste, dar o asculți şi o respecţi, aşa cá o poti savura, la 
fel ca atunci când citeşti un roman sau când te duci la un 
film. Atunci când iti dai seama în ce constă diferența dintre 
realitatea efectivă şi cea virtuală, capeti încredere in prima 
şi o priveşti cu neîncredere pe a doua, dar le poti savura 
pe amândouă. Te poti bucura în egală măsură de ceea ce 
este şi de creaţia din mintea ta. 

Chiar dacă ştii că povestea ta nu este adevărată, tu iti 
poti crea o poveste sublimă, lăsând viața să se călăuzească 
după ea şi să o manifeste. Altfel spus, iti poti crea propriul 
tău rai personal, trăindu-l chiar aici, pe Pământ. Dacă 
ajungi să înţelegi poveştile celorlalți oameni şi dacă aceştia 
ajung să iti înțeleagă povestea ta, împreună cu ei poti crea 
cel mai frumos vis planetar. Dar pentru ca toate acestea 
să devină cu putinţă, trebuie mai întâi să treci prin procesul 
de dezvățare, iar cel de-al cincilea legământ reprezintă 
instrumentul perfect în acest scop. 

Oriunde te-ai duce în această lume, tu vei auzi 
nenumărate opinii şi poveşti de la tot felul de oameni. Tot 
felul de povestitori, care de care mai talentat, vor dori să 
te înveţe cum să iti trăieşti viaţa: „lată ce ar trebui să faci: 
cutare şi cutare lucru, dar să nu faci cutare lucru.” Nu ii crede. 
Fii sceptic, dar ascultă-i pe toţi, iar apoi stabileşte singur ce ai 
de făcut. Fii responsabil pentru fiecare alegere din viaţa ta. 
La urma urmelor, această viață iți aparţine în exclusivitate, 
aşa că nimeni nu are dreptul să se amestece în ea. 

Secole la rând, au existat întotdeauna oameni care 
au pretins că ştiu care este voința lui Dumnezeu. Aceştia 
au călătorit în întreaga lume si au predicat bunătatea si 
corectitudinea, dar i-au condamnat pe toti oamenii. Secole 
la rând, au existat profeţi care au prezis tot felul de 
catastrofe. Nu cu foarte mult timp în urmă, tot felul de 
oameni au prezis că la trecerea în anul 2000 toate 
computerele din lume vor cădea, iar societatea pe care o 
cunoaştem se va prăbuşi. Au existat chiar unii care au 
afirmat că ne vom întoarce la era cavernelor. Trecerea s-a 
produs, oamenii au sărbătorit Revelionul şi nu s-a întâmplat 
nimic. 

Profetii care au prezis şi care au aşteptat sfârşitul lumii 
au existat de mii de ani. Càndva, un mare maestru a spus: 
.Vor apárea numerosi profeti falsi care vor pretinde cá 
rostesc cuvântul lui Dumnezeu. Nu ii credeţi. ^ Pe scurt, al 
cincilea legământ nu este deloc nou. Fii sceptic, dar învață 
să asculți. 

VISUL PRIMEI ATENTII 


Victimele 


A ş dori să vorbesc puţin despre povestea lui Adam 
şi a Evei, şi a perioadei pe care cei doi au 
petrecut-o în Paradis. Adam şi Eva simbolizează întreaga 
umanitate, iar Dumnezeu le-a spus că pot mânca orice 
doresc, mai puţin fructele din Arborele Cunoasterii. În ziua 
în care vor consuma aceste fructe, vor muri, le-a spus el. 
Oamenii au mâncat din fructele copacului, şi într-adevăr 
au murit. 

Desigur, este doar o poveste, dar ceea ce contează 
este semnificaţia ei. De ce murim noi atunci când mâncăm 
din fructele acestui copac? Deoarece adevăratul nume al 
Arborelui Cunoaşterii este Arborele Morţii. Celălalt copac 

din Paradis este Arborele Vieţii. Viaţa este echivalentă cu 
adevărul, iar adevărul este realitatea care este, care există 
dincolo şi mai presus de cuvinte sau de simboluri. Arborele 
Cunoasterii nu este decât o reflectare a Arborelui Vieții. 
Cunoaşterea este creată prin simboluri, iar acestea nu sunt 
reale. Atunci când mâncăm din fructele Arborelui 
| Cunoasterii, simbolurile se transformá intr-o realitate 
virtualá care ne vorbeste prin vocea cunoasterii, iar noi 
începem să trăim in ea, confundànd-o cu adevărata 
realitate. Altfel spus, devenim lipsiti de luciditate. 

În mod evident, oamenii au mâncat din fructele 
Arborelui Morţii. Din punctul meu de vedere, există 
miliarde de oameni care trăiesc în această lume, dar care 
sunt morţi. Ei nu ştiu însă că sunt morti. Da, corpurile lor 
sunt vii, dar ei visează şi nu îşi dau seama de acest lucru. 
Toltecii numesc acest lucru visul primei atenții. 

Visul primei atenții este visul pe care ni-l creăm singuri 
atunci când ne folosim pentru prima dată de atenția 
noastră. Acesta este visul obișnuit al oamenilor, sau visul 
victimelor, căci oamenii devin victimele simbolurilor pe 
care şi le-au creat, ale vocii pe care o aud în mintea lor, ale 
superstitiilor şi cunoaşterii lor distorsionate. În acest vis al 
victimelor, totul tinde să ne victimizeze: religia, guvernul, . 
întregul nostru mod de a gândi şi convingerile noastre. 

Copiii nu se pot apăra împotriva minciunilor care le 
sunt servite odată cu fructele Arborelui Cunoasterii. Aşa 
cum spuneam mai devreme, părinţii, şcoala, religia şi 

întreaga societate le captează copiilor atenţia si le prezintă 
opiniile şi convingerile lor. Noi credem în religia în care 
am fost crescuţi pentru simplul motiv că şi părinții noştri 
au crezut în ea. În copilărie, ei ne-au dus la biserică, iar 
acolo am învățat să credem tot ce ni s-a spus. Adulții le 
spun copiilor pe care îi au în îngrijire poveştile lor, după 
care copiii se duc la şcoală, unde află noi şi noi poveşti. 
Spre exemplu, ei învaţă povestea ţării lor, care sunt eroii 
acesteia, ce războaie a purtat şi cât de mult au suferit 
oamenii. 

Adulții îi pregătesc pe copii să se integreze in soci- 
etatea lor, iar această societate este condusă în întregime 
de minciuni (acest lucru poate fi afirmat dincolo de orice 
îndoială). Copiii învaţă astfel să trăiască în visul colectiv al 
generațiilor anterioare. Ei îşi investesc credința în structura 
acestui vis şi îl iau ca atare. Desigur, intenţia adulților nu 
este una rea. Ei nu le pot preda copiilor decât ceea ce 
cunosc, iar ceea ce cunosc este ceea ce au învățat la rândul 
lor de la generaţia de dinaintea lor. Poţi fi absolut convins 
că părinţii tăi au făcut tot ce au ştiut mai bine la vremea 
respectivă. Dacă nu s-au descurcat mai bine, este pentru 
că nu au ştiut altceva mai bun decât judecata de sine si 
judecata celorlalți. Si ei au trăit în visul primei aten(ii, in 
lumea subterană pe care noi o numim Hades sau iadul. 
Părinţii noştri au fost la fel de morţi ca și noi. 

Nici chiar aceste simboluri nu reflectă în totalitate 
adevărul, care transcende întotdeauna simbolurile, 

regăsindu-se mai degrabă în intenția sau în semnificația 
lor. Atunci când descriu visul iadului, religiile vorbesc de 
un loc în care oamenii ard de vii, în care sunt judecați şi 
condamnați pentru eternitate. Această descriere cores- 
punde perfect visului obişnuit pe care îl trăiesc oamenii. 
Exact acest lucru se întâmplă în mintea umană: judecată, 
vinovăție, pedeapsă şi toate emoțiile generate de teamă, 
care sunt resimtite ca un foc ce ne arde de vii. Teama este 
regina lumii subterane şi principala ei metodă de guvernare 
este distorsionarea cunoaşterii. Teama creează toate 
nedreptátile şi dramele emotionale, întregul coşmar in care 
trăiesc miliarde de oameni. 

De ce se tem cel mai tare oamenii? De adevăr. Ei se 
tem de adevăr deoarece au învățat să creadă în atât de 
multe minciuni. Desigur, ei se tem şi de minciunile în care 
trăiesc. Cunoaşterea îi face să se simtă în siguranță, 
indiferent dacă este reală sau fictivă. Din păcate, ei ajung 
să sufere, întrucât cred în ceea ce ştiu, şi aproape tot ce 
ştiu este neadevărat. Lucrurile în care cred ei sunt simple 
opinii, pe care le transmit apoi mai departe copiilor lor. Si 
astfel, istoria se repetă şi roata se rostogoleşte mai departe, 
la infinit. 

Cu mult timp în urmă, inteleptii acestei lumi au 
comparat visul primei atentii cu o piaţă in care foarte multi 
oameni vorbesc în acelaşi timp şi în care nimeni nu ascultă 
ce-spune celălalt. Toltecii au numit acest proces: mitote, 
un cuvânt nahuatl care înseamnă „bârfa extremă“. În 

procesul de mitote, noi ne folosim de cuvinte impotriva 
propriei noastre fiinţe, iar atunci când avem de-a face cu 
alti oameni ne folosim de ele împotriva lor. 

Orice om este un magician, iar atunci când interac- 
tioneazá, magicienii se folosesc de vrăjile lor. Cum? Prin 
folosirea greşită a cuvintelor, interpretând totul la modul 
personal, distorsionând realitatea prin presupunerile lor 
inutile, prin bârfe şi prin răspândirea otrăvii emoționale 
prin intermediul cuvintelor lor. În mod paradoxal, oamenii 
îşi exersează magia îndeosebi asupra oamenilor pe care îi 
iubesc cel mai mult. Cu cât autoritatea lor asupra acestora 
este mai puternică, cu atât mai eficiente sunt vrăjile lor. 
Autoritatea este puterea de a controla un alt om, de a-l 
determina să te asculte. Atunci când sunt mici, copiii se 
tem de autoritate. După ce cresc, ei perpetuează acest 
tipar, astfel încât şi adulții se tem la fel de tare de autoritate. 
Cuvintele rostite cu autoritate acționează ca nişte vrăji 
extrem de puternice, care îi influ-enteazá pe ceilalți oameni. 
De ce? Deoarece aceştia cred în ele. 

Dacă am înțelege puterea simbolisticii, noi am realiza 
unde ne conduce aceasta. Acest lucru ar fi evident din 
comportamentul nostru, din interacţiunile cu ceilalţi 
oameni, dar mai presus de toate cu noi înşine. Noi devenim 
posedati de o idee, de o convingere, de o poveste. Uneori 
ne lăsăm posedati de mânie, alteori de gelozie sau de iubire. 
Simbolurile concurează pentru a obţine controlul asupra 

atenţiei noastre şi se schimbă tot timpul între ele. Altfel 
spus, ne posedă pe rând. Există mii de simboluri care 
doresc să le ia locul celor care ne controlează la ora actuală. 
Aşa cum spuneam mai devreme, ele sunt vii, trăgându-şi 
forţa vitală din convingerile noastre (din credinţa pe care 
le-o imprumutám). 

Simbolurile vorbesc într-una în mintea noastră. Vocea 
lor nu tace niciodată. Este ca şi cum am avea în cap un 
povestitor care ne spune tot ce se întâmplă în jurul nostru, 
de parcă nu am percepe direct aceste lucruri. „Uite, soarele 
apune. Ce frumos! Mi-e cald. Priveşte acei copaci. Ce face 
tipul acela? Mă întreb la ce se gândeşte.“ Vocea cunoaşterii 
doreşte să ştie semnificaţia tuturor lucrurilor şi de-abia 
aşteaptă să interpreteze tot ce se întâmplă în viața noastră. 
Ne spune ce să facem, când să facem, unde să facem şi 
cum să facem. Ne reaminteste tot timpul ceea ce credem 
şi ceea ce nu credem în legătură cu noi înşine, ce suntem 
şi ce nu suntem. Se întreabă de ce nu putem fi aşa cum ar 
trebui să fim. 

În cadrul visului primei atentii, lumea în care trăim 
este un fel de reality show moderat de vocea cunoaşterii. 
În acest univers subiectiv, noi avem întotdeauna dreptate, 
iar ceilalți greşesc, căci noi ne folosim de tot ceea ce 
cunoaştem pentru a ne justifica propriile păreri. Noi creăm 
toți eroii din povestea noastră, iar ceea ce credem despre 
ei nu este şi nu a fost niciodată adevărat. Din cauza 
Arborelui Cunoaşterii care a crescut în mintea noastră, 

noi nu mai percepem adevărul; nu mai percepem decât 
cunoaşterea noastră, minciunile noastre. Din cauza acestor 
minciuni, atenţia noastră rămâne captivă în visul iadului, 
iar noi nu mai percepem realitatea paradisiacă din jurul 
nostru. Acesta a fost procesul prin care oamenii au căzut 
din Paradis. 

În povestea lui Adam si a Evei se vorbeşte de un şarpe 
care trăia în Arborele Cunoaşterii. Acesta era un înger 
căzut care le transmitea celor care doreau să îl asculte 
mesaje distorsionate. Biblia îl numeşte Prinţul Minciunilor. 
Şarpele le-a spus oamenilor încă inocenți: „Vreţi să fiti la 
fel ca Dumnezeu?“ Întrebarea părea simplă, dar ascundea 
o capcană. Dacă oamenii i-ar fi răspuns: „Nu, mulțumesc. 
Noi suntem deja una cu Dumnezeu”, ei ar fi continuat să 
trăiască în Paradis. Din păcate, ei i-au răspuns: „Da, dorim 
să fim la fel ca Dumnezeu.” Ei nu au sesizat minciuna. Au 
mâncat din fructele copacului, au înghițit minciuna, şi astfel 
au murit. 

Lucrul care i-a determinat să mănânce din fructe fără 
a sesiza minciuna a fost îndoiala. Înainte să cunoască 
îndoiala, ei nu deţineau niciun fel de cunoaştere. Oamenii 
trăiau in mod direct adevărul din fata lor. După ce au 
acceptat minciuna, ei nu au mai crezut că sunt una cu 
Dumnezeu. Începând din acel moment, ei au inceput să îl 
caute pe Dumnezeu. Au ajuns astfel la concluzia că trebuie 
să construiască un templu, o casă în care să îl adore pe 
Dumnezeu, că trebuie să sacrifice totul pentru a ajunge la 

El, că trebuie să sufere şi să îi consacre această suferință 
lui Dumnezeu. În scurt timp, ei şi-au construit un templu 
măreț, in care s-au adunat mii de oameni care nu mai 
credeau că erau una cu Dumnezeu. Primul lucru pe care 
l-au făcut a fost să îi dea lui Dumnezeu un nume, si astfel 
s-a născut religia. 

Oamenii şi-au creat un zeu al tunetului, unul al 
războiului şi o zeiță a iubirii, pe carei-au numit Zeus, Marte 
şi Afrodita. Milioane de oameni au crezut în aceşti zei şi i-au 
adorat. Mulţi dintre ei şi-au sacrificat chiar viața pentru a-şi 
cinsti zeii. Alţii şi-au ucis propriii copii ca ofrandă pentru 
zeii lor, pentru simplul motiv că erau convinşi că aceşti zei 
erau adevărați. 

Prima minciună în care au crezut oamenii a fost 
aceasta: „Eu nu sunt una cu Dumnezeu“. Din ea s-au 
născut apoi noi şi noi minciuni, pe care oamenii le-au 
crezut. În scurt timp, în mintea lor s-au adunat atât de 
multe minciuni încât acestea i-au coplesit, iar ei au uitat 
de divinitatea inerentă în ei. Oamenii au văzut frumuseţea 
şi perfecțiunea lui Dumnezeu şi şi-au dorit să fie la fel ca 
Acesta, să trăiască în conformitate cu „imaginea perfec- 
țiunii”, după care au continuat să caute această per- 
fectiune. 

Oamenii sunt nişte povestitori innáscuti. Ei le spun 
copiilor lor povesti despre un Dumnezeu perfect, care ne 
judecă si ne condamnă atunci când gresim. Le spun 
poveşti despre Moş Crăciun, care îi răsplăteşte pe copii 

atunci când sunt „cuminţi“, adică „mai aproape de 
imaginea lui Dumnezeu“. Toate aceste mesaje sunt 
distorsionate. Nu există un Dumnezeu care se joacă de-a 
justiţia, la fel cum nu există Moş Crăciun. Toată această 
cunoaştere din mintea noastră este ireală. 

Atunci când vorbim cu şarpele din Arborele 
Cunoaşterii, noi vorbim de fapt cu o reflexie distorsionată 
a propriei noastre fiinţe. Şarpele din Arborele Cunoaşterii 
este lucrul de care ne temem cel mai tare. Noi ne temem 
de propria noastră reflexie. Ce prostie! Imagineazá-i cá 
te priveşti în oglindă. Reflexia din aceasta pare copia 
identică a realităţii, dar o prezintă inversat: mâna dreaptă 
apare ca mâna stângă în oglindă. Reflexia distorsionează 
întotdeauna adevărul. 

Oglinzile din jurul copiilor le atrag acestora atenţia. 
Copiii percep în ele propria lor imagine, dar distorsionată 
de stările lor de spirit şi de sistemul convingerilor folosit 
pentru a-şi justifica aceste percepții. Adulții din jur le spun 
cine cred ei că sunt, dar nu există în afară o oglindă 
suficient de clară care să reflecte cine sunt ei cu adevărat. 
Toate oglinzile distorsionează realitatea. Oamenii 
proiectează asupra noastră ceea ce cred ei despre noi, şi 
aproape tot ceea ce cred ei este o minciună. Noi îi putem 
crede sau nu, dar copiii mici sunt inocenți si cred tot ce li 
se spune. Credinţa lor este astfel investită în minciuni, 
cărora le dau viață şi putere. În scurt timp, aceste minciuni 
ajung să le guverneze viața. 

Povestea Prințului Minciunilor este doar o poveste, 
dar este o poveste frumoasă, alcătuită din simboluri uşor 
de înțeles, care ne permit să tragem anumite concluzii. 
După părerea mea, semnificaţia ei este cât se poate de 
clară. Întregul nostru coşmar începe atunci când începem 
să visăm că nu suntem una cu Dumnezeu. Acesta este 
momentul în care cădem din Paradis şi în care ajungem 
- direct în lumea subterană pe care o-numim iad. Din acest 
moment, noi începem să îl căutăm pe Dumnezeu, să ne 
căutăm propriul sine, întrucât viața noastră este preluată 
de Arborele Cunoasterii, iar sinele nostru autentic moare. 

Această poveste îmi aduce aminte de o alta, despre 
lisus Christos. Pe când le vorbea discipolilor săi, acesta a 
văzut un om care era demn să primească învățăturile sale. 
El s-a dus la acesta şi l-a invitat să i se alăture, dar omul i-a 
răspuns: „Aş veni, dar tatăl meu tocmai a murit. Lasă-mă 
să îl înmormântez, şi apoi te voi urma.“ lisus i-a răspuns: 
„Lasă-i pe morti să isi îngroape morţii. Tu esti viu. Vino cu 
mine." 

Cine înțelege semnificația acestei poveşti isi dá cu 
uşurinţă seama că „morţii“ sunt cei netreziti, care nu sunt 
conştienţi de sine. În esenţa lui, orice om este viață, adevăr 
şi iubire, dar în decursul procesului de dresare, atenția lui 
este captată de visul exterior colectiv, care îi inoculează 
tot felul de convingeri. Încetul cu încetul, el devine astfel o 
copie a visului exterior. Altfel spus, el imită tot ceea ce 
învaţă de la ceilalţi, nu doar convingerile, ci si compor- 

tamentul lor. În acest fel, el le imită nu doar cuvintele, ci si 
ceea ce fac, ba chiar şi stările emoţionale. 

Omul uită astfel cine este el cu adevărat şi se lasă 
posedat de imaginea distorsionată pe care o reflectă cei 
din jurul lui. Procesul nu este foarte uşor de înțeles, dar 
poate fi rezumat de afirmaţia că egoul fals ajunge să posede 
sinele real al omului. Egoul fals este eul sáu-virtual, care 
există numai în mintea sa, în gândurile sale, dar cu care 
se identifică. Această imagine de sine devine astfel extrem 
de puternică. Toţi aceşti ani de practică îl transformă pe 
om într-un maestru al imitării şi al minciunii. Din păcate 
pentru el, această imagine distorsionată de sine se 
dovedeşte propriul său mormânt, căci viața lui nu mai este 
trăită de sinele sáu real. În acest caz, cine trăieşte această 
viață? 

Nu sinele real este cel care creează toate dramele şi 
toate suferinţele din viața noastră. Nu el este cel care spune 
că: „Viaţa este o vale a plângerii, iar noi venim aici ca să 
suferim.“ Nu el ne judecă şi ne pedepseşte, invitàndu-i 
inclusiv pe ceilalţi oameni să ne pedepsească. Nu el ne 
abuzează corpul. Nu el este cel care se detestă singur și 
care visează toate aceste lucruri îngrozitoare. 

Nu, sinele nostru real a murit, şi acesta este adevărul. 
Cum putem în acest caz să ne redobândim viața? Cheia 
este luciditatea. Atunci când redevenim lucizi, noi inviem 
din morţi şi reîncepem să trăim. Tradiţia creştină afirmă 
că în ziua învierii Christos se va întoarce din moarte şi îşi 

va arăta întreaga divinitate lumii întregi. Acesta este motivul 
pentru care ne aflăm în această lume: pentru a învia din 
morti şi pentru a ne reclama propria divinitate. A sosit 
timpul să părăsim lumea iluziei şi a minciunilor şi să ne 
întoarcem la adevărul nostru primordial, la esența noastră 
reală. A sosit timpul să renuntám la minciuni (prin procesul 
de dezvățare) şi să redevenim noi înşine. În acest scop, tot 
ce trebuie să facem este să ne întoarcem la viață, adică la 
adevăr. 

Luciditatea este cheia revenirii la viață. Aceasta este 
una din principalele arte ale toltecilor. Luciditatea permite 
ieşirea din visul primei atenfii şi intrarea în visul celei de-a 
doua atenfii, în care omul se revoltă împotriva tuturor 
minciunilor care îi guvernează mintea. În urma acestei 
revolte, întregul vis începe să se schimbe. 

VISUL CELEI DE-A DOUA ATENTII 


Luptătorii 


rima dată când învăţăm să visăm, există multe 

lucruri care ne displac, dar pe care le acceptăm 

odată cu visul. La un moment dat, dintr-un motiv sau altul, 
noi devenim conştienţi că nu ne place modul în care ne 
trăim viața şi cá nu ne mai dorim acest vis. De aceea, 
începem să ne folosim atenţia într-un alt fel, pentru a ne 
schimba visul iniţial şi pentru a ne crea un al doilea vis. 
Toltecii numesc acest vis: visul celei de-a doua atenții sau 
visul luptătorilor, întrucât cei care trăiesc acest vis declară 
război tuturor minciunilor care le guvernează cunoaşterea. 
În cadrul visului celei de-a doua atentii, noi incepem 

să ne îndoim: „Poate că nu tot ce am învăţat este adevărat.“ 

Începem astfel să punem la îndoială ceea ce ştim şi ce 
credem, punându-ne întrebări legate de opiniile pe care 
ni le-am însuşit. Noi ştim că în mintea noastră există un 
principiu care ne determină să facem lucruri pe care nu 
ni le dorim, un principiu care deține un control total asupra 
minţii noastre, iar acest lucru nu ne convine. De aceea, la 
un moment dat începem să ne revoltăm. 

Prin această revoltă, noi încercăm să ne redobândim 
autenticitatea pierdută, ceea ce eu numesc integritatea 
sinelui, respectiv totalitatea fiinţei noastre. În cadrul visului 
primei atentii, sinele autentic nu are nicio şansă; el este o 
victimă absolută, care nu se revoltă şi nu se plânge. Dacă 
ne-am săturat de această situație şi nu mai dorim să fim o 
victimă, noi încercăm să schimbăm lumea în care trăim, 
recuperându-ne astfel libertatea pierdută de a fi cei care 
suntem cu adevărat şi de a face ceea ce ne dorim. Lumea 
luptătorilor este o lume a încercărilor. Noi încercăm să 
schimbăm aspectele care ne displac şi continuăm să facem 
acest lucru până când reuşim. Adeseori, războiul declanşat 
pare însă interminabil. 

În cadrul visului luptătorilor, noi ne aflăm în stare de 
război, dar nu ne luptăm împotriva altor oameni. Acest 
vis nu are nimic de-a face cu visul exterior. Întreaga luptă 
se dă în mintea noastră. Este o luptă împotriva acelei părţi 
a minții care face toate alegerile care ne conduc în iadul 
nostru personal. Este un război între sinele nostru autentic 
şi tiranul interior, marele judecător, Cartea Legii sau 

sistemul convingerilor. Este o luptă între idei, opinii şi 
convingeri. Eu îl numesc războiul zeilor, căci toate aceste 
idei se luptă pentru a domina mintea noastră. Asemeni zeilor 
din antichitate, ele solicită sacrificii din partea noastră. 

Chiar dacă oamenii pretind că au renunţat la sacri- 
ficiile aduse zeilor, acestea continuă să existe. Ce-i drept, 
oamenii au schimbat numele zeilor, şi chiar semnificația 
acestui simbol. Ei nu mai cred în Apolo, în Zeus sau în 
Osiris, dar cred în justiție, în libertate şi în democraţie. 
Acestea sunt numele noilor zei. Oamenii şi-au transferat 
puterea personală acestor simboluri, ridicându-le la rang 
de zeități, după care isi sacrifică viaţa în numele lor. 

Sacrificiile umane continuă inclusiv la ora actuală, 
pretutindeni în lume, iar rezultatul lor este toată violența 
la care asistăm, crimele, închisorile arhipline, războaiele 
şi visul colectiv al iadului. Toate acestea se datorează 
nenumăratelor superstiții și distorsiuni ale cunoaşterii 
noastre. Oamenii sunt cei care creează războaiele, după 
care îşi trimit tinerii să moară pe câmpul de luptă, 
sacrificându-i. Cei mai multi dintre aceşti tineri nici măcar 
nu ştiu pentru ce luptă. 

În marile oraşe există alte tipuri de luptă: între 
diferitele bande. Tinerii se sacrifică şi se ucid reciproc în 
numele orgoliului, al profitului sau al altor zeități pe care 
le-au adoptat. Ei se luptă pentru a deţine controlul in 
anumite zone, adică pentru un simbol care nu există decât 
în mintea lor, de dragul căruia sunt dispuși să îşi sacrifice 

viaţa. De la cel mai mic cartier dintr-un oras şi până la 
marile națiuni ale globului, diferite grupuri de oameni -se 
luptă şi îşi apără zeii care nu există. Adevăratul război se 
dă în mintea lor. Din păcate, ei îl proiectează în exterior şi 
ajung să se ucidă unii pe ceilalţi. 

Chiar dacă societatea modernă nu mai crede în 
sacrificiile umane, există încă oameni care spun: „Mă voi 
sacrifica pentru cauză. Daţi-mi o armă şi voi ucide câți 
oameni voi putea, înainte de a fi ucis la rândul meu.“ 
Aceasta nu este o simplă prezumție; chiar aşa stau lucrurile. 
Eu nu spun că sacrificiul uman este greşit. Spun doar că 
el există şi că nimeni nu poate nega acest lucru, întrucât îl 
putem vedea zilnic în diferitele culturi din lume. Nu numai 
că îl vedem, dar chiar participăm la el. Dacă cineva face o 
greşeală şi este prins încălcând o regulă, cum procedează 
societatea? Îl crucifică. Oamenii îl judecă si îl bârfesc, 
condamnându-l fátis sau pe la spate. Şi aceasta este o 
formă de sacrificiu uman. Ce-i drept, există reguli, iar 
uneori este un păcat să le încalci. Alteori însă, aceste reguli 
sunt ele însele nenaturale. Cu toate acestea, noi le creăm 
şi suntem de acord să le respectăm, până când nu mai 
avem nevoie de ele. 

Oamenii cred în atât de multe minciuni încât chiar si 
cele mai neinsemnate neajunsuri sunt transformate în 
demoni cumpliți care îi fac să sufere. Totul începe cu o 
judecată, iar cel mai adesea cu o autocondamnare: 
„Sărmanul de mine! lată ce mi s-a întâmplat când aveam 

nouă ani. lată ce mi s-a întâmplat aseară.” Indiferent ce ți 
s-a întâmplat, trecutul nu mai există. Oricât de oribil ar fi 
lucrul care ti s-a întâmplat, acesta nu mai reprezintă un 
adevăr în momentul de faţă, căci singurul moment 
adevărat este cel prezent. Tot ce s-a întâmplat în trecutul 
tău tine de realitatea virtuală. Chiar dacă trupul tău s-a 
vindecat cu mult timp în urmă, mintea ta continuă să sufere 
şi să perpetueze ruşinea ani de zile. 

Noi, oamenii, suntem singura specie care ne ducem 
cu noi trecutul personal, ca şi cum am târi după noi un 
cadavru. Pentru cei mai multi dintre oameni, acest cadavru 
este foarte greu. Mai mult decât atât, el miroase foarte 
urât. Din păcate, oamenii nu se limitează la a târî acest 
cadavru după ei, dar îl mai şi împărtăşesc cu semenii lor. 
Folosindu-se de memoria lor, ei retrăiesc la infinit amintirea 
cumplită din trecut, ca şi cum aceasta s-ar petrece la ora 
actuală. Ori de câte ori igi amintesc de această experienţă, 
ei se pedepsesc pe ei înşişi, fără să uite să îi pedepsească 
inclusiv pe cei din jur, şi fac acest lucru din nou şi din nou. 

Oamenii sunt singurele animale de pe acest pământ 
care se pedepsesc de cel puţin o mie de ori pentru aceeaşi 
greşeală, pe-ei si pe cei din jur. Cum putem acuza restul 
lumii de-nedreptate când noi suntem primii care o perpe- 
tuăm, în sinea noastră? Întregul univers este guvernat de 
legea justiţiei, dar a unei justitii corecte, nu distorsionate, 
aşa cum este cea creată de artiştii visători de pe Pământ. 

Adevărata justiție se bazează pe legea acțiunii şi reacției. 
Noi trăim într-o lume a consecinţelor, în care fiecare 
acțiune generează o reacție similară. Adevărata justiţie 
impune o singură pedeapsă pentru fiecare greşeală 
comisă. Noi suntem singurii care suntem dispuşi să plătim 
de nenumărate ori pentru aceeaşi greşeală comisă în 
trecut. Acest lucru nu are nimic de-a face cu justiția. 

Să spunem că acum zece ani ai făcut o greşeală, şi 
de atunci trăieşti măcinat de remuşcări şi vinovăţie. Tu iti 
justifici această suferință continuă afirmând cá: „Am comis 
o greşeală teribilă“ şi eşti convins că motivul suferinţei tale 
este greşeala comisă acum zece ani. Adevărul este însă că 
la baza suferinței tale stă ceva care s-a întâmplat acum 
zece secunde, nu acum zece ani. Tu te-ai judecat din nou 
pentru greşeala comisă în trecut, iar marele judecător din 
mintea ta a decretat: „Trebuie să fii pedepsit.“ Avem de-a 
face cu acelaşi proces al acțiunii şi reacției. Acţiunea este 
judecata de sine; reacția este autopedepsirea, manifestată 
sub forma rusinii sau a vinovátiei. Tu repeti întreaga ta 
viață aceeaşi acțiune, sperând să obţii o reacţie diferită, 
dar aceasta nu se produce niciodată. Singura modalitate 
prin care iti poti schimba viaţa constă în a schimba modul 
in care actionezi. În acest fel, se vor schimba şi reacţiile. 

Cunoaşterea mentală îl răneşte pe omul real. Mintea 
gândeşte şi judecă ţinând cont de simbolurile învățate. Ea 
creează astfel o poveste care îl abuzează pe posesorul ei. 

Ori de câte ori omul se simte abuzat, reacţia firească pe 
care o trăieşte el este una de mânie, de frustrare, de ură, 
de gelozie, sau orice altă emoție care il face să sufere. 
Sistemul nostru nervos generează emoții, iar acestea 
depind de ceea ce percepem. Din păcate, noi nu percepem 
decât propriile noastre judecăţi, convingerile noastre, 
vocea cunoaşterii noastre. Din cauza judecătorului, 
victimei şi convingerilor care ne guvernează lumea virtuală, 
sistemul nostru nervos nu poate genera decât teamă, 
mânie, gelozie, invidie, vinovăţie şi ruşine. Cum ar putea 
genera el o stare de iubire în aceste condiţii? 

Cuvântul reprezintă o forță invizibilă pentru ochii 
noştri, dar a cărei manifestare o putem percepe sub forma 
vieții noastre. Cea mai bună modalitate de a măsura 
impecabilitatea cuvintelor noastre constă în observarea 
reacţiilor noastre emotionale. Tu cum te simţi: fericit sau 
trist? Te bucuri de visul tău sau suferi din cauza lui? 
Indiferent ce reacție emoţională experimentezi, tu eşti cel 
care a cauzat-o. E drept, părinţii, religia, şcoala, guvernul 
şi societatea contribuie la crearea visului tău. La fel de 
adevărat este şi faptul că nu ai avut niciodată de ales în 
trecut, dar acum ai posibilitatea de a face o nouă alegere. 
Tu iti poti crea un paradis sau un iad. Atât paradisul cât şi 
iadul sunt stări de spirit care există in mintea ta. 

Îţi place să te simţi fericit? Dacă da, fii fericit şi bucură-te 
de fericirea ta. Îţi place să suferi? Nicio problemă; bucură-te 

de suferinţa ta. Dacă optezi pentru a-ţi face din viaţă un 
iad, foarte bine. Plângi, suferă si transformá-ti durerea într-o 
veritabilă capodoperă. Dacă dispui însă cât de cât de 
luciditate, este imposibil să alegi această cale; cu siguranţă 
vei alege paradisul. lar cea mai bună modalitate de a-ţi 
transforma viaţa într-un paradis terestru constă în a fi 
impecabil în tot ceea ce spui. 

Dacă eşti impecabil în tot ceea ce spui, cum te-ai mai 
putea judeca singur? Cum te-ai mai putea invinováti? Cum 
te-ai mai putea simţi ruşinat? Atunci când nu iti creezi 
niciuna din aceste emoții, tu te simți minunat! Îți vine să 
zàmbesti tot timpul, iar zâmbetul tău este absolut autentic. 
Nu pretinde că eşti cine nu eşti. Acceptă momentul prezent 
şi fii cel care eşti acum. Acceptă-te în totalitate, exact aşa 
cum eşti. Bucură-te de propria ta prezenţă şi nu te mai 
abuza singur, folosindu-te de puterea simbolurilor. 

De aceea este atât de importantă luciditatea. Tirania 
simbolurilor este extrem de puternică. În cadrul visului 
celei de-a doua atentii, luptătorul încearcă să descopere 
mecanismul prin care simbolurile preiau controlul asupra 
fiinţei umane. El declanşează un război împotriva 
simbolurilor, împotriva propriei sale creații, dar nu pentru 
că o urăşte. În sine, simbolurile sunt o creaţie minunată, o 
artă prin care ne manifestăm creativitatea, şi în plus ne 
permit să comunicăm unii cu ceilalți. Drama începe doar 
atunci când le cedăm întreaga noastră putere, caz în care 
devenim neputincioşi şi trebuie să fim salvaţi. Noi avem 

nevoie de un mântuitor, pentru că nu mai avem puterea 
de a ne salva singuri. 

De aceea, privim în exteriorul nostru şi spunem: „O, 
Doamne, salveazá-má." Din păcate, salvarea noastră nu 
depinde de Dumnezeu, de lisus, de Buddha, de Moise, de 
Mahomed sau de orice alt maestru, şaman sau guru. 
Aceştia nu ne pot salva, iar noi nu îi putem invinováti 
pentru acest lucru. Nimeni din afară nu ne poate salva, 
pentru că nimeni nu este responsabil pentru ceea ce se 
întâmplă în lumea noastră virtuală. Preotul, rabinul, 
samanul sau guru-l nu ne pot schimba lumea interioară, 
la fel cum nu pot face acest lucru nici soțul sau soția, copiii 
ori prietenii noştri. Nimeni din afară nu poate influenţa în 
vreun fel această lume subiectivă în care trăim, pentru 
simplul motiv că ea nu există decât în mintea noastră. 

Foarte mulţi oameni cred că lisus a murit pentru a 
ne mântui de păcatele noastre. Povestea este într-adevăr 
minunată, dar lisus nu poate face alegerile în locul nostru. 
În loc să ne mântuiască, el ne-a spus ce trebuie să facem. 
Ai nevoie de ajutor? Foarte bine, urmează calea adevărului. 
lartă. lubeşte-ţi aproapele. lisus ne-a pus la dispoziţie toate 
instrumentele de care avem nevoie pentru a ne mântui 
singuri. Din păcate, noi ne spunem: „Nu, nu il pot ierta 
pe cutare. Prefer să trăiesc cu emoțiile mele otrăvite, cu 
mândria mea, cu mânia şi gelozia mea." Noi ne certăm 
cu'cei pe care îi iubim şi creăm astfel o mare rezistenţă in 
jurul nostru, dar iti reamintesc că trăim într-o lume a 

consecințelor. lisus avea dreptate: iertarea este singura 
modalitate prin care ne putem curăța corpul emoţional 
de otrava acumulată. 

Toţi oamenii au acumulat de-a lungul timpului emoții 
otrăvite. Toţi poartă pe corpul lor emoţional răni necica- 
trizate. Acest lucru este firesc, la fel cum este normal ca 
trupul fizic să rămână cu o vânătaie sau cu o cicatrice atunci 
când se loveşte sau când se taie. În mod similar, este firesc 
ca învelişul nostru emoțional să se simtă din când în când 
rănit, întrucât suntem vii. Suntem înconjurați de prădători 
si suntem prădători noi înşine. Pur şi simplu, aşa stau 
lucrurile. Nimeni nu este vinovat pentru acest lucru. Atunci 
când ne invinovátim pe noi înşine sau pe altcineva, noi 
suntem mánati de la spate de otrava noastră emoțională. 
Mai bine am face să încercăm să ne vindecăm. 

În loc să aştepţi ca altcineva să vină şi să te salveze, ai 
face mai bine să te salvezi tu însuţi. Tu eşti propriul tău 
salvator. Ce-i drept, există maestri şi învățători care iti pot 
pune la dispoziţie uneltele şi instrumentele cu ajutorul 
cărora poti deveni mai conştient, ajutându-te astfel să 
câştigi acest război personal. Există artişti care te pot învăța 
cum să iti creezi din viață o capodoperă, un paradis 
terestru. 

Să spunem că eşti un artist talentat, iar un maestru 
vine şi iti spune: „Îmi placi. Doresc să devii ucenicul meu. 
Vino. Te voi învăța. Primul şi cel mai important instrument 
care te poate ajuta să devii un mare artist este impeca- 

bilitatea cuvântului. Este extrem de simplu. De vreme ce 
tu singur iti scrii propria poveste, nu ai niciun interes să 
scrii un scenariu care nu te avantajează. În al doilea rând, 
nu mai interpreta nimic la modul personal. Acest lucru te 
va ajuta foarte mult, eliminând din viaţa ta marea 
majoritate a dramelor. În al treilea rând, nu mai face 
presupuneri inutile. Nu îţi crea singur propriul iad. Nu 
mai crede în superstiții şi în minciuni. În sfârşit, în al 
patrulea rând, fă intotdeauna tot ce iţi stă în puteri. Treci 
la fapte. Practica poate transforma orice om într-un 
maestru. După cum vezi, este foarte simplu." 

Dacă vei pune în practică-sfaturile înțelepte ale 
maestrului, va veni un moment în care ifi vei percepe 
propria creaţie dintr-o perspectivă diferită. Vei începe să 
iti dai seama că tu eşti scenaristul şi regizorul propriei tale 
vieţi. Tu esti cel care creează deopotrivă pânza, şevaletul, 
vopselele şi pictura propriu-zisă. Tu eşti cel care acordă 
semnificaţie fiecărei tuşe de pe pânza vieții tale. Tu eşti cel 
care îşi investeşte întreaga credinţă în arta sa. Îți vei spune 
atunci: „Povestea pe care o creez este minunată, dar nu 
mai cred în ea. Nu mai cred în povestea nimănui. Orice 
poveste este o simplă formă de artă." Superb. Acesta este 
cel de-al cincilea legământ. Întoarce-te la bunul simt, la 
adevăr, la sinele tău real. Fii sceptic, dar învaţă să asculți. 

În cadrul visului celei de-a doua atentii, ai nevoie de 
instrumente pentru a câştiga războiul si pentru a-ţi schimba 
lumea interioară. Legămintele descrise in această carte 

reprezintă exact astfel de instrumente. Ele reprezintă unelte 
prin care iti poti transforma visul aşa cum doreşti. Depinde 
numai de tine ce destinație doreşti să îi dai, folosindu-te 
de aceste instrumente. Aceste cinci legăminte simple au 
puterea de a planta sămânța îndoielii în toate celelalte 
legăminte pe care le-ai făcut de-a lungul vieţii, legăminte 
bazate pe teamă şi care nu fac altceva decât să te limiteze. 
Singura modalitate prin care poti scăpa de aceste minciuni 
ale cunoaşterii constă în cultivarea lucidităţii, a atenţiei. 
Foloseşte-te de această atenţie pentru a-ţi reevalua visul 
primei atenţii, iar apoi pentru a ieşi din el. 

Cele Patru Legăminte sunt instrumentele ideale 
pentru a-ţi refocaliza atenţia într-o manieră diferită, in 
vederea creării paradisului tău personal, iar cel de-al 
cincilea legământ este instrumentul perfect care te poate 
ajuta să câştigi războiul cu tirania simbolurilor. Cele Patru 
Legáminte sunt uneltele care iti permit să te transformi, 
iar cel de-al cincilea legământ este unealta care iti permite 
să ieşi din etapa transformării personale şi să iti oferi cel 
mai frumos dar pe care ţi-l poti face vreodată singur: darul 
îndoielii. 

Spuneam mai devreme că îndoiala ne-a făcut să 
cădem din Paradis. Ei bine, tot ea reprezintă şi instrumentul 
care ne poate ajuta să ne întoarcem în Paradis. Îndoiala 
este unealta de care ne putem folosi pentru a ne recupera 
credința, pentru a ne lua înapoi puterea personală investită 
în diferitele minciuni şi superstiții pe care am ajuns să le 

credem. Desigur, ne putem folosi de această putere a 
îndoielii inclusiv impotriva noastră. Ne putem îndoi de noi 
înşine sau de adevăr. În povestea lui Adam şi a Evei, atunci 
când cei doi s-au îndoit de identitatea lor cu Dumnezeu, 
această primă îndoială a dat naştere unei a doua indoieli, 
apoi unei alteia, şi aşa mai departe. Atunci când ne indoim 
de adevăr, noi începem să credem în minciuni. În scurt 
timp, ajungem să credem în atât de multe minciuni încât 
nu mai vedem deloc adevărul, şi astfel ieşim din visul 
Paradisului. 

Îndoiala este o sabie cu dublu táis. Noi ne putem folosi 
de ea pentru a ajunge în iad sau pentru a ieşi din acesta. 
În funcţie de calea pe care o alegem, ea fie permite să fim 
posedati de simboluri, fie ne eliberează de această 
posesiune. Dacă ne indoim de noi înşine, de adevăr, noi 
cădem automat în capcana Arborelui Cunoaşterii, a tutu- 
ror mitologiilor care ne-au controlat atenţia de-a lungul 
întregii noastre vieți. Vocea cunoaşterii începe să ne 
posede din nou, iar noi retrăim sentimentul mâniei, al 
geloziei, al nedreptátii care toate se nasc odată cu procesul 
de gândire, cu presupunerile, cu hipnoza simbolurilor. 

Dacă inversăm însă procesul, noi putem inlocui 
îndoiala de'sine cu credinţa în sine. Putem înlocui indoiala 
față de adevăr cu îndoiala faţă de minciună. Fii sceptic, 
dar învaţă să asculți. Al cincilea legământ ne deschide 
poarta raiului. Restul depinde însă de noi. Acest legământ 
ne permite să ne întoarcem in Paradis si să regăsim raiul 

in noi înşine. El ne învaţă să renuntám la ataşamentele 
noastre faţă de simboluri, inclusiv față de propriul nostru 
nume, şi să fuzionăm cu infinitul, să devenim autentici, să 
credem imuabil în noi înşine, dincolo de orice îndoială, 
căci chiar şi cea mai mică îndoială în noi poate pune capăt 
experienței Paradisului lăuntric. 

Atunci când ai încredere în tine însuţi, tu iti urmezi 
instinctele interioare înnăscute. Nu ai nici cea mai mică 
îndoială referitoare la cel care eşti cu adevărat şi actionezi 
pe baza bunului simt. Dispui astfel de întreaga putere a 
autenticității tale. Ai încredere in tine însuţi si în viaţă. Eşti 
absolut convins că totul va fi bine, iar viața iti răspunde, 
devenind extrem de uşoară. Mintea ta nu mai simte nevoia 
să înțeleagă totul. Ea nu mai simte nevoia de a cunoaşte. 
Indiferent dacă ştii sau nu anumite lucruri, tu nu iti pierzi 
credința în tine. Accepti cu seninătate faptul cá nu ştii totul. 
Nu inventezi ceea ce nu ştii. Atunci când eşti sută la sută 
autentic, spui întotdeauna exact ceea ce gândeşti: „Îmi 
place. Nu îmi place. Doresc acest lucru. Nu doresc acest 
lucru.“ Dacă nu iti place ceva, nu te obligă nimeni să 
actionezi în direcția respectivă. Te bucuri de viață făcând 
exact ceea ce îți place. 

Noi ne îngreunăm singuri viața încercând să ne 
sacrificăm pentru ceilalți. Cu siguranță, noi nu am venit 
in această lume pentru a ne sacrifica pentru altcineva, 
pentru a satisface opiniile sau punctele de vedere ale altor 
persoane. În cadrul visului celei de-a doua atenții, una din 

primele provocări cu care trebuie să te confrunti este teama 
de a fi tu însuţi, de a fi una cu sinele tău real. Dacă vei da 
dovadă de curaj în această confruntare, vei descoperi că 
niciunul din motivele care te speriau nu este real. Vei 
descoperi apoi că este mult mai uşor să fii tu însuți decât 
să încerci să fii altcineva decât eşti. Visul iadului este foarte 
obositor, întrucât ai nevoie de foarte multă energie pentru 
a sustine masca socială pe care ţi-ai impus-o. Jucarea 
acestui rol te-a obosit. Îți doreşti să fii din nou tu însuți. 
Atunci când eşti autentic, tu poti face orice îți doreşti să 
faci si poti crede orice iti doreşti să crezi, inclusiv in tine 
însuți. 

Cât de dificil poate fi să crezi in tine, să crezi in esența 
ta adevărată, nu în simbolurile din mintea ta? Credința 
poate fi investită în teoriile ştiinţifice, in religie, în opinii si 
puncte de vedere, dar aceasta nu este o credință reală. 
Singura credinţă reală este credinţa in sine. Ea presupune 
să ai o încredere necondiționată in tine, pentru că știi cine 
eşti cu adevărat (iar cel care eşti cu adevărat este adevărul). 

În clipa în care iti vei redobândi conştiinţa de sine, 
războiul din mintea ta va înceta. Îţi va deveni atunci evident 
că tu erai cel care crea toate acele simboluri. Vei deveni 
conştient de puterea cuvântului tău, născut el însuşi din 
conştiinţă, și nimic nu va mai putea opri această putere. 
Cuvintele tale vor deveni impecabile şi nu vor mai incerca 
vreodată să te controleze, căci vei avea putere asupra lor. 
Atunci când cuvintele tale vor deveni impecabile, tu iti vei 

putea baza toate deciziile pe adevăr, şi astfel vei câştiga 
războiul împotriva tiranului. Cuvintele vor continua să 
existe în mintea ta, gata să asculte de comenzile tale, dar 
nu vor căpăta semnificaţie decât atunci când le vei folosi 
pentru a comunica cu altcineva. În clipa în care vei tăcea, 
ele îşi vor pierde semnificaţia. 

Spre sfârşitul visului celei de-a doua atentii, forma 
umană va începe să se destrame, iar realitatea ta se va 
schimba din nou. Tu nu vei mai percepe lumea prin filtrul 
rigid al convingerilor tale. Războiul se va încheia, întrucât 
credinţa ta nu va mai fi investită în minciuni. Chiar dacă 
acestea din urmă vor continua să existe, tu nu vei mai 
crede în ele. Adevărul este, pur şi simplu. El nu trebuie 
crezut. Chiar dacă nu vei mai crede nimic, tu vei vedea, 
iar ceea ce vei vedea va fi adevărul. Adevărul se află 
întotdeauna aici; el este unic şi perfect. Poate că nu pare 
perfect atunci când este interpretat de ceilalți, dar odată 
ce l-ai văzut, cui îi mai pasă de visele celorlalţi? Nu contează 
ce visează aceştia. Singurul lucru care contează este 
experienţa ta. De aceea, foloseste-te de toate instrumentele 
care îţi stau la dispoziţie pentru a percepe acest adevăr si 
pentru a câştiga războiul tău personal. 

În acest scop, nu trebuie să intri în competiție sau să 
te compari cu nimeni altcineva. Nu trebuie decât să fii cel 
care eşti, să fii iubire autentică, nu acel tip de iubire care 
te posedă şi care te face să crezi în iubire; nu acel tip de 
iubire care te face să te simţi gelos şi posesiv faţă de 

altcineva, trimiţându-te direct în iad, cu toate torturile lui; 
nu acel tip de iubire care te face să te sacrifici în numele 
iubirii sau să iti faci singur rău (fie sau altora) in numele 
aceleiaşi iubiri. Din păcate, oamenii au distorsionat 
îngrozitor simbolul iubirii. lubirea adevărată este înnăscută. 
Ea este însăşi esenţa ta. 

Tu te-ai născut cu tot ceea ce îţi este necesar pentru 
a reuşi. Dacă vei incepe chiar astăzi să iți confrunti temerile, 
mâine vei trăi visul celei de-a doua atentit si vei ajunge în 
lumea luptătorilor. Pe de altă parte, înfrângerea unei temeri 
nu echivalează cu câştigarea războiului. Acesta nu s-a 
încheiat încă. Dimpotrivă, de-abia-a început. Chiar dacă 
ai câştigat o bătălie, tu încă te mai judeci singur, sau ai alte 
probleme. Când crezi că totul s-a terminat, bum!, tiranul 
se întoarce, şi asta nu o singură dată, ci de nenumărate 
ori. Şi nu este vorba numai de tiranul din interiorul tău, ci 
si de cel din interiorul celor din jurul tău, iar unii tirani 
sunt mai răi decât ceilalți. Chiar dacă războiul se poate 
prelungi foarte mulţi ani la rând, cel puţin acum ştii să te 
aperi. În calitate de luptător, poti câștiga sau pierde o 
bătălie, dar dacă ţi-ai redobândit luciditatea, nu vei mai fi 
niciodată o victimă. Vei fi un soldat conştient, aflat pe 
câmpul de luptă, acolo unde se află majoritatea oamenilor 
de pe această planetă, până când războiul se va termina. 

În cadrul visului celei de-a doua atentii, tu începi să 
iti creezi Paradisul personal pe Pământ. Începi să crezi in 
legămintele care susţin viața, care amplifică bucuria, 

fericirea şi libertatea. Acesta este însă doar un pas în 
evoluţia ta. Calea până la destinaţie este mult mai lungă. 
La un moment dat, vei începe să controlezi cu adevărat 
luciditatea, respectiv adevărul, şi implicit transformarea, 
iubirea, intenția sau credința. La acea vreme, vei crede 
deja în tine însuți. 

Rezultatul acestei transformări este crearea unei alte 
realităţi. Cadrul general va fi identic cu cel al primelor 
două vise, dar în această nouă realitate tu nu vei mai crede 
nimic din ceea ce credeai în trecut. Nu vei mai crede 
niciuna din minciunile învățate. Nu vei mai crede nici 
măcar în cuvintele pe care le-ai învățat de mic. Pe de altă 
parte, nu vei mai avea nicio îndoială referitoare la 
experienţele tale, la cel care eşti cu adevărat. 

Visul celei de-a treia atentii nu este foarte departe de 
tine, dar mai întâi trebuie să câştigi războiul din mintea ta, 
iar această carte ţi-a pus la dispoziţie instrumentele 
necesare. Treci chiar acum la fapte, dar nu încerca. Atunci 
când încerci, mori înainte de a reuși, şi te asigur că milioane 
de luptători au murit pe câmpul de luptă încercând. Foarte 
puțini luptători câştigă războiul din mintea lor, dar cei care 
il câştigă îşi recreează întreaga lume. 

VISUL CELEI DE-A TREIA ATENTII 
Maestrii 


ys celei de-a doua atenţii se sfârşeşte cu un 
eveniment extrem de important, pe care noi il 
numim ultima judecată (judecata de apoi). Aceasta este 
ultima dată când ne judecăm pe noi înşine sau când 
judecăm pe altcineva. Începând din această zi, noi ne 
acceptăm în totalitate aşa cum suntem şi îi acceptăm pe 
toti ceilalți aşa cum sunt. Atunci când vine ziua ultimei 
judecăţi, războiul din mintea noastră se incheie, şi astfel 
începe visul celei de-a treia atenţii. Acesta este sfârşitul 
lumii noastre aşa cum o cunoşteam şi inceputul unei alte 
lumi. Jeşim astfel din lumea luptătorilor şi intrăm într-o 
lume superioară, pe care eu o numesc lumea maeștrilor. 

Maestrii sunt foşti luptători care au câştigat războiul 
lor personal şi şi-au găsit pacea. Visul maeştrilor este un 
vis al adevărului, al respectului, un vis plin de iubire şi de 
fericire. Este adevăratul teren de joacă al vieţii. Aceasta 
este viața care ne este predestinată, dar nu putem ajunge 
in acest loc decât cu ajutorul luciditátii. 

Multe religii vorbesc de ziua judecăţii-de apoi ca de o 
pedepsire a păcătoşilor. Ele o descriu ca fiind ziua în care 
Dumnezeu vine pe Pământ şi ne judecă, distrugându-i pe 
toti păcătoşii. Această viziune este falsă. Ultima judecată 
este una din cărţile din Tarot, o mitologie antică ce provine 
din Egipt. Din perspectiva vechilor şcoli ale misterelor, ziua 
judecății de apoi este o zi măreaţă, pe care ar trebui să o 
aşteptăm cu toții, întrucât este ziua în care morţii ies din 
mormintele lor şi învie. Aceasta este ziua în care oamenii 
îşi redobândesc luciditatea şi în care se trezesc din visul 
lumii subterane. Începând din această zi, ei nu se mai tem 
să trăiască. Mai mult, ei revin la starea lor primordială, la 
sinele lor divin, în care nu mai simt altceva decât o 
comuniune plină de iubire cu tot ceea ce există. 

Învierea din morti este un concept minunat, care 
există în toate şcolile de mistere din lume. Atunci când 
înţelegi că aproape nimic din ceea ce ai învăţat cu ajutorul 
simbolurilor nu reprezintă adevărul, singurul lucru care 
iti mai rămâne de făcut este să te bucuri de viață. Acesta 
este momentul învierii. Atunci când dai viaţă realității prin 
intermediul simbolurilor, atenţia ta devine dispersată în 

mai multe direcţii. Atunci când inversezi procesul, 
nemaiacordând semnificaţie simbolurilor, tu intri în 
comuniune cu realitatea şi devii una cu ea. Devii astfel 
singura ființă vie care există. Nu mai există acum nicio 
diferenţă între tine şi stelele de pe cer sau între tine şi 
pietrele din deşert. Tot ceea ce există face parte integrantă 
din singura ființă vie care există. Atunci când experimentezi 
acest adevăr, fie şi numai pentru o singură clipă, întreaga 
structură a sistemului de convingeri dispare, iar tu te 
proiectezi automat în visul Paradisului. 

Această zi poate fi la fel ca oricare alta sau poate fi o 
zi de sărbătoare, ziua învierii tale, ziua in care îţi vei schimba 
realitatea şi în care vei învia din morţi. Ea poate fi ziua în 
care sinele tău real iese din mormântul lui, în care renunfi 
să mai crezi că eşti cel care crezi (gândeşti) că eşti şi în 
care devii cel care eşti cu adevărat. 

În cadrul visului celei de-a treia atenţi, tu devii în sfârşit 
plenar conştient de cel care eşti cu adevărat, dar nu prin 
intermediul cuvintelor. De altfel, această realitate supremă 
nu poate fi explicată în cuvinte. De aceea, te simţi complet 
împăcat, căci nu mai ai nevoie de cuvinte pentru a-ţi explica 
cine eşti. Aceasta este marea revelaţie pe care le-o transmit 
discipolilor lor maeştrii din toate marile tradiţii ezoterice. 
Nivelul suprem pe care îl poate atinge omul este trans- 
cenderea simbolurilor şi identificarea cu viața sau cu 


Dumnezeu. 

Religiile din antichitate afirmau că nimeni nu poate 
rosti numele lui Dumnezeu, iar acest lucru este adevărat, 
întrucât nu există niciun simbol care să îl poată descrie pe 
Dumnezeu. Singura modalitate de a-l cunoaşte pe 
Dumnezeu constă în a fi una cu El. Atunci când vei deveni 
una cu Dumnezeu, iti vei spune: „O, deci de aceea nu 
puteam învăța niciun simbol care să îl descrie pe 
Dumnezeu!“ Adevărul este că noi nu cunoaştem numele 
celui care ne-a creat. Cuvântul Dumnezeu este doar un 
simbol care descrie ceea ce există cu adevărat. Personal, 
il evit pe cât pot, întrucât - la fel ca atâtea alte simboluri — 
a fost profund distorsionat de oameni. Dacă ne propunem 
să ne folosim de simboluri pentru a-l descrie pe Dumnezeu, 
noi trebuie să cádem de acord asupra semnificației 
acestora, şi atunci, ce perspectivă trebuie să adoptăm? 
Există miliarde de perspective diferite. În calitatea mea de 
artist, eu fac tot ce îmi stă în puteri pentru a-l descrie pe 
Dumnezeu în cuvinte, dar nu pot oferi lumii decât o 
imagine a Acestuia din punctul meu de vedere. Orice aş 
spune, povestea mea nu poate fi adevărată decât pentru 
mine. Unii oameni o vor înțelege, alții nu, dar cel puțin 
toată lumea va şti care este punctul meu de vedere. 

Visul maestrilor este dificil de explicat, întrucât 
adevărata predare nu se realizează prin cuvinte, ci prin 
prezență. Cine simte prezența maestrului poate învăța mult 
mai multe lucruri decât cel care îi ascultă cuvintele. 
Cuvintele nu pot exprima nici măcar o fracțiune infimă 

din această experienţă, dar dacă te foloseşti de imaginaţie, 
ele te pot conduce la această experienţă. Chiar aceasta 
este intenția mea actuală, de a te ajuta să iti dilați conştiinţa 
suficient de mult pentru a-ți putea percepe propria esenţă, 
intuind cine eşti cu adevărat. 

În locul cuvintelor, o modalitate mai bună ar fi să te 
pun faţă în față cu Dumnezeu, astfel încât să il poti vedea. 
Dacă ti l-aş arăta însă pe Dumnezeu, tu te-ai vedea pe tine 
însuţi. Indiferent dacă mă crezi sau nu, aceasta este 
realitatea, căci tu eşti o manifestare a lui Dumnezeu. Dacă 
ai putea vedea forţa care îţi pune în mişcare corpul, tu l-ai 
vedea pe adevăratul Dumnezeu. Priveste-ti mâna. Mişcă-ţi 
degetele. Forţa care le pune în mişcare este ceea ce toltecii 
numesc intenţie, iar eu obişnuiesc să numesc viață, infinit 
sau Dumnezeu. 

Intenţia este singura ființă vie care există. Ea este forţa 
care pune în mişcare totul. Esenţa ta nu sunt degetele, ci 
forţa care le pune în mişcare. Degetele nu fac decât să te 
asculte. Poţi găsi orice explicaţie ştiinţifică doreşti pentru 
această forță: „Creierul, nervii...” Dacă doreşti să afli însă 
adevărul, forţa care iti pune în mişcare degetele este aceeaşi 
forță care te face să visezi, care determină o floare să se 
deschidă, care pune în mişcare vântul, tornadele, stelele 
de pe bolta cerească sau electronii din jurul nucleului 
atomic. Nu există decât o singură fiinţă vie, iar această 
ființă esti tu. Tu esti forţa care se manifestă pe sine în toate 
felurile cu putinţă, în toate universurile care există. 

Prima manifestare a acestei forte este lumina sau 
energia, ceea ce reprezintá acelasi lucru, si tot ceea ce 
existá este creat cu ajutorul acestei energii. Oamenii de 
stiintá stiu cá tot ceea ce existá este alcátuit din energie si 
cá nu există decât o singură forţă in Univers care produce 
această energie. La ora actuală, ştiinţa tinde sá se unească 
cu religia, iar noi putem înțelege cá suntem una cu 
Dumnezeu, pentru cá suntem alcătuiți din lumină. Aceasta 
este esența noastră, la fel cum este esența tuturor lucrurilor 
care există, manifestată în miriade de frecvențe diferite. 
Împreună, toate aceste frecvenţe diferite creează aceeaşi 
lumină unică. 

Intenţia este forţa care creează lumina. Am putea 
spune chiar că lumina este mesagerul intenţiei, întrucât 
transmite mesajul vieții în întreaga creaţie. Lumina contine 
în sine toate informațiile necesare pentru a crea tot ceea 
ce există, inclusiv toate formele de viață: oamenii, maimu- 
tele, câinii, copacii, totul. Toate speciile care există pe 
planeta noastră sunt create dintr-o rază de lumină cu o 
frecvenţă specifică, pe care oamenii de ştiinţă o numesc 
ADN. Adeseori, diferența dintre ADN-uri este infimă, dar 
manifestările pe care le produc acestea sunt complet 
diferite, cum ar fi diferenţa dintre un om si un jaguar, sau 
un copac. 

Lumina are numeroase proprietăți. Ea este vie. Este 
o ființă vie şi extrem de inteligentă. Ea nu face altceva 
decât să creeze, tot timpul. Creaţiile sale se transformă în 

permanenţă, dar nu pot fi distruse. Lumina se află 
pretutindeni şi tot ceea ce există este plin de lumină, dar 
noi nu o putem percepe decât dacă este reflectată de 
materie. Dacă trimitem un obiect în spaţiul cosmic, noi îl 
putem vedea numai pentru că reflectă lumina. Între stele, 
galaxii şi chiar universuri nu există spaţii goale, ceea ce 
înseamnă că toate universurile sunt interconectate. 

Tu eşti un întreg univers. Pământul este un alt univers. 
Soarele şi planetele din jurul lui alcătuiesc un alt univers. 
Toate sistemele solare la un loc reprezintă un alt univers, 
şi putem continua astfel la nesfârşit, până când obţinem o 
singură ființă vie, alcătuită din miliarde şi miliarde de fiinţe 
mai mici. 

Orice fiinţă este protejată de forţa pe care o numim 
suflet. Sufletul este acea forță care dă naştere unui întreg 
univers şi care recunoaşte totalitatea fiinţei create de el. El 
face ca materia să pară impenetrabilă, creând astfel o 
aparentă diviziune între ființe. Sufletul dă formă tuturor 
lucrurilor. Fără această forță, tu nu ai putea percepe nicio 
diferență între tine şi o floare, un peste sau o pasăre. 
Sufletul tău s-a născut în momentul concepției tale si este 
capabil să îşi recunoască toate elementele din care este 
alcătuit: toate moleculele, toate celulele şi toate organele 
corpului tău. Sufletul tău recunoaşte tot ceea ce aparţine 
universului tău şi respinge tot ceea ce nu aparţine acestuia. 

În cadrul visului celei de-a treia atenții, tu eşti conştient 
că trupul tău reprezintă un intreg univers alcătuit din 

miliarde de fiinţe vii: atomi, molecule, celule, țesuturi, 
organe şi sisteme fiziologice, care alcătuiesc împreună un 
univers unitar. Mintea ta consideră că nu există decât un 
singur punct de vedere personal, cel din spatele ochilor. 
Dacă te vei scufunda însă suficient de mult în interiorul 
conştiinţei tale, vei descoperi că fiecare atom din corpul 
tău are un punct de vedere personal, întrucât este viu. 
Fiecare atom reprezintă un univers în sine, un sistem solar 
miniatural, cu o stea centrală înconjurată de planete. 
Numitorul comun al tuturor universurilor este faptul că 
forţa care le dă viață este puterea totală a infinitului. 

Tu reprezinti această forţă, deci eşti viu. Tu esti una 
cu puterea ei totală, cu adevărul, cu realitatea absolută. 
Tot restul, inclusiv cunoaşterea prin intermediul simbo- 
lurilor, nu sunt adevărate. Nu sunt reale. Reprezintă o iluzie: 
ce-i drept, o iluzie frumoasă. Lumina nu este înzestrată 
doar cu inteligenţă, ci şi cu memorie. Ea creează o imagine 
a propriului său sine, o lume iluzorie, care devine mintea 
ta sau visul tău. Visele tale nu sunt materiale; ele reprezintă 
doar o reflectare a lumii materiale, care este proiectată la 
nivelul creierului. Creierul nu este altceva decât o oglindă. 
Aşa cum spuneam mai devreme, dacă te uiti într-o oglindă, 
ceea ce vezi în ea este propria ta minte, propriul tău vis. 

Prima dată când îţi deschizi ochii, tu percepi lumina, 
iar aceasta devine maestrul tău. Lumina proiectează 
informaţii în ochii tăi pe care nu le poti descifra, dar tu ai 

fost creat pentru a percepe lumina, pentru a deveni una 
cu ea, pentru că ea reprezintă a doua ta jumătate. Fiind tu 
însuţi alcătuit din lumină, tu te afli într-un proces constant 
de creaţie, de transformare şi de evoluţie. Lumina pătrunde 
direct în creierul tău, pe care il rearanjează astfel incât să 
iti transforme realitatea virtuală, până când aceasta ajunge 
să o reflecte mai bine. Atunci când lumină transformă 
creierul, acesta transformă la rândul lui ADN-ul, astfel incât 
acesta să corespundă noii tale infátisári. 

Aşa cum corpul tău conţine diferite organe — creierul, 
inima, plămânii, ficatul, stomacul şi pielea - care alcătuiesc 
împreună totalitatea fiinţei tale, fiecare organ din corpul 
tău este alcătuit din diferite tipuri de celule. Ştiu oare aceste 
celule că împreună cu suratele lor dau naștere unei fiinţe 
vii unitare, respectiv ție? Ştim noi, oamenii, că impreună 
cu semenii noştri alcătuim o singură fiinţă vie, numită 
umanitate? 

Tu eşti înconjurat de miliarde de oameni. Ca şi tine, 
aceştia au fost programaţi să fie oameni. De aceea, tu ii 
poti recunoaşte cu uşurinţă, deosebindu-i de celelalte 
specii. Ştii pur şi simplu acest lucru. Ceea ce nu ştii insă 
este faptul cá oi, oamenii, alcătuim un organ al frumoasei 
noastre planete. Planeta Pământ este vie. Este o ființă vie, 
iar umanitatea în ansamblul ei reprezintă unul din organele 
sale. Pădurile reprezintă un alt organ al planetei, atmosfera 
un altul, şi aşa mai departe. Împreună, noi dăm naştere 

unui echilibru care reprezintă metabolismul planetei 
Pământ, 

Umanitatea reprezintă o fiinţă vie unitară, iar aceasta 
nu este o simplă teorie. Noi, oamenii, trăim împreună. 
Avem acelaşi tip de corp, acelaşi tip de minte şi aceleaşi 
nevoi. Noi creăm aceleaşi simboluri, pentru a ne putea 
înțelege între noi. Arhetipul victimei, al judecătorului, al 
luptătorului sau al maestrului există în noi toti. Niciun om 
nu este mai bun sau mai rău decât semenii săi, sau decât 
orice altceva există în univers. Pe nivelul cel mai profund 
al ființei noastre nu există nicio diferență între un om şi 
un câine, o muscă sau o floare. Pe acel nivel, noi suntem 
cu toții aceiaşi. Provenim din aceeaşi sursă, indiferent de 
povestea pe care ne-o spunem. Nu contează dacă suntem 
creştini, budişti, musulmani sau hinduși. Noi provenim din 
aceeaşi sursă şi ne vom întoarce la ea. 

Infinitul creează tot ceea ce există, iar când ciclul se 
încheie, tot ceea ce există se resoarbe în infinit. Chiar dacă 
trupul moare, întrucât aceasta este natura lui, esența 
noastră rămâne nemuritoare. La nivelul minţii, singurul 
lucru care poate muri sunt minciunile. În Egiptul antic 
exista o vorbă: „Dacă inima ta este mai uşoară decât o 
pană atunci când mori, bun venit în rai. Dacă inima ta 
este mai grea decât o pană, nu vei ajunge în rai.“ Min- 
ciunile nu se pot întoarce la sursa puterii, dar adevărul 
poate, pentru că el reprezintă o reflectare a acestei puteri, 
a infinitului. De aceea, merită să iti pui întrebarea: cât de 

grele sunt minciunile tale? Este inima ta impovărată de 
mânie, de teamă, de vinovăţie, de regrete? 

În cadrul visului celei de-a treia atentii, adevărul a 
distrus deja toate minciunile, iar singurul lucru care a mai 
rămas este adevărul, adică adevăratul tău sine. Tu eşti acea 
forță. Tu esti viața, adică adevărul, iar începând din acest 
moment viața ta devine un Paradis. Visul tău devine o 
capodoperă artistică a iubirii. Astfel ajungi să dobándesti 
cea de-a treia măiestrie a toltecilor: măiestria iubirii, pe 
care noi o numim de asemenea şi măiestria intenției, sau 
a credinţei. Eu prefer să o numesc măiestria credinței, 
întrucât este o artă în care trebuie să ai incredere în tine, 
adică să realizezi puterea de care dispui, puterea intenţiei, 
a vieţii, a credinţei sau a iubirii. În mod evident, este vorba 
de una şi aceeaşi putere: puterea totală. 

Atunci când iti controlezi în totalitate credinţa, tu îți 
trăieşti automat viaţa în iubire, căci aceasta este esenţa ta. 
De aceea, viaţa ta devine minunată. Îţi accepti în totalitate 
corpul, emoțiile, viața, povestea. Te respecţi pe tine însuţi, 
dar şi pe ceilalţi artişti, pe fraţii şi surorile tale. De fapt, 
respecţi întreaga creaţie. Te iubeşti necondiţionat si nu te 
temi să iti exprimi iubirea, spunându-le celorlalţi: „Te 
iubesc.“ Atunci când iti controlezi în totalitate credinţa si 
când iti trăieşti viaţa în iubire, iubirea ta se reflectă asupra 
tuturor eroilor secundari din povestea ta, iar tu ii iubeşti 
pe toti necondiţionat, la fel de mult cum te iubeşti pe tine. 

În acest fel, relația ta cu restul umanității se schimbă, 
iar tu devii complet impersonal. Nu mai ai nevoie de motive 
pentru a iubi pe cineva. Nici măcar nu mai optezi pentru 
a iubi, întrucât iubirea este însăşi natura ta. Ea emană din 
tine la fel cum lumina emană din soare. Întreaga ta natură 
emană din tine, aşa cum este, fără aşteptări. Pe de altă 
parte, iubirea ta nu are nimic de-a face cu cuvintele din 
mintea ta. Ea nu reprezintă o poveste, ci o experiență pe 
care noi o numim comuniune, cuvânt care înseamnă să 
ai aceeaşi frecvenţă sau vibraţie cu iubirea. Aceasta era 
esența ta înainte de a învăţa să vorbeşti. Tu ai evoluat de 
la iadul visului primei atentii la un vis mai bun, visul celei 
de-a doua atenţii, iar apoi la visul celei de-a treia atentii, 
când ţi-ai dat seama că tot ceea ce vezi este în ultimă 
instanţă alcătuit din lumină. 

Mii de ani la rând, oamenii au ştiut că în interiorul 
oricărei ființe umane există trei lumi. Marea majoritate a 
mitologiilor vorbesc de aceste trei lumi, cărora le dau nume 
diferite şi pe care le descriu prin simboluri diferite. În 
tradiția toltecă a artistului, aceste lumi sunt cunoscute sub 
numele de: visul primei atentii, visul celei de-a doua atentii 
şi visul celei de-a treia atentii. În Grecia sau în Egiptul antic, 
ele erau numite: lumea subterană, lumea fizică şi lumea 
superioară. În tradiția creştină, ele sunt cunoscute sub 
numele de: iad, purgatoriu şi rai. 

La ora actuală, conceptul de lume este înțeles într-o 
manieră foarte diferită de cea in care era înțeles el în 

antichitate. Anticii nu echivalau lumea cu această planetă, 
ci cu tot ceea ce poate fi perceput, cu cunoaşterea noastră. 
Aşa s-a născut proverbul care spune că orice minte 
reprezintă o lume în sine. Într-adevăr, orice om îşi creează 
o lume în mintea sa, după care trăieşte in ea. Marea 
majoritate a oamenilor trăiesc în visul primei atenţii sau 
în lumea subterană. Există şi destui oameni care trăiesc în 
visul celei de-a doua atenţii sau în lumea luptătorilor. 
Datorită visului acestora, umanitatea se îndreaptă astăzi 
în direcția cea bună şi continuă să evolueze. 

De regulă, noi credem că lumea superioară se referă 
exclusiv la lucruri bune, iar cea subterană exclusiv la lucruri 
rele. Lucrurile nu stau însă chiar aşa. Toate cele trei lumi 
există în interiorul fiecărui om. Noi ducem cu noi lumea 
subterană, la fel cum ducem cu noi şi lumea superioară. 
În lumea subterană există o întreagă infinitate, la fel ca in 
cea superioară. Punctul de intersecţie al celor două lumi 
este lumea in care trăim noi. Din acest spațiu, noi avem 
opțiunea de a ne îndrepta într-o direcţie sau alta, in sus 
sau în jos. 

În cadrul visului maestrilor, noi suntem conştienţi că 
fiecare opţiune pe care o facem confirmă puterea pe care 
o detinem. Noi ne controlăm întregul vis prin opțiunile pe 
care le facem. Fiecare alegere va avea anumite consecinţe, 
iar un maestru visător este conştient de acestea. O alegere 
poate deschide foarte multe uşi, dar le poate inclusiv 
închide. Chiar şi refuzul de a face o alegere reprezintă tot 

o alegere. Prin opţiunile noastre, noi putem atinge 
măiestria în arta viselor şi ne putem crea o viață minunată. 

Orice om poate fi un mare artist visător, dar măiestria 
apare numai atunci când obținem controlul desăvârşit 
asupra visului nostru, respectiv atunci când ne recuperăm 
acest control asupra atenţiei noastre. Prin controlul 
atenţiei, noi controlăm practic intenţia, adică opțiunile 
noastre. În acest fel, visul vieții noastre poate evolua exact 
în direcţia dorită de noi. 

În cadrul visului obişnuit al oamenilor, cel care 
controlează atenţia este sistemul convingerilor. Puterea 
personală sau voința oamenilor este slabă; de aceea, orice 
alt om le poate capta atenția si le poate inocula o opinie 
personală în minte. Voința sau intenţia este forţa care poate 
pune în mişcare tot ceea ce există sau care poate schimba 
direcţia în care se îndreaptă orice lucru. Ea poate capta şi 
schimba inclusiv direcția atenţiei. Cine are suficientă putere 
pentru a-şi folosi voința poate obţine controlul asupra 
atenţiei. În final, el poate obține controlul asupra convin- 
gerilor sale şi poate pune capăt războiului pentru controlul 
visului său. 

În cadrul visului celei de-a treia atenţii, noi nu ne mai 
focalizăm atenția asupra vieții, ci suntem viața, forţa sau 
intenţia (care controlează atenţia). Visul celei de-a treia 
atentii este visul intenţiei pure. Noi devenim conştienţi că 
suntem una cu viața, nu doar la nivel conceptual, ci inclusiv 
la nivelul acţiunii şi al conştiinţei. Acum putem vedea prin 

ochii adevărului, iar această perspectivă este fundamental 
diferită. 

Prima dată când învăţăm să visăm, sistemul convin- 
gerilor noastre creează milioane de mici bariere în calea 
adevărului. Atunci când structura sistemului de convingeri 
nu mai există, aceste bariere dispar, iar noi nu mai 
percepem un singur punct de vedere. Putem sesiza 
simultan nenumărate puncte de vedere, Ne putem percepe 
pe noi înşine nu doar din perspectiva unui om, ci şi din 
perspectiva unei forte, sau ca manifestare a acesteia. Noi 
ştim că suntem lumină (sau o imagine în lumină) şi ne 
folosim atenţia pentru a ne contempla visul din perspectiva 
luminii. Nu mai percepem ceea ce se află in exteriorul 
nostru ca fiind separat de noi. Ne simţim una cu totul. 
Suntem una cu singura ființă vie care există, lucru pe care 
nu numai că il simțim, daril şi știm. Aşa cum spuneam 
mai devreme, înțelegem cine suntem, fără a explica acest 
lucru prin cuvinte. Acum nu mai avem nevoie de simboluri. 
Cine se foloseşte de simboluri pentru a înţelege cine este 
se poate rătăci printre acestea. 

Chiar dacă ne mai identificăm încă cu simbolul de 
om (rostit în limba noastră maternă), in Spania noi nu 
suntem un om, nici in China şi nici in Germania. Cuvântul 
om este doar un simbol. Care este semnificația acestuia? 
Am putea scrie o întreagă carte pentru a o descrie, folosind 
mii de alte simboluri, şi tot nu am ajunge să o explicăm pe 
deplin. lar acesta nu este decât unul dintre simboluri! 

Folosirea simbolurilor pentru a explica cine suntem este 
o prostie. Ceea ce credem că suntem nu va reprezenta 
niciodată adevărul, pentru că simbolurile nu au nimic de-a 
face cu adevărul. 

Dacă îi spui unei pisici: „Hei, eşti un cáine!", acesteia 
nu-i va păsa deloc. Pisica nu iti va răspunde. În schimb, 
dacă îi spui unui om: „Câine ce esti!", acesta iti va răspunde 
cu siguranţă. Unii oameni s-ar putea simţi ofensati, în timp 
ce alţii s-ar distra. Unora li s-ar părea tragic, iar altora 
comic, pentru că noi percepem lumea din puncte de 
vedere diferite. Animalele nu simt nevoia să cunoască 
simbolul sub care sunt etichetate. Lor nu le pasă de aceste 
simboluri, ci sunt pur şi simplu. Animalele nu au nevoie 
de simboluri pentru a-şi justifica existența. 

Dacă cineva ne întreabă cine suntem, noi îi putem 
răspunde: „Sunt o ființă umană, un om. Sunt alcătuit din 
energie, sau din materie. Sunt tată. Sunt doctor.“ Noi ne 
folosim de cuvinte pentru a ne identifica, pentru a justifica 
cine suntem, pentru a ne înțelege mai bine. În realitate, 
aceste simboluri nu înseamnă însă nimic. Adevărul este 
că noi nu ştim cine suntem. Singurul lucru pe care îl ştim 
cu siguranță este că existăm, că suntem vii şi că ceilalți ne 
pot atinge. Noi visăm şi suntem conştienţi de acest fapt. 
În afară de acest lucru nimic nu contează, căci tot restul 
reprezintă o simplă poveste. Simbolurile nu ne vor putea 
spune vreodată cine suntem sau de unde am venit. De 
altfel, nu contează de unde am venit, întrucât oricum ne 

vom întoarce acolo. Unul din eroii mei favoriti dintot- 
deauna din desenele animate este Popeye Marinarul, care 
se defineşte astfel: „Eu sunt cine sunt, si nu sunt altcineva." 
Asta înseamnă înțelepciunea, acceptarea totală, adică 
respectul absolut față de ceea ce suntem, pornind de la 
premisa că noi suntem adevărul. Poate că ceea ce spun 
eu nu este adevărat, dar eu sunt adevărul, şi la fel ești şi tu. 
Noi suntem vii, existăm, dar cine suntem noi? Nimeni 
nu ştie. Tot ce ştim noi este ceea ce credem că suntem, 
ceea ce am învățat că suntem, ceea ce ni s-a spus că 
suntem, ceea ce pretindem că suntem, felul în care am 
dori să fim percepuți de ceilalţi oameni. Toate acestea ni 
se pot părea adevărate, dar nu sunt. Tot ce afirmăm noi în 
legătură cu noi înşine sunt simple cuvinte, iar acestea sunt 
intotdeauna distorsionate de convingerile noastre. 
Atunci când ajungem să ne percepem dincolo de 
cunoaşterea acumulată, singurul lucru pe care îl simţim 
este: eu sunt. Eu sunt cel ce sunt. Noi suntem cei care 
suntem, iar la baza acestei percepții stă acceptarea totală 
de sine. Numai cei care se acceptă in totalitate aşa cum 
sunt se pot bucura pe deplin de viaţa lor, fără să se judece 
singuri, fără să se critice, fără vinovăţie, ruşine şi remuşcări. 
Atunci când renuntám la simboluri, singurul lucru 
care rămâne este adevărul gol-golut, nimic altceva. Noi 
nu mai simțim nevoia să știm cine suntem, iar această 
revelaţie este copleşitoare! Nu mai simţim nevoia să 

pretindem că suntem altcineva decât suntem. Putem fi 
complet autentici. De aceea, putem transmite un mesaj, 
iar acest mesaj este adevăratul nostru eu. Mesajul este 
prezența noastră, aceeaşi prezenţă pe care o simţim atunci 
când ni se naşte primul nostru copil şi când îl luăm în 
braţe. În astfel de momente, putem simţi prezenţa 
Divinităţii în braţele noastre dincolo de cuvinte, adică fără 
niciun fel de înțelegere. 

Toti nou-náscutii au aceeaşi prezenţă. Ei sunt una cu 
„Dumnezeu, cu infinitatea. Sunt întrupări angelice, iar noi 
suntem programati să reac(ionám în prezența lor. Chiar 
dacă nu spun niciun cuvânt, prezenţa copiilor spune totul. 
Ea este suficientă pentru a trezi în noi nevoia de a-i proteja, 
de a le dărui. Dacă sunt propriii noştri copii, acest instinct 
este încă si mai puternic, iar prezența pe care o simțim 
este de-a dreptul incredibilă. Ea trezeşte în noi sentimentul 
generozitátii, iar noi începem să îi dăruim orice copilului 
fără a-i cere nimic în schimb, cel puțin până când mai 
creşte, iar această prezenţă divină pare să se estompeze. 

Atunci când ne-am născut, prezența noastră a fost 
suficientă pentru a trezi instinctul celor din jur de a ne 
oferi atenţia lor, de a ne proteja şi de a ne împlini toate 
nevoile. Această prezenţă nu a dispărut complet din ființa 
noastră, dar a fost reprimată foarte multă vreme. Noi încă 
mai dispunem de ea. Pentru a o simţi din nou, tot ce trebuie 
să facem este să devenim pe deplin conştienţi, să ne 
percepem creaţia dintr-o perspectivă complet diferită, în 

care totul devine foarte simplu. Atunci când nu suntem 
conştienţi, totul pare ilogic, noi suntem copleșiți de teamă 
şi devenim posedati de mitote. 

Al cincilea legământ reprezintă un element important 
în procesul de redescoperire de sine, întrucât se foloseşte 
de puterea îndoielii pentru a rupe toate vrăjile care ne-au 
hipnotizat până acum. Intenţia de a ne folosi magia pentru 
a redescoperi prezența pierdută cu foarte mult timp în 
urmă este foarte puternică. Atunci când atenţia noastră 
nu mai este focalizată în totalitate asupra poveştii pe care 
ne-o spunem, noi putem vedea adevărul; putem simți ce 
este real. Atunci când nu mai suntem posedati de 
simboluri, noi ne regăsim automat prezenţa pe care am 
avut-o atunci când ne-am născut, iar oamenii din jur 
reacționează emoţional la această prezenţă. Le putem oferi 
astfel singurul lucru de care dispunem cu adevărat, 
prezența noastră, iar impactul acesteia va fi uluitor. Acest 
lucru nu se poate întâmpla însă decât dacă suntem absolut 
autentici. 

Imaginează-ţi cum ar fi să redevii aşa cum erai in 
primele luni de viață, înainte de a înțelege semnificaţia 
simbolurilor şi înainte ca mintea ta să devină posedată de 
cunoaştere. Atunci când iti vei redobândi prezenţa, tu vei 
deveni la fel ca o floare, la fel ca vântul, ca oceanul, ca 
soarele sau ca lumina. Vei fi tu, pur şi simplu. Nu vei mai 
simţi nevoia să te justifici în vreun fel. De altfel, nici nu 
există ceva de justificat sau de crezut. Tu te afli aici pentru 

a exista, fără niciun alt motiv. Singura ta menire este să te 
bucuri de viață şi să fii fericit. Singurul lucru pe care trebuie 
să îl faci in acest scop este să fii tu însuți, să fii autentic, să 
fii o prezență absolută, să fii una cu fericirea, cu iubirea, 
cu bucuria. Asta înseamnă înțelepciunea: să fii tu însuți. 

Oamenii care nu au atins încă înțelepciunea continuă 
să caute perfecțiunea. Ei continuă să îl caute pe Dumnezeu 
şi să caute Paradisul, fără să-şi dea seama că acestea se 
află deja în interiorul lor, chiar în momentul de față. Totul 
se află în interiorul lor. Tu nu trebuie să cauti raiul, întrucât 
acesta se află deja în interiorul tău. Nu trebuie să cauti 
fericirea, întrucât aceasta este esența ta. Nu trebuie să cauţi 
adevărul, pentru cá esti una cu el. Nu trebuie să cauti 
perfecțiunea, întrucât aceasta reprezintă o iluzie. Nu 
trebuie să te cauti pe tine însuți, întrucât nu te-ai despărţit 
niciodată de tine. Nu trebuie să îl cauti pe Dumnezeu, 
căci între tine şi El nu există nicio diferență. Dumnezeu te 
însoţeşte întotdeauna. Dacă nu îl vezi pretutindeni, acest 
lucru se datorează faptului că atenţia ta este focalizată 
asupra tuturor zeilor în care ai ajuns să crezi. 

Prezența infinitului există pretutindeni, dar dacă te 
afli în întuneric, tu nu poti vedea ce se află in fata ta. 
Singurul lucru pe care îl poti vedea este cunoaşterea ta. 
Tu îţi creezi povestea ținând cont de acest vis, iar atunci 
când cunoaşterea nu iti poate explica ce se întâmplă in 
viața ta, te simți ameninţat. Tu nu ştii decât ceea ce doreşti 
să ştii, iar tot ceea ce iti pune în pericol cunoaşterea te 

face să te simţi nesigur. Va veni insă un moment în care 
vei înţelege că această cunoaştere nu este altceva decât 
descrierea unui vis. 

Esenţa ta este incognoscibilă. Tu te afli aici doar 
pentru a exista in acest moment, în acest vis. Fiinţa nu 
are nimic de-a face cu cunoaşterea sau cu înţelegerea. 
Pentru a o simţi, nu trebuie să înţelegi sau să înveţi ceva, 
ci dimpotrivă, să te dezveti, până când vei ajunge la 
concluzia că nu mai ştii nimic. Tu nu poți cunoaște decât 
ceea ce crezi, ceea ce ai învățat, dar mai devreme sau mai 
târziu ifi dai seama că aceste lucruri nu sunt adevărate. 
După o viaţă întreagă de căutări, Socrate, unul din cei 
mai mari filozofi ai tuturor timpurilor, a ajuns la concluzia: 
„Cât despre mine, tot ce ştiu sigur este că nu ştiu nimic. 

CUM POȚI DEVENI UN CLARVĂZĂTOR 
O nouă perspectivă 


A cum 2.000 de ani, un mare maestru a spus: „Veţi 
cunoaşte adevărul, şi adevărul vá va elibera.” 
Ei bine, acum ai aflat că singurul adevăr este ceea ce esti. 
Pasul următor constă în a vedea acest adevăr, in a vedea 
cine eşti. Numai atunci te vei simţi eliberat. Eliberat de ce? 
De toate distorsiunile cunoaşterii tale, de toate dramele 
emoționale care reprezintă consecința vieţii trăite în 
minciună. Atunci când adevărul te va elibera, existenţa ta 
nu va mai fi guvernată de simboluri. Nu vei mai fi interesat 
atunci de bine şi de rău, de corectitudine şi incorectitudine, 
de tinereţe şi bătrâneţe, de frumuseţe si urátenie. La urma 
urmelor, acestea nu sunt altceva decât simboluri. 

Tu nu vei stii cá esti complet eliberat decàt atunci 
când nu vei mai simţi nevoia să fii altcineva decât eşti. 
Această stare de libertate este extrem de profundă şi este 
darul suprem pe care ţi-l poti oferi: libertatea de a fi tu 
însuți. 

Imagineazá-(i cum ar fi să trăieşti fără teamă, fără 
judecăți critice, fără vinovăţie, fără acuzaţii şi fără ruşine. 
Imagineazá-ti cum ar fi să iti trăieşti viața fără a încerca 
tot timpul să le faci pe plac celor din jurul tău, fără să tii 
cont nici mácar de propriul táu punct de vedere, de propria 
ta Carte a Legii. Imagineazá-ti cât de diferită ar fi lumea ta 
dacá ai trái intr-o stare permanentá de recunostintá, de 
iubire, de loialitate si de dreptate. Imagineazá-(i cát de 
profundá ar fi fuziunea cu trupul táu dacá iai fi complet 
loial, complet recunoscător, si dacă l-ai trata in mod drept. 
Imaginează-ţi cum ar fi să fii tu însuţi, fără a încerca să 
mai convingi vreodată pe cineva de ceva. Imaginează-ţi 
cum ar fi să te simţi tot timpul fericit şi să trăieşti într-un 
Paradis terestru, căci acest Paradis esti chiar tu. Imagi- 
neazá-(i cum ar fi să trăieşti în această stare de libertate. 
Da, adevărul te va elibera, dar mai întâi de toate trebuie să 
vezi adevărul. 

Contemplá-ti cu luciditate povestea vieţii, pentru a 
vedea dacă ea reprezintă sau nu adevărul. Fii martorul a 
ceea ce este, fără judecăţi critice, pornind de la premisa 
că tot ceea ce creezi este deja perfect. Contemplá-ti mediul, 
cadrul visului tău, lumea care te înconjoară. Contemplă-ţi 

convingerile şi felul în care se reflectă ele în povestea vieții 
tale. Contemplă mecanismul prin care atenţia ta generează 
un întreg vis. Atunci când spun: „Contemplă”, eu nu vreau 
să spun să te gândeşti la toate aceste lucruri, ci să le vezi, 
iar vederea nu are nimic de-a face cu gândirea. Este 
povestea ta adevărată? 

Dacă nu este, cel puţin ştii că nu mai trebuie să o 
crezi. În loc să crezi în ea, mai bine învaţă să o vezi. Tu 
distorsionezi tot ceea ce crezi în funcție de convingerile 
tale, de cunoaşterea ta. Dacă vei renunţa la cunoaștere si 
dacă vei transcende simbolurile, la un moment dat vei 
deveni un clarvázátor. Un clarvázátor este un visător care 
îşi controlează perfect visul si care a învățat să vadă. Tu 
eşti deopotrivă un artist, un visător, un mesager şi un 
clarvázátor. Personal, prefer numele de artist, întrucât 
pornesc de la premisa că întreaga ta creaţie este o 
capodoperă artistică. 

Aceasta este şansa ta de a-ţi vedea propria creaţie, 
de a vedea ce este, adică adevărul. Mai întâi de toate, tu 
trebuie să renunti însă la tot ce nu este adevărat, la toate 
superstitiile şi la toate minciunile. Dacă vei fi dispus să 
accepti adevărul, va trebui să admiţi că povestea ta este in 
întregime falsă. La nivel intelectual, tu ştii deja că această 
poveste nu este adevărată. Tot ce iti mai trebuie este curajul 
de-a renunţa la ea, la trecutul tău, pornind de la premisa 
că tu nu eşti una cu această poveste. Atunci când nu vei 

mai crede în toate minciunile pe care ţi le repeti de atâta 
timp, vei descoperi că oricât de dureros ar fi, adevărul 
este de un milion de ori mai bun decât credinţa în minciuni. 

În orice roman, în orice film şi în orice dramă reală, 
punctul culminant este momentul adevărului. Înaintea 
acestui moment apoteotic, drama nu face decât să se 
acumuleze continuu. Tensiunea continuă să crească, până 
când adevărul revelat mătură toate minciunile din calea 
lui. În momentele de criză, minciunile nu pot supravieţui 
prezenței adevărului şi dispar. Odată cu ele, dispar şi 
tensiunile. Pacea este reinstaurată, iar noi ne simțim usurafi 
că drama s-a terminat. 

Desigur, atunci când adevărul apare în propria ta 
poveste de viață, minciunile în care crezi se simt amenin- 
tate. Teama pune stăpânire pe tine si tu strigi: „Ajutor! 
Întreaga structură a vieţii mele, toate lucrurile în care am 
crezut până acum, se destramă! Cum mă voi descurca 
fără toate minciunile mele? Dacă nu voi mai crede în nimic, 
dacă nu voi mai avea nimic de criticat şi de bârfit, nu voi mai 
avea nimic de spus!“ Exact! Despre asta vorbeam şi eu. 

Multi oameni mă întreabă: „Dacă nu voi mai crede 
în aceste simboluri şi dacă nu îmi voi mai investi credința 
în ele, cum voi mai putea comunica cu ceilalți oameni? 
Cum voi putea supraviețui fără fundamentul cunoaşterii 
mele?“ Puterea îndoielii funcţionează în mintea lor, 
devenind din ce în ce mai mare. 

Dacá iti vei reaminti de cel care ai fost inainte de a 
învăţa să vorbeşti, când erai la fel ca celelalte animale, vei 
constata că la acea vreme puteai comunica fără cuvinte, 
fără a-ţi folosi intelectul. Aminteste-ti de cel care ai fost cu 
mult timp în urmă, înainte de a învăța să vorbeşti, când 
erai tu însuți, cel autentic, şi experimentează astfel adevărul, 
Pătrunde direct în inima ta şi caută acolo adevărul care 
transcende cuvintele, sinele tău real. Dacă l-ai găsit, adu-l 
la suprafaţa ființei tale, cu toată puterea. 

Punctul culminant al călătoriei către esenţa ta este 
acela în care te percepi în totalitate prin ochii adevărului. 
Atunci când îţi vei putea vedea sinele autentic, te asigur 
că iti va plăcea ceea ce vei vedea. Vei sesiza atunci măreţia 
prezenţei tale, frumuseţea ei minunată, perfecțiunea ta, 
iar această imagine îți va spulbera complet orice îndoială 
pe care ceilalți au sădit:o în mintea ta. Vei vedea atunci cá 
eşti o ființă de lumină, că eşti una cu viața. Dacă îţi vei 
accepta propria divinitate, vei deveni o reflectare mai bună 
a vieții. 

Tu te afli aici pentru a te bucura de viaţă, nu pentru a 
suferi din cauza dramei provocate de importanţa personală 
pe care ţi-o dai. Această dramă nu are nimic de-a face cu 
tine, cel real, cu prezența ta. Tu te afli aici pentru a fi un 
visátor, un artist, un clarvázátor, dar nu poti deveni un 
clarvázátor atât timp cât nu iti priveşti decât propria 
poveste, propriile răni, propria victimizare. Dacă încă te 

mai focalizezi asupra rănilor pe care ti le-a provocat mama 
acum 30 de ani, ori partenerul tău de viață, sau orice alt 
erou secundar din povestea ta, înseamnă că nu priveşti 
adevărul în față. Atât timp cât îţi vei focaliza atenţia asupra 
acestor drame existenţiale, dialogul cu tine va fi similar cu 
a vorbi cu un perete. Îți sună cunoscut? 

Înainte de a deveni un clarvăzător, tu eşti foarte 
departe de adevărata simplitate a vieţii şi crezi că ştii totul. 
Ai nenumărate opinii ferme, pe care încerci să le impui 
tuturor. Din perspectiva clarvăzătorului, realitatea se 
schimbă. Un clarvăzător vede cu uşurinţă ce pretind cá 
sunt oamenii, ce manifestă ei si cine cred ei cá sunt. El stie 
că aceste roluri nu au nimic de-a face cu adevărul. Ce 
pretind oamenii că sunt? Tu nu ai de unde să ştii, întrucât 
nu poti citi în mintea eroilor secundari din povestea ta. 
De-abia dacă poti afla cine pretinzi cá esti tu. Dincolo de 
aceste roluri se ascund insá oameni reali, pe care este 
imposibil să nu îi iubeşti. Ca si tine, ei provin din infinitate. 
Omul real nu are nimic de-a face cu simbolurile pe care i 
le susură la ureche vocea cunoașterii sale. El nu are nimic 
de-a face cu povestea vieții sale. 

Atunci când devii un clarvázátor, ceea ce poti vedea 
este realitatea de dincolo de poveste. Îi înţelegi pe oameni 
chiar dacă ei înşişi nu se înțeleg pe sine. Desigur, ei nu te 
înțeleg, şi nici nu au cum, căci nu dispun încă de nivelul 
tău de conştiinţă. De aceea, ei nu ştiu de ce acționează 

aşa cum o fac. Nu au nicio idee; doar supraviețuiesc. 
Nimeni nu îi obligă să îi creadă pe cei din jurul lor, dar ei 
îi cred totuşi. În schimb, nu au niciun pic de incredere în 
ei înşişi. Nu au nicio idee cât de măreţi sunt de fapt. 
Singurul lucru pe care îl văd ei este cunoaşterea lor, care 
îi înconjoară de pretutindeni, ca o perdea de fum. 
Imagineazá-ti cum ar fi să fii singurul om treaz într-o 
cameră intesatá de oameni beti criţă. Ce ai putea discuta 
cu aceşti oameni? Cum i-ai putea crede? Orice ţi-ar spune 
ei, tu ştii din start că acesta nu este adevărul, întrucât 
cândva te-ai îmbătat şi tu, iar atunci nu spuneai niciodată 
adevărul. 

Luciditatea îți permite să iţi dai seama cu uşurinţă 
cum s-au pregătit minţile lor să devină ceea ce au ajuns să 
fie. Pe de altă parte, simplul fapt că eşti mai lucid ca ei nu 
înseamnă automat că eşti şi mai bun. Luciditatea nu te 
face cu nimic superior altora, nici mai inteligent. Ea nu 
are nimic de-a face cu inteligenţa. Știind perfect acest lucru, 
tu ifi păstrezi smerenia. Pur şi simplu, nu-ţi pasă. Există 
însă două modalităţi de a „nu-ţi păsa”. Una le aparţine 
victimelor din cadrul visului primei atentii, dar aceasta 
reprezintă o minciună, întrucât tuturor victimelor le pasă. 
Ele se simt foarte rănite. Rănile lor emoționale sunt pline 
de otravă, iar replica: „Nu-mi pasă” nu reprezintă altceva 
în cazul lor decât un mecanism de autoapărare. Sigur că 
le pasă, şi sigur că tu nu le vei crede niciodată atunci când 
iti vor spune cá nu le pasă. 

Dacă vei deveni un clarvăzător, oamenii ţi se vor părea 
extrem de previzibili. Îți vei da seama cu uşurinţă cá toti 
oamenii din visul victimei sunt posedati de eroul principal 
din povestea lor. Acesta reprezintă singurul lor punct de 
vedere. Modul în care privesc ei viața este foarte îngust, 
deoarece convingerile lor acţionează ca o oglindă care nu 
le arată decât lucrurile în care cred şi care nu sunt 
adevărate. Aceşti oameni proiectează asupra ta lucrurile 
în care cred, dar tu nu mai interpretezi la modul personal 
aceste proiecţii, întrucât ştii din start că ele nu sunt 
adevărate. Îţi dai imediat seama că proiecţiile lor asupra 
ta reflectă de fapt ceea ce cred despre ei înşişi, şi ştii acest 
lucru pentru că a existat o vreme când şi tu făceai la fel. 

Dacă vei deveni un clarvăzător, vei vedea tot ce îşi 
fac singuri ceilalți artişti, dar perspectiva ta va fi complet 
impersonală. Procesul de dezvátare te-a condus într-o zonă 
în care din povestea ta au dispărut judecătorul şi victima. 
Tu ştii în continuare că povestea ta este creată de tine, dar 
o priveşti de parcă i s-ar întâmpla altcuiva. Priveşti în mod 
similar toate poveştile oamenilor, toate simbolurile lor, fără 
ca acestea să te mai afecteze în vreun fel. Nimic nu te mai 
poate ofensa, căci ai devenit complet imun. Le vezi fețele 
celorlalți, îi iubeşti, dar eşti conştient că ceea ce trăiesc ei 
nu aparţine visului tău, ci viselor personale pe care şi le 
creează singuri. Eşti detaşat, dar le respecţi oamenilor 
visele, căci acestea reprezintă creaţia lor. 

Cuvântul respect este extrem de frumos şi reprezintă 
unul dintre cele mai importante simboluri pe care le putem 
înțelege. Imaginează-ţi cá nu ai mai auzit niciodată până 
acum acest cuvânt, că l-am inventat împreună şi cá ne 
propunem să îi stabilim semnificaţia. La fel ca în cazul 
oricărui alt simbol, noi trebuie să vedem dacă ne vom putea 
folosi sau nu de acesta. La fel ca numeroase alte simboluri, 
respectul începe întotdeauna cu noi înşine, după care 
trebuie proiectat asupra celor din jur şi asupra întregii 
creaţii. Dacă nu ne respectăm pe noi înşine, cum i-am 
putea respecta pe alţii? 

Atunci când te respecţi pe tine însuţi, tu te accepli 
exact aşa cum esti. La fel, atunci când îi respecţi pe alţii, 
tu îi accepti exact aşa cum sunt. Atunci când respecţi tot 
ce există în natură — animalele, oceanele, atmosfera, 
Pământul - tu accepti întreaga creaţie exact aşa cum este. 
Atunci când ajungem în această lume, totul a fost deja 
creat. Lumea exterioară nu mai depinde de noi. Ea este 
deja creată, aşa că merită să o respectăm. Am putea-o 
oare face mai bună? Poate, dar imi vine greu să cred. 
Respectul se-referá la acceptarea deplină a tuturor 
lucrurilor care există, exact aşa cum sunt, nu așa cum ne-am 
dori noi să fie. Aceasta este una din semnificaţiile cele 
mai importante ale cuvântului respect. 

Atunci când te accepti pe tine exact aşa cum esti, tu 
nu mai emiti judecăţi critice impotriva ta. Atunci când 

accepti tot ceea ce există exact aşa cum este, nu mai emiți 
judecăţi critice nici la adresa celorlalţi. În acest moment, 
se întâmplă ceva incredibil: îți găseşti pacea interioară. 
Nu te mai simţi în conflict cu tine însuţi sau cu ceilalți. 
Toate conflictele care există în lumea oamenilor se 
datorează lipsei de respect. Toate războaiele se datorează 
incapacității noastre de a le respecta celorlalți artiști modul 
de viață. În loc să le respectám drepturile, noi încercăm să 
le impunem propriile noastre convingeri. De aceea, în loc 
de pace, avem parte de război. 

Respectul este ca un hotar. El merge mână în mână 
cu drepturile noastre. Orice ființă care există în Univers 
are propriile sale drepturi. Noi trăim într-o lume pe care o 
împărtăşim cu milioane de alte ființe, iar respectul este 
singura cale prin care putem trăi cu toții în armonie, pace 
şi iubire. 

În cadrul visului celei de-a doua atenții, noi începem 
să ne creăm Paradisul personal, iar atunci când intrăm în 
visul celei de-a treia atentii, viața noastră chiar devine acest 
Paradis. Paradisul este o împărăție în care noi suntem cei 
care domnim. Eu trăiesc în propriul meu regat, iar acesta 
este un Paradis, dar nu a fost întotdeauna asa. El nu a 
devenit un Paradis decât în momentul în care am renunțat 
să mai judec pe cineva (începând cu mine însumi) şi în 
care am învăţat să respect regatul celor din jurul meu. Al 
cincilea legământ se referă de asemenea la respect, întrucât 

noi nu îi putem respecta pe ceilalți artişti decât atunci când 
le ascultăm povestea. În loc să încercăm să îi ajutăm să ŞI-O 
scrie aşa cum am dori, noi le permitem să şi-o scrie aşa 
cum doresc ei. 

Eu nu voi scrie niciodată despre povestea ta, la fel 
cum nu voi permite niciodată ca altcineva să imi scrie 
propria poveste. Eu iti respect mintea, visul, creația. 
Respect tot ceea ce crezi. Te respect prin faptul cá nu ifi 
spun cum să iti trăieşti viața, cum să te imbraci, cum să 
mergi, cum să vorbeşti şi cum să faci orice altceva în regatul 
tău. Dacă aş încerca să te controlez în vreun fel, ar însemna 
că nu vă respect pe tine şi regatul tău, iar între regatele 
noastre s-ar declanşa războiul. Prin însăşi intenţia de a te 
controla, eu mi-aş pierde propria libertate. Libertatea mea 
constă inclusiv in a te lăsa pe tine să fii cel care esti, asa 
cum doreşti, fără a interfera în vreun fel. Nu este menirea 
mea să iti schimb tie realitatea virtuală in care trăieşti. 
Singura mea menire constă in a mă transforma pe mine 
însumi, 

Tu eşti regele sau regina propriului tău regat. Acesta 
reprezintá.creafia ta, locul in care trăieşti, şi iți aparţine 
întru totul. Tu visezi la regatul tău şi acesta iţi poate asigura 
fericirea absolută. Cum? Simplu. Mai întâi de toate, trebuie 
să înveţi să iti respecţi propriul regat. În caz contrar. el se 
va transforma în scurt timp într-un iad. În al doilea rând, 
trebuie să nu le mai ingádui celor din jur să iti trateze fără 

respect acest regat. Exclude-i din regatul tău pe cei care îl 
tratează fără respect. La urma urmelor, este regatul tău, 
viața ta. Tu ai tot dreptul din lume să îți trăieşti viața aşa 
cum doreşti, în felul tău, şi te asigur că nu există vreo 
manieră greşită de a-ţi trăi viața. Orice aşa-zisă manieră 
greşită de a trăi reprezintă o simplă judecată pe care ţi-o 
creezi singur. 

Atunci când vei obţine victoria în războiul tău 
personal, tu nu vei mai judeca pe nimeni, iar judecăţile 
celorlalți oameni nu te vor mai afecta. Desigur, vei continua 
să faci greşeli, la fel ca toti oamenii, dar justiția din mintea 
ta va fi perfectă. Nu vei plăti pentru aceste greşeli decât o 
singură dată. Chiar şi această pedeapsă va fi uşoară, căci 
tu eşti cel care ţi-o dai, iar acum te iubeşti necondiţionat 
pe tine însuți. 

Poate că aceste cuvinte vor trezi o reacţie la nivelul 
vocii care trăieşte în mintea ta. Poate că această voce va 
începe să viseze la o schimbare, la renunțarea la tiranie, la 
judecată şi la pedeapsă. Poate că ziua ultimei judecăţi este 
foarte aproape de tine. De fapt, acest lucru depinde numai 
de tine. Dacă iti poti convinge tiranul interior să nu te mai 
judece, în scurt timp totul se va schimba în viața ta. 

Imagineazá-ti că în loc să îţi fie adversar, tiranul s-ar 
transforma în aliatul tău, şi că în loc să creeze tot timpul 
drame în viața ta, te-ar ajuta să ifi regásesti pacea interioară. 
Atunci când tiranul interior se transformă într-un aliat, el 
nu se mai întoarce niciodată împotriva ta şi nu mai 

încearcă să te saboteze niciodată. Dimpotrivă, te ajută să 
îţi creezi viața pe care ţi-o doreşti. În acest caz, mintea 
devine un instrument atotputernic al spiritului şi principalul 
său aliat. Rezultatul este un vis complet diferit: visul 
Paradisului personal. 

În cadrul visului Paradisului, tu te abandonezi în 
totalitate în fata vieții, ştiind că totul este perfect aşa cum 
este. Dat fiind că accepţi tot ceea ce există, tu nu îți mai 
faci niciun fel de griji. Viaţa ta devine palpitantă, intrucát 
teama dispare complet. Tu ştii că faci exact ce trebuie să 
faci şi că tot ce s-a întâmplat în trecut a fost menit să se 
întâmple. Chiar şi cele mai cumplite greşeli din trecutul 
tău au fost menite să se întâmple, conducându-te la o mai 
mare luciditate. Chiar şi cele mai cumplite evenimente care 
continuă să (i se întâmple sunt menite să se întâmple, 
conducându-te către o şi mai mare maturizare spirituală. 

De fapt, care este cel mai cumplit lucru care ni se 
poate întâmpla? Moartea? La urma urmelor, cu toții vom 
muri, şi nimeni nu poate împiedica acest proces. Până 
atunci, avem de ales: putem fie să ne bucurăm de viaţa 
noastră actuală, fie să îi opunem rezistenţă şi să suferim. 
Orice rezistență opusă vieţii este inutilă. Noi suntem 
programaţi să fim cei care suntem si nu putem fi altfel. 
Ce-i drept, în interiorul realității noastre virtuale, noi ne 
putem opune acestei programări, şi astfel apar obstacolele 
şi rezistenţa. Orice luptă reprezintă o formă de rezistenţă, 
şi nu poate conduce decât la suferinţă. 

Atunci când te abandonezi în totalitate în faţa vieții, 
totul se schimbă ca prin magie. Tu te abandonezi practic 
in fata acelei forte care se manifestă prin corpul si prin 
mintea ta, iar această perspectivă este fundamental diferită. 
De fapt, este un mod de viaţă în sine, în care ești una cu 
viața. Acest lucru te face fericit, întrucât fiind una cu viața, 
eşti implicit una cu adevărul. De aceea, te simţi fericit 
oriunde te-ai afla şi orice ai face. Te bucuri de viaţă chiar 
şi atunci când te simţi plictisit. Te simţi liber, iar aceasta 
este libertatea maestrului visător care nu mai este deloc 
ataşat de visul sáu. Îţi focalizezi'atenţia asupra visului tău, 
dar poti ieşi din el oricând doreşti. Visul exterior încearcă 
să iti capteze în permanenţă atenţia, iar tu i-o acorzi, dar 
numai dacă şi atunci când doreşti acest lucru. Îţi poti 
schimba visul oricând doreşti, luând-o din nou de la 
început. 

În orice clipă, tu poti opta pentru realitatea pe care 
doreşti să o păstrezi si pentru cea la care doreşti să renunti. 
În acest scop, nu mai ai nevoie de cuvinte, de o poveste 
personală (deşi, dacă doreşti, o poţi crea). Nu mai acuzi 
acum întreaga lume pentru ceea ce ţi se întâmplă in 
povestea ta, ci ifi asumi responsabilitatea. La urma urmelor, 
tu eşti artistul. De aceea, iti poti schimba povestea vieții 
personale ori de câte ori doreşti acest lucru. Poţi fi bogat 
sau sărac, după cum dorești. Poţi fi faimos sau nu. De 
altfel, aceste lucruri nici nu contează prea mult. Personal, 
a fi faimos într-o lume a întunericului nu mi se pare un 

ideal demn de urmat, la fel cum nu m-ar atrage niciodată 
ideea de a fi un conducător al iadului. Oricum, alegerea iti 
aparţine. Dacă iti asumi responsabilitatea pentru propria 
ta creaţie, tu poti crea orice iti doreşti. Îţi poti rescrie 
oricând povestea vieţii. Îți poti recrea propriul vis. Dacă te 
vei decide să iti creezi o lume plină de iubire, tu vei putea 
transforma toate dramele din viaţa ta in comedii romantice 
cu cel mai minunat happy end. 

Poate că nu ţi-ai terminat povestea, şi cine ştie când o 
vei termina. De altfel, nici acest lucru nu conteazà. Într-adevăr, 
nu contează chiar atât de mult ceea ce doreşti să faci cu 
viața ta. Cât despre ceea ce doresc să facă ceilalţi cu viaţa 
lor, aceasta nu este treaba ta. Practic, nimic nu este foarte 
important, mai puţin un singur lucru: viața însăşi, sau 
intenția, sau Creatorul. Creaţia este mai puţin importantă, 
întrucât oricum se schimbă zilnic, clipă de clipă, generaţie 
după generaţie. În schimb, viaţa este eternă. Visul tău 
actual nu va exista decât atât timp cât vei rămâne în acest 
corp. Când vei pleca din el, tu nu vei lua cu tine nimic din 
ce ai făcut în această lume, pentru că nu ai nevoie de 
nimic. Nu ai avut şi nu vei avea niciodată. 

Asta nu înseamnă însă cá nu vei mai crea in 
continuare. Tu vei continua să creezi, pentru că aceasta 
este natura ta. Indiferent unde te-ai afla, tu te afli intot- 
deauna în plin proces creator. Îţi vei exprima intotdeauna 
propria creativitate. Tu te-ai născut ca să fii un artist, iar 
arta ta este expresia spiritului tău, a forţei care te face să 

fii cel care eşti. Tu ştii cât de puternic eşti, iar această putere 
este absolut reală. Ştii de asemenea tot ce ai învăţat, dar 
această cunoaştere nu este reală. 

Adevărul se află chiar in fata ta. A experimenta viața 
înseamnă a experimenta adevărul. Atunci când vezi 
adevărul, întreaga lume se schimbă. Menirea reală a vieții 
constă în a deveni una cu adevărul, întrucât acesta este 
adevăratul tău sine. Ceea ce nu este adevărat nu contează. 
Singurele lucruri care contează sunt dorința ta de a 
cunoaşte adevărul şi iubirea ta față de acesta. 

CELE TREI LIMBAJE 


Ce fel de mesager eşti? 


| cincilea legământ descrie cea mai avansată 

învățătură a toltecilor, întrucât ne pregăteşte să 
ne întoarcem la adevărata noastră esenţă, aceea de 
mesageri ai adevărului. Ori de câte ori vorbim, noi 
transmitem un mesaj, iar dacă nu transmitem adevărul, 
acest lucru se datorează faptului că nu suntem conştienţi 
de esenţa noastră. Cele Patru Legáminte ne-au ajutat să 
redescoperim luciditatea şi conştiinţa de sine, să devenim 
conştienţi de puterea cuvântului nostru, dar adevăratul 
scop al vieţii este al cincilea legământ, singurul care ne 
poate conduce dincolo de simboluri şi care ne poate 
determina să ne asumăm responsabilitatea pentru 

cuvintele noastre. Al cincilea legământ ne ajută să ne 
recuperăm puterea credinței pe care am investit-o în 
simboluri. Atunci când vom transcende aceste simboluri, 
puterea noastră va deveni incredibilă, întrucât va fi puterea 
artistului creator, a vieţii, a sinelui nostru real. 

Al cincilea legământ serveşte pentru pregătirea 
mesagerilor sau a îngerilor, după cum îmi place să o 
numesc, întrucât se referă la pregătirea mesagerilor care 
ştiu că au un mesaj de transmis. Cuvântul înger derivă din 
limba greacă şi înseamnă „mesager“. Îngerii chiar există, 
dar nu au nimic de-a face cu creaturile înaripate ale 
religiilor. Noi suntem cu toţii mesageri, sau îngeri, chiar 
dacă nu avem aripi. Îngerii de care vorbesc religiile sunt 
doar un simbol, iar aripile lor se referă la faptul că pot 
zbura. 

Într-adevăr, îngerii zboară şi îşi transmit mesajele, dar 
adevăratul lor mesaj este viaţa sau adevărul. Din păcate, 
noi trăim într-o lume în care predomină foarte multe 
mesaje neadevárate, care nu au nimic de-a face cu viața. 
Lumea noastră este populată cu miliarde de mesageri, 
din care unii sunt înzestrați cu conştiinţă de sine, iar alții 
nu. În mod evident, marea majoritate nu sunt înzestrați 
cu această conştiinţă. Ei sunt programati să transmită un 
mesaj, dar nu ştiu acest lucru. Cei mai multi dintre oamenii 
de pe Pământ nu au habar că simbolurile sunt propria lor 
creație. Ei nu ştiu de unde vine puterea simbolurilor, iar 
acestea din urmă au un control total asupra lor. 

Ce fel de mesageri sunt ei? Răspunsul este evident, 
iar consecinţele le putem vedea chiar în această lume. Este 
suficient să privim în jur pentru a vedea ce fel de mesageri 
sunt aceşti oameni. În acest context, al cincilea legământ 
devine chiar mai important. Fii sceptic, dar învață să 
asculți. Ce îi diferenţiază pe aceşti mesageri? Constiinta 
de sine. Acesta este scopul procesului de pregătire a 
mesagerilor. El ne ajută să devenim conştienţi de tipul de 
mesaj pe care îl transmitem lumii. 

Din perspectiva toltecă, nu există decât trei modalităţi 
de a transmite un mesaj, sau numai trei limbaje reale care 
există în lumea oamenilor: limbajul bârfei, cel al luptăto- 
rului şi cel al adevărului. 

Limbajul bârfei este cel pe care îl vorbesc majoritatea 
oamenilor. Toată lumea ştie să bârfească. Atunci când 
vorbim acest limbaj, mesajul nostru este distorsionat. Noi 
bârfim despre tot ceea ce ne înconjoară, dar mai ales 
despre noi înşine, Dacă ne ducem într-o altă ţară, in care 
oamenii vorbesc o limbă diferită, constatăm cá nu contează 
simbolurile pe care le folosesc. În realitate, ei vorbesc 
acelaşi limbaj ca şi noi, limbajul bârfei, creând ceea ce eu 
numesc marea mitote. În cadrul visului obişnuit, lipsit de 
luciditate, marea mitote preia în totalitate controlul asupra 
minţii oamenilor şi creează toate neințelegerile, toate 
interpretările distorsionate posibile ale cuvintelor. 

Limbajul bârfei este limbajul victimei, al injustitiei si 
al pedepsei. Este limbajul iadului, cáci orice bârfă este 

alcătuită exclusiv din minciuni. Oamenii vor continua 
întotdeauna să bârfească, întrucât sunt programati să facă 
acest lucru până când acelaşi program îi mână să se 
trezească şi să se transforme. În acest moment, ei se revoltă 
împotriva bârfei, iar în mintea lor se declanşează războiul 
dintre adevăr şi minciuni. 

Al doilea limbaj este cel al luptátorului. Atunci când 
vorbim acest limbaj, noi rostim când adevărul, când diferite 
minciuni, în funcţie de starea noastră de luciditate din 
momentul respectiv. Uneori noi credem în minciuni, care 
ne conduc direct în iad, iar alteori credem în adevăr, care 
ne conduce în rai. Ceea ce caracterizează acest nivel este 
faptul că noi continuăm să credem în simboluri, acor- 
dându-le în continuare acestora putere asupra noastră. 
În calitate de luptători, noi sărim de la un vis la altul şi ne 
trezim când în iad, când în rai. După cum iti poti imagina, 
limbajul luptătorului este de o mie de ori mai bun decât 
cel al bârfei, dar ambele limbaje corespund programului 
uman. 

Cel de-al treilea limbaj este cel al adevărului. Cei care 
cunosc acest limbaj aproape că nu vorbesc. Pe acest nivel 
de conştiinţă, ei ştiu dincolo de orice îndoială că simbolurile 
pe care le folosim sunt create de noi. Ei se folosesc de 
simboluri şi le acordă semnificație, dar numai atunci când 
doresc să comunice cu semenii lor, caz in care se folosesc 
de ele într-o manieră impecabilă, transmitándu-si mesajul, 
care este chiar prezenţa lor. Pe acest nivel nu mai există 

minciuni, căci maeştrii au atins conştiinţa perfectă de sine 
şi se percep pe ei înşişi ca fiind viaţa sau adevărul. 

Limbajul adevărului este extrem de exclusivist şi 
aparține unei elite restrânse. Este vorbit numai de maeștrii 
visători, adică de cei care au obţinut un control desăvârșit 
asupra visului lor. În lumea maeștrilor predomină muzica, 
arta şi frumusețea. Maestrii artişti sunt întotdeauna fericiţi. 
Ei sunt impácati şi senini, şi se bucură sincer de viaţa lor. 

Aceste trei modalităţi de comunicare sunt ceea ce eu 
numesc limbajele 1-2-3, A-B-C si do-re-mi. Limbajul bárfei 
este 1-2-3 deoarece este simplu de învățat si este vorbit de 
toată lumea. Limbajul luptătorului este A-B-C deoarece 
este vorbit de cei care se revoltă împotriva tiraniei 
simbolurilor. Limbajul adevărului este do-re-mi deoarece 
este vorbit numai de maeștrii care nu mai aud altceva decât 
muzică în mintea lor, uitând complet de mitote. 

Limbajul meu preferat este do-re-mi. În mintea mea 
predomină întotdeauna o temă muzicală, căci muzica 
distrage mintea, iar când mintea nu blochează calea, ceea 
ce rămâne este intenția pură. Eu ştiu că muzica din mintea 
mea nu este altceva decât un vis, dar cel puţin nu gândesc 
şi nu îmi creez singur o poveste. 

Desigur, atunci când doresc îmi pot crea o poveste, 
iar această poate fi extrem de frumoasă. Îmi pot focaliza 
oricând doresc atenţia asupra simbolurilor si má pot folosi 
de acestea pentru a comunica cu ceilalți oameni, sau 
pentru a-i asculta. De cele mai multe ori, prefer să le ascult 

povestile oamenilor. Acestia imi povestesc istorii pe care 
le consideră adevărate, iar eu ştiu cá nu sunt. Oricum, le 
ascult, şi ştiu întotdeauna de unde provin ele. De multe 
ori, văd lucruri pe care oamenii nu le văd. Le văd sinele 
lor real, de care ei nu sunt conştienţi. Oamenii îşi pun 
măşti atât de complicate încât nu mai îmi bat demult capul 
cu ele, pentru că ştiu că adevărul lor lăuntric este altul. 
. Sinelelor real este prezenţa lor, care este la fel de frumoasă 
ca orice alt lucru care există pe acest Pământ. 

Atunci când vezi un trandafir deschis, prezența lui 
radiantá te face să fii fericit. Nu trebuie să iti spui cât de 
frumos este, căci îi poti vedea direct întreaga frumusețe şi 
farmecul de neegalat. Îl miroşi, iar trandafirul nu iti spune 
niciun cuvânt. Îi înţelegi mesajul, care este dincolo de 
cuvinte. Dacă te duci într-o pădure, poti vedea cum păsările 
îşi vorbesc, cum copacii comunică, dar într-un alt fel de 
limbaj. Tot ceea ce există în natură comunică, dar într-o 
manieră láuntricá, ce ti se pare uimitoare. Lumea în care 
trăim este plină de mesageri. Te-ai gândit vreodată la acest 
lucru? 

Ai observat vreodată că de când ai ajuns în această 
lume, tu ai transmis întotdeauna un mesaj? Chiar înainte 
de a te naşte, când mama ta şi-a dat seama că a rămas 
însărcinată, tu ai început să îţi transmiti deja mesajul. 
Părinţii tăi ti-au aşteptat nerăbdători venirea pe lume. Ei 
ştiau că se petrecea un miracol, iar atunci când te-ai născut, 
tu ai inceput imediat să iti transmiti mesajul personal, fără 


188 


Cele trei limbaje 


niciun fel de cuvinte. Ei ti-au simţit prezența. Mama tà a 
dat naştere unui înger, iar mesajul tău erai chiar tu. 

Tu ai fost dintotdeauna mesajul tău, pe care continui 
să il transmiti inclusiv la ora actuală. Din păcate, acest 
mesaj a fost distorsionat de reflexiile celorlalți mesageri. 
Nu este vina lor, după cum nu este nici vina-ta. De fapt, 
nu este vina nimănui. Distorsionarea mesajului este 
perfectă, pentru că în această lume nu există altceva decât 
perfecţiune. După ce ai crescut, tu ai devenit conştient, 
iar acum ştii că ai opțiunea de a transmite un mesaj diferit. 
Tu poti opta pentru a reflecta mai bine viaţa, alegând un 
alt limbaj în care să comunici. Mesajul tău rămâne acelaşi, 
dar îl poţi transmite mai explicit prin felul în care comunici 
cu tine si cu ceilalți oameni. 

Si acum, doresc să ifi pun o întrebare simplă. Aş vrea 
să înţelegi această întrebare şi să nu laşi vocea din mintea 
ta să răspundă la ea. Lasá aceste cuvinte să pătrundă direct 
în inima ta, acolo unde le poti simţi semnificaţia si intenţia 
dincolo de formă. lată în ce constă această întrebare: tu 
ce fel de mesager eşti? Nu este vorba de o judecată. Ci 
doar de o sămânță a îndoielii pe care încerc să o sádesc in 
mintea ta. Dacă vei înțelege întrebarea, această sămânță 
iti va schimba întreaga viaţă. 

Tu ce fel de mesager eşti? Ceea ce transmiţi este 
adevărul, sau o minciună? Ceea ce percepi este adevărul, 
sau o minciună? Răspunsul nu poate fi decât una din 
aceste două alternative. Aceasta este esenţa problemei. 

Toate conflictele din această lume, deopotrivă cele 
láuntrice şi cele dintre oameni, se datorează transmiterii 
minciunilor şi faptului că oamenii le cred. 

Tu ce fel de mesager eşti? Eşti un mesager al bârfei şi 
al minciunilor? Te simţi confortabil în mijlocul acestor bârfe 
şi al acestor minciuni, precum şi al dramelor care rezultă 
din ele? Asta le impártásesti tu celor din jurul tău? Asta le 
predai tu copiilor tăi? Încă iti mai invinovátesti părinții 
pentru necazurile tale? Dacă da, îţi reamintesc că aceştia 
au făcut ce au ştiut mai bine la vremea respectivă. Chiar 
dacă te-au abuzat, nu a fost ceva personal împotriva ta. 
Comportamentul lor s-a născut din temerile lor, din 
convingerile lor greşite. În copilărie, au fost şi ei abuza(i, si 
nu au invátat un alt tip de comportament. Este o reactie 
in lant. Doresti sá devii si tu o verigá a acestui lant, sau 
preferi sá blochezi intregul proces? 

Tu ce fel de mesager esti? Esti un luptátor care 
oscilează între iad şi rai? Încă îi mai crezi pe oamenii care 
iți spun că: „Acesta este adevărul“? Încă iti mai crezi 
propriile minciuni? Ce fel de mesaj crezi că le transmiti tu 
oamenilor pe care ii iubesti cel mai mult, dacá mesajul pe 
care ţi-l transmiti tie te conduce în iad? Ce fel de mesaj 
crezi cá le transmiti copiilor tái, pe care îi iubeşti atât de 
tare? Ce fel de mesaj le transmiti sotului sau soţiei, 
părinţilor, fraţilor, prietenilor şi celorlalți oameni din jurul 
tău? 

Tu ce fel de mesager esti? Dacă imi vei spune ce fel 
de vis iti creezi singur, eu îţi voi spune ce fel de mesager 
eşti. Cum te tratezi pe tine însuți? Eşti blând cu tine? Te 
respecţi? Îi respecţi pe ceilalți oameni? Ce simţi în ceea ce 
te priveşte? Cel puţin te simpatizezi? Eşti fericit atunci când 
te gândeşti la tine? Există vreo dramă sau vreo nedreptate 
în visul tău? Apare în el vreun judecător sau vreo victimă? 
Este el un vis populat de prădători și de violențe? Dacă 
da, înseamnă că visul tău îți distorsionează mesajul. 
Judecătorul, victima şi celelalte voci din mintea ta 
distorsionează totul. 

Chiar în această clipă tu îţi transmiţi tie insuti si le 
transmiţi celor din jur un mesaj. Tu faci acest lucru 
întotdeauna, la fel cum ceilalți oameni îţi transmit mesajul 
lor. Tu ce fel de mesaj transmiţi acestei lumi? Este el un 
mesaj impecabil? ti. dai măcar seama că te foloseşti 
întotdeauna de simboluri? 

Observă mesajele pe care le transmiti. De unde provin 
cuvintele pe care le rostesti? De la adevár, sau de la vocea 
cunoașterii, de-a tiranul din mintea ta, de la marele 
judecător? Cine este cel care transmite mesajul tău? Sinele 
tău real? Îţi reamintesc că acest vis iti aparţine. Dacă 
mesajul tău nu provine de la sinele tău, atunci cine il 
transmite? Nu-i aga că este o întrebare bună? 

Îţi poti da seama cât de mare este impactul pe care îl 
au cuvintele tale asupra celor din jur? Imaginează-ţi cá 
vorbeşti cu un perete şi că nu te aştepţi in mod real ca el 

să ifi răspundă. De fapt, vorbeşti ca să te auzi vorbind 
singur, ca să sesizezi impactul pe care îl au cuvintele tale. 
În acest fel, mesajul tău iti devine din ce in ce mai clar, şi 
implicit importanţa impecabilităţii. 

În continuare, foloseste-ti imaginaţia pentru a-ți da 
seama ce fel de interacțiuni ai avut de-a lungul vieții tale 
cu ceilalți oameni. Sunt convins că ai nenumărate amintiri 
ale acestor interacțiuni cu semenii tăi. Oamenii iti transmit 
tot timpul mesajele lor, iar tu le percepi. Ce fel de mesageri 
sunt ceilalti oameni din viata ta? Ce fel de mesaje ti-au 
transmis de-a lungul vietii pe care ai tráit-o aláturi de ei? 
În ce fel te-au afectat aceste mesaje? Dintre toate mesajele 
pe care le-ai primit de la alţii, cu câte dintre ele ai fost de 
acord, insusindu-ti-le? Pe câte dintre ele le-ai transmis mai 
departe? Pe câte dintre ele continui să le transmiti inclusiv 
la ora actuală? Cui au aparţinut la origini aceste mesaje? 

Conştientizează tipul de mesaje pe care le-ai transmis 
de-a lungul vieţii tale, dar şi tipul de mesaje pe care le-ai 
primit. Atunci când faci acest lucru, nu judeca pe nimeni 
(nici măcar pe tine). Limitează-te să iti pui întrebările: „Ce 
fel de mesager sunt eu? Ce fel de mesageri sunt ceilalți 
oameni din viața mea?" Răspunsul la aceste întrebări 
reprezintă un mare pas înainte pe calea măiestriei 
conştiinţei de sine, a clarviziunii. 

Atunci când devii conştient de mesajele pe care le 
transmiti si de cele pe care ti le transmit alti oameni, 
perspectiva ta se modificá dramatic. Tu incepi sá iti dai 


Cele trei limbaje 


imediat seama ce fel de mesaje iti transmit ceilalţi şi ce fel 
de mesageri sunt ei. Când conştiinţa ta se dilată încă si 
mai mult, tu începi să sesizezi cu claritate ce fel de mesaje 
le transmiti tu lor, respectiv ce fel de mesager esti. Îţi dai 
imediat seama de efectul cuvintelor tale, al acțiunilor tale, 
al prezenței tale. 

Tu transmiti întotdeauna un mesaj-celor din jurul tău, 
dar mai presus de toate tie însuţi. În ce constă acest mesaj? 
Este cel mai important mesaj dintre toate, întrucât iți 
afectează întreaga viață. Eşti un maestru care transmite 
mesajul adevărului, sau o victimă care nu transmite decât 
minciuni? De fapt, nici nu contează prea mult dacă esti 
un maestru sau un simplu mesager al bârfei otrávite, ori 
un luptător care oscilează între iad si rai. Cert este că tu 
transmiti informaţii care există in tine. Procesul nu este 
bun sau rău, corect sau greşit; pur şi simplu, tu transmiţi 
ceea ce ştii, ceea ce ai învăţat intreaga viață. Nu contează 
ce ai învăţat şi ce le-ai transmis altora. 

Singurul lucru care contează este să fii cel care eşti 
cu adevărat, să fii autentic, să te bucuri de viaţă şi să iubeşti. 
Nu te limita doar la simbolul iubirii, pe care oamenii l-au 
distorsionat, ci fii una cu iubirea reală, cu acel sentiment 
care nu poate fi descris în cuvinte si care rezultă din 
identificarea cu sinele tău real. Aminteste-(i intotdeauna 
că tu eşti forța care creează tot ce există in Univers, care 
face ca florile să inflorească, ca vântul să bată, şi care pune 
în mișcare Pământul, ste'ele şi galaxiile. Oricare ar fi 

mesajul tău, iubeşte-te aşa cum eşti, tocmai pentru că eşti 
cel care eşti. Respectă-te aşa cum eşti. Nimeni nu te obligă 
să te schimbi, decât doar dacă iubirea ta de sine devine 
atât de mare încât te decizi să schimbi mesajul pe care îl 
transmiti celorlalți. 

Poate că până acum te-ai folosit în mod greşit de 
cuvinte, căci erai inocent şi îți lipsea luciditatea. Dacă ai 
devenit conştient de sine şi totuşi continui să te foloseşti în 
mod greşit de cuvinte, scuza cu inocenta nu mai este 
valabilă. Acum ştii exact ce faci, iar ceea ce faci este perfect, 
orice-ar fi, dar de data aceasta decizia iti aparține. Este 
alegerea ta. În acest caz, întrebarea de mai sus devine: ce 
fel de mesaj preferi (optezi) să transmiţi? Adevărul sau 
minciuna? lubirea sau teama? Opţiunea mea este să 
transmit mesajul adevărului şi al iubirii. A ta care este? 


194 


EPILOG 


Ajută-mă să transform această lume 


D acá mesajul pe care îl transmiţi nu te mai 
satisface si dacá doresti sá devii un mesager al 
adevărului si al iubirii, te invit.sá participi la un nou vis al 
umanităţii, in care toți oamenii să trăiască in armonie, in 
adevăr şi în iubire. 

În acest vis, oamenii sunt în egală măsură bineveniti 
şi respectaţi, indiferent de religia sau de filozofia în care 
cred. Toţi oamenii au dreptul de a crede în orice doresc, 
de a urma religia sau filozofia pe care o preferă. Nu 
contează dacă ei cred în lisus, în Moise, în Allah, în 
Buddha, în Brahma sau într-o altă divinitate ori într-un alt 
maestru. Toti sunt în egală măsură bineveniti să participe 
la acest nou vis colectiv. Nu mă aştept să crezi toate 
poveştile pe care ti le-am spus, dar dacă acestea au trezit 

în tine o rezonanţă, dacă ai putut simţi adevărul de dincolo 
de cuvintele mele, atunci îți propun să facem împreună 
un nou legământ: Ajută-mă să transform această lume. 

Desigur, prima întrebare care apare este: „Şi cum ai 
de gând să transformi această lume?" Răspunsul este 
simplu: „Prin transformarea lumii tale.“ Atunci când te 
rog să mă ajuţi să transform această lume, eu nu mă refer 
la planeta Pământ, ci la lumea virtuală care există în mintea 
ta. De aceea, schimbarea începe cu tine. Dacă nu vei 
începe să iti schimbi propria lume interioară, tu nu mă vei 
ajuta cu nimic să schimb această lume. 

Cum iti poti schimba lumea interioară? Simplu: 
iubindu-te pe tine însuţi, bucuràndu-te de viaţă şi transfor- 
mându-ți visul personal într-un vis al raiului. Dacă iti cer 
ajutorul, o fac pentru că tu eşti singurul care poate schimba 
lumea ta. Dacă te decizi să îţi transformi această lume, 
calea cea mai uşoară constă în a folosi instrumentele pe 
care ti le-am descris în această carte, şi care țin în totalitate 
de bunul simt. Cele Cinci Legáminte sunt instrumentele 
ideale care te pot ajuta să iti transformi lumea interioară. 
Dacă vei fi impecabil în tot ceea ce spui, dacă nu vei mai 
interpreta nimic la modul personal, dacă nu vei mai face 
presupuneri inutile, dacă vei face intotdeauna tot ce îţi stă 
în puteri şi dacă vei fi sceptic, dar vei învăța să asculti, in 
mintea ta nu va mai exista niciun război. Nu va mai domni 
decât paceá. 

Dacă vei practica Cele Cinci Legăminte, lumea ta va 
deveni mai bună, iar tu vei dori să iti impártásesti această 
nouă fericire cu cei din jur, cu oamenii pe care îi iubeşti. 
Transformarea lumii nu se produce însă prin încercarea 
de a schimba eroii secundari din povestea ta. Dacă vrei să 
schimbi lumea în care trăieşti, singura cale care iţi stă la 
dispoziție constă în a-l transforma pe eroul principal din 
povestea ta. Dacă acesta se va transforma, eroii secundari 
vor începe să se transforme şi ei, ca prin magie. Dacă tu 
te vei schimba, copiii. tăi vor începe şi ei să se schimbe, 
căci mesajul pe care li-l vei transmite va fi altul. La fel, 
mesajul pe care il vei transmite soțului sau soţiei tale se va 
schimba. Relaţia ta cu prietenii se va transforma. Dar cel 
mai important lucru între toate, relaţia ta cu tine însuţi se 
va schimba. 

Atunci când schimbi mesajul pe care ţi-l transmiţi tie 
însuţi, te simţi automat mai fericit, si toti cei din jurul tău 
beneficiază de noua ta fericire. De aceea, efortul pe care il 
faci acum nu iti va folosi numai tie, ci şi celorlalţi, căci 
bucuria, fericirea şi raiul sunt contagioase. Atunci când te 
simţi fericit, oamenii din jurul tău se simt şi ei mai fericiţi, 
iar transformarea ta îi inspiră să isi schimbe la rândul lor 
propria lume interioară. 

Noi, oamenii, avem dreptul prin naştere să ne 
bucurăm de iubire, de fericire şi de frumuseţe. Haide să 
ne bucurăm împreună de această lume, unii de ceilalți. 
Menirea noastră este să ne iubim reciproc, nu să ne urâm 

unii pe ceilalți. Haide să renuntám la convingerea cá 
diferenţele dintre noi ne dau dreptul de a ne simţi superiori 
sau inferiori unii altora. Aceasta este o minciună. Haide 
să nu ne mai temem că diferenţele între culoarea pielii 
noastre şi cea a pielii celorlalți ne deosebesc de aceştia. 
Cui îi pasă ce culoare are pielea noastră? Şi aceasta este 
tot o minciună. Nimeni nu ne obligă să credem în con- 
tinuare toate minciunile şi superstițiile care ne-au guvernat 
până acum viața. A sosit timpul să punem capăt tuturor 
minciunilor şi superstițiilor care nu ajută pe nimeni, să 
punem capăt fanatismelor de orice fel şi să ne întoarcem 
la adevăr, să fim mesagerii acestuia. 

Noi avem un mesaj de transmis, iar acesta este 
menirea noastră. Când eram copii, am primit o moştenire 
de la părinţii şi de la strămoşii nostri. Am primit de la ei o 
lume minunată. A sosit acum rândul nostru să le oferim 
copiilor şi nepoților nostri o planetă pe care să poată trái 
la fel de linistiti cum trăim noi astăzi. A sosit timpul să 
oprim distrugerea planetei, inclusiv distrugerea semenilor 
noştri. Oamenii pot trăi în armonie. Este de necrezut câte 
lucruri frumoase putem face dacă ne punem în cap acest 
lucru. Tot ce trebuie în acest scop este să fim conştienţi de 
ceea ce facem şi să ne întoarcem la autenticitatea noastră. 

Eu ştiu că diferenţele dintre noi se datorează viselor 
noastre personale, dar dacă dorim, noi ne putem respecta 
reciproc aceste vise. Putem cădea de acord să cooperăm, 
pornind de la premisa că fiecare dintre noi este centrul 

propriului său vis, că fiecare dintre noi are propriile sale 
convingeri, propria sa poveste, propriul punct de vedere. 
Există miliarde de puncte de vedere diferite, dar o singură 
lumină, o singură forţă a vieţii care se manifestă prin noi toti. 

„Ajută-mă să transform această lume" este o invitaţie 
la autenticitate, la libertate. Deschide-ti inima şi acceptă 
acest legământ. Eu nu iti cer să incerci să iti schimbi lumea 
interioară, ci să o faci. Treci la treabă chiar astăzi. 
Moştenirea pe care o vom lăsa copiilor şi nepoților noştri 
poate fi una magnifică. Noi ne putem schimba modul de 
a gândi şi le putem arăta copiilor noştri cum să se 
îndrăgostească de viaţă. Putem trái într-un rai personal 
care să ne urmeze oriunde ne-am duce. Nu este deloc 
adevărat că ne-am născut pe această planetă pentru a 
suferi. Această frumoasă planetă nu este o vale a plângerii. 
Dacă vom înlocui vechile minciuni cu un nou mod de a 
gândi, planeta se va transforma într-un Paradis terestru. 

Oriunde mă duc, aud oameni care susţin că noi am 
venit în această lume cu o misiune, că avem ceva important 
de făcut în această viaţă, că trebuie să transcendem ceva. Nu 
ştiu despre ce este vorba. Eu cred cá noi am venit într-adevăr 
în această lume cu o misiune, dar nu de a transcende 
ceva, ci de a deveni fericiți. Fiecare om se simte fericit în 
propria sa manieră. Important este să ne bucurăm de 
fiecare moment din viața noastră, pornind de la premisa 
că mai devreme sau mai târziu corpul nostru fizic nu va 
mai exista, că nu ne-au mai rămas decât câteva răsărituri 

şi câteva apusuri de care ne putem bucura. Aceasta este 
vremea noastră, în care putem fi pe deplin prezenţi, in 
care ne putem bucura de noi înşine şi unii de ceilalți. 

În ultimul secol, ştiinţa si tehnologia s-au dezvoltat 
într-un ritm extrem de rapid, dar psihologia a rămas în 
urmă. A sosit timpul ca ea să le prindă din urmă. A sosit 
timpul să ne schimbăm cu toții convingerile referitoare la 
mintea umană, iar acest lucru mi se pare o urgenţă 
absolută, căci odată cu dezvoltarea Internetului minciunile 
se pot răspândi într-un ritm infernal de rapid, iar lucrurile 
pot scăpa complet de sub control. 

Va veni o vreme când oamenii nu vor mai crede deloc 
în minciuni. Chiar dacă procesul începe cu noi înşine, 
scopul final este de a transforma întreaga umanitate, nu 
doar propria noastră lume interioară. Pe de altă parte, 
cum am putea schimba lumea exterioară dacă nu ne-am 
schimba mai întâi lumea interioară? Desigur, cele două 
lumi nu sunt uşor de separat, aşa că trebuie să actionám 
în amândouă lumile simultan. 

Haide să schimbăm împreună această lume, să 
câştigăm războiul din mintea noastră şi să transformăm 
planeta. De cât timp ar avea nevoie lumea ca să se 
transforme? De două generaţii? De trei? De patru? 
Adevărul este că nu contează. Nimeni nu ne grăbeşte de 
la spate, dar nici nu mai avem timp de pierdut. Ajută-mă 
să transform această lume. 

posibil. Din clipa în care a început să vorbească, el a devenit 

ucenicul tatălui său, nagualul (şamanul) don Miguel Ruiz, 
şi al bunicii sale curandera (vindecătoare), Maica Sarita. 
În adolescenţă, a călătorit în India pentru a studia acolo 
cu prieteni de-ai tatălui său, iar la vârsta de 23 de ani a 
devenit succesorul liniei genealogice a familiei sale. În 
spiritul tradiției rămase de la strămoşii săi, don Jose şi-a 
consacrat viaţa transmiterii mai departe a învățăturilor 
toltece străvechi. În ultimii şapte ani, el a ținut conferințe 
şi seminare în Statele Unite şi a călătorit împreună cu tatăl 
său în diferite locuri sacre ale lumii. 

Pentru informaţii suplimentare referitoare la 
programele oferite de don Miguel Ruiz, de don Jose Ruiz 
şi de don Miguel Ruiz Jr., vizitaţi adresa de web: 

www.miguelruiz.com 


JANET MILLS 


Janet Mills este redactor la editura Amber-Allen 
Publishing, a cárei membrá fondatoare este. A publicat in 
calitate de coautoare cărțile din seria Intelepciunii Toltece 
semnate de don Miguel Ruiz. A publicat de asemenea 
cartea lui Deepak Chopra, Cele sapte legi spirituale ale 
succesului, bestseller international care s-a vândut in peste 
douá milioane de exemplare. Misiunea ei in viatá este sá 
publice cărţi care să transmită mesajul frumuseții, al 
integrității şi al înțelepciunii, şi să-i inspire pe alţii să-şi 
împlinească cele mai frumoase vise. 

Alte lucrări de don Miguel Ruiz 


Cele Patru Legăminte 

Având la bază străvechea înțelepciune toltecă, Cele 
Patru Legáminte reprezintă un mod de comportament 
care ne poate transforma rapid viaţa, permitándu-ne să 
trăim experienţe noi, cum ar fi eliberarea, adevărata fericire 
şi iubirea. 

Cele Patru Legăminte - Ghid practic 

În această carte veti găsi idei noi, care pot fi transpuse 
în practică, întrebări şi răspunsuri legate de aplicarea 
concretă a Celor Patru Legáminte, precum şi poveşti 
adevărate ale celor care le-au aplicat, transformându-şi 
astfel viaţa. 

Arta de a iubi 

În această lucrare, don Miguel Ruiz ne învaţă cum să 
nevindecăm rănile emoţionale, cum să ne regăsim bucuria 
de a trăi, care reprezintă dreptul nostru prin naştere, şi 

cum să redobândim spiritul jocului, absolut vital într-o 
relație de iubire. 

Cele Patru Legăminte: O colecție a înțelepciunii 

toltece 

Set de trei cărţi care oferă cele mai populare lucrări 
ale lui don Miguel Ruiz, Cele Patru Legăminte, Arta de a 
iubi şi Vocea cunoaşterii. 

Rugăciuni de comuniune cu Creatorul 

Reprezintă o frumoasă colecţie de rugăciuni (inclusiv 
populara rugăciune intitulată Cercul de Foc), la care se 
adaugă diferite metode de meditație şi explicaţii menite să 
iti inspire şi să îţi transforme viața. 

Vocea cunoaşterii 

În această carte de căpătâi, Ruiz ne reaminteşte un 
adevăr simplu, dar extrem de profund: singura modalitate 
prin care putem pune capăt suferinţei noastre emoţionale, 
începând să ne bucurăm din nou de viață, constă in a 
refuza să mai credem în minciuni, îndeosebi în cele 
referitoare la noi înşine. 

Cărţile de joc ale Ínfelepciunii Toltece 

Fiecare pachet de cărţi contine 48 de cărţi de joc 
frumos ilustrate, care includ adevărate nestemate ale 
înțelepciunii preluate din cele trei bestselleruri ale lui don 
Miguel Ruiz, Cele Patru Legáminte, Arta de a iubi şi Vocea 
cunoaşterii. 

In cartea CELE PATRU LEGAMINTE, bestseller al 
ziarului New York Times timp de sapte ani la rând. 
don Miguel Ruiz ne-a explicat cum procesul educa- 

tiv sau de „domesticire”, după cum il numeste el. 
ne-a făcut să uităm de intelepciunea cu care ne-am 
născut. De-a lungul vieţii, noi facem nenumărate 
legáminte care se impotrivesc bunăstării noastre si 
care ne provoacă o suferintá inuulă. Cele Patru 
Legăminte ne ajută să rupem aceste legüáminte limi- 
tatoare si să le inlocuim cu altele. care ne pot con- 
duce către fericire. libertate si iubire. 


În cartea de fată, don Miguel Ruiz împreună cu 
fiul sáu, don Jose Ruiz. ne oferă o perspectivă nouă 
asupra Celor Patru Legăminte. dar mai ales ne oferă 
un al Cincilea Legământ, foarte puternic. care ne 
poate ajuta să ne transtormăm viata într-un rai 
personal. AL CINCILEA LEGĂMÂNT ne conduce pe 
un nivel mai profund de luciditate si de înțelegere a 
puterii Sinelui nostru. si ne ajută să ne intoarcem la 
autenticitatea cu care ne-am născut. În această 
continuare la cartea care a schimbat viețile a milioane 
de oameni din intreaga lume. cei doi autori ne 
reamintesc că cel mai mare dar pe care ni-l putem tace 
singuri este libertatea de a fi cei care suntem cu 

adevărat. 


